CHRISTINE ORBAN 


Mesaj întârziat 


Traducerea şi adaptarea în limba română de LUMINIŢA SORA. 


ALCRIS 
Capitolul 1 


O după-amiază în Johannesburg: traficul era 
intens, iar străzile înţesate de lume. Stacey Marlow 
alerga încercând să-şi croiască drum prin mulţime. 
Era mică de înălţime, subţirică, avea ochi verzi şi păr 
roşcat, destul de lung, căci şuviţele îi jucau acum, în 
fugă, pe umeri. Atrase câteva priviri, însă nu-şi dădu 
seama de acest lucru. 

Când semaforul îşi schimbă culoarea, se pregăti 
să traverseze. Se uită la ceas. Douăsprezece şi un 
sfert! Avea întâlnire cu Andre şi ştia că lui îi place 
punctualitatea. Pentru că întârziase deja un sfert de 
oră, avea să-l găsească iritat. lar când îl va anunţa 
hotărârea pe care a luat-o, el va deveni cu siguranţă 
furios... 

Fusese reţinută de un apel telefonic. Nepoata lui 
John Allison sunase pentru a-i cere veşti despre 
unchiul său. După aceea, chiar când intenţiona să 
iasă, domnul Allison o rugase să urce. Voia să ştie 
cine fusese la telefon. Stacey îi transmisese salutul 
nepoatei, îşi trecuse cu blândeţe mâna pe fruntea lui 

îngrijorată, şi o rugase pe infirmiera care venise în 
locul ei să nu-l părăsească nici un minut pe bolnav în 
timpul somnului. 

Când a ieşit în sfârşit, şi-a spus că va reuşi totuşi 
să ajungă la timp la restaurant. Insă nu ţinuse cont şi 
de aglomeraţia de la această oră de vârf... 

Cobori în grabă de pe trotuar, fără să se asigure 
dacă strada era într-adevăr liberă. 

Se auzi un scrâşnet de frâne înfiorător şi imediat 
apoi un zgomot surd, un geamăt de agonie şi ţipetele 
îngrozite ale martorilor. Aproape în aceeaşi clipă 
sirena ambulanţei străpunse aerul. 

Doi bărbaţi în alb trecură prin mulţime şi 
îngenuncheară lângă rănită, o ridicară uşor şi o 
aşezară pe targă. Parcă era o păpuşă abandonată, cu 
părul ei frumos cu reflexe roşcate împrăştiat în 
dezordine pe fruntea palidă... Mulțimea le făcu loc 
celor doi bărbaţi care purtau targa, iar uşile 
ambulanţei se închiseră în urma lor. 

Ceva mai departe, într-un mic restaurant 
italienesc, un bărbat cu părul negru aştepta. Era supt 
la faţă, avea trăsături dure şi o frumuseţe virilă, 
stranie, care atrăgea atenţia multor femei din 
restaurant. Insă lui nu-i păsa. Pentru a suta oară se 
uită la ceas. 

In camera de spital era linişte. Domnişoara Ellis, 
aşezată lângă fereastră, se bucura de căldura 
soarelui. Peste un an sau doi va ieşi la pensie. De 
acum i se încredinţau doar sarcinile cele mai uşoare. 
Privi spre patul tinerei rănite. Obrajii ei parcă-şi 

recăpătau puțin câte puțin culoarea. Contrastul între 
roşul 

părului şi paloarea chipului nu mai şoca atât de tare. 
Respirația îi era ceva mai regulată. Insă nu-şi 
recăpătase cunoştinţa încă. 

Cu ochii aţintiţi spre pat, domnişoara Ellis observă 
o mică mişcare. Tânăra ţinea ochii tot închişi, dar îşi 
încrunta fruntea, ca şi cum ar fi simţit o durere. Biata 
fată! Işi revenea, dar piciorul stâng îi fusese afectat 
serios. Va şchiopăta probabil până la sfârşitul zilelor 
ei. 

Sora se ridică şi se apropie de pat. Oare fata îşi 
recăpăta cunoştinţa? Genele ei negre şi dese 
proiectau o umbră delicată pe micul chip oval 
încadrat de şuviţele roşcate. Domnişoara Ellis încercă 
să-şi imagineze această figură zâmbitoare şi 
însufleţită de viaţă. Trebuia să fie minunată, sau 
măcar interesantă, deloc obişnuită. Se întrebă de ce 
nu venise nimeni s-o viziteze. 

Apoi remarcă o altă mişcare. Genele negre şi 
lungi tresăriră. O dată. De două ori. Apoi ochii se 
deschiseră. Erau verzi. Sora Ellis fu satisfăcută: nu se 
înşelase. Păr ca ambra, ochi verzi: tânăra ERA într- 
adevăr frumoasă. 

— Unde... unde sunt? murmură ea cu ochii măriţi 
de uimire. 

— La spital. Ai avut un accident. 

Domnişoara Ellis îi vorbea cu blândeţe, încercând 
s-o liniştească. 

— La spital? 

In ochi îi apăru o lucire de panică şi încercă să se 
ridice. 

— Rămâi întinsă, îi ordonă sora. O să-ţi faci rău. 

— Dar... André... Trebuie să mă duc la... 

Durerea o copleşi din nou. Ochii i se închiseră iar 
şi apoi căzu înapoi pe pernă. 

Aşa deci, gândi domnişoara Ellis, măcar cunoştea 
o persoană. 

Genele tinerei se mişcară din nou. Deschise ochii 
şi-i pironi asupra infirmierei. 

— întâlnire... André... 

— Sssst, fetiţa mea... 

— Scrisoare... trebuie să scriu... 

îi era greu să articuleze cuvintele. 

— încearcă să dormi, fetiţa mea. 

— Nu! Vă rog, scrisoare... Trebuie să scriu... 

Panica reveni pe chipul ei, cu o intensitate şi mai 
mare. Domnişoara Ellis ar fi vrut tare mult să ştie ce 
se petrece în mintea tinerei fete. Dar oricum un lucru 
era clar: Stacey Marlow nu-şi va găsi liniştea până nu 
va scrie scrisoarea aceea. Şi tocmai de linişte avea 
cea mai mare nevoie acum. 

Deşi călită în atâţia ani de meserie, sora se lăsă 
înduioşată de disperarea extremă a fetei. 

— Ti-aduc hârtie. 

Veni înapoi cu un caiet, un plic şi un stilou. Ochii 
verzi se redeschiseră. încetişor, domnişoara Ellis o 
ajută pe rănită să se ridice puţin. Apoi se întoarse la 
locul ei de la fereastră. Stacey avea nevoie de puţină 
intimitate. 

— Gata... spuse ea cu voce caldă. Plicul şi foaia 
de hârtie îi scăpară. Capul îi căzu din nou pe pernă. 
Era palidă, avea ochii închişi. Părăsind o lume a 
durerii şi a confuziei, Stacey Marlow se scufundase 
iarăşi într-o binefăcătoare inconştienţă. 

Domnişoara Ellis îşi aplecă spatele artritic şi ridică 
scrisoarea. Nu se putu abţine să n-o citească. 
Mişcată, o mai parcurse o dată. Apoi luă o hotărâre şi 
expresia chipului ei se schimbă. 

Stacey Marlow dormea — fericitul somn al 
inconştienţei... Mai târziu nu-şi va mai aminti 
durerea. 


La fel cum va uita şi de această scrisoare... 
XXX 


— Eşti de acord, Stacey? 

Stacey Marlow o privea gânditoare pe tânăra 
blondă care aştepta răspunsul ei. Apoi se duse la 
fereastră şi privi afară. Ploua de multe zile. Grădina 
era într-o stare jalnică. Ploaia săpase gropi 
mocirloase. Plantele agăţătoare spânzurau 
lamentabil de grilajul decolorat... îşi lăsă toată 
greutatea pe piciorul drept. Piciorul stâng o durea, 
desigur, din cauza timpului ploios. Cicatricele 
violacee care începeau de la şold şi se pierdeau 
undeva în zona genunchiului aproape că nu se mai 
cunoşteau. Trecuseră doi ani de la accident. Piciorul 
îşi recăpătase vigoarea. 

în prezent, doar când era obosită mai şchiopăta. 
Ţinând cont de gravitatea rănii, avusese un noroc 
enorm. 

Pe plan psihic, dimpotrivă, lucrurile nu mergeau 
chiar aşa de bine... 

La câteva săptămâni după accident, putuse ieşi 
din spital şi fusese declarată aptă pentru a-şi relua 
slujba de infirmieră. Domnul Allison murise în linişte 
în timpul somnului, dar referinţele pe care le avea 
Stacey o ajutaseră să-şi găsească repede un alt loc 
de muncă. Era nevoie oricând de o infirmieră. 
Ofertele erau numeroase, de la bătrâne paralitice 
până la tinere mame neiniţiate în îngrijirea unui 
bebeluş. 

Tocmai îşi încheiase slujba la o femeie care fusese 
operată. O bolnavă care nu încetase să se 
văicărească şi să-şi plângă de milă. Stacey se bucura 
că scăpase de ea. După aceea, ezitase între două 
oferte. Şi iată că Hilary Lang îi propunea o a treia: 
genul de slujbă la care nu se gândise nicicând. 

— Eşti de acord? repetă Hilary. 

Stacey se întoarse de la fereastră, reflectând încă 
la ofertă, cu fruntea încruntată a nehotărâre. 

— Ştiu şi eu, Hilary... Nu sunt obişnuită cu munca 
asta. 

— Păi atunci e o bună ocazie s-o încerci! 

Ochi albaştri ai lui Hilary scânteiară. 

— Scuză-mă că ţi-o spun, Stacey, dar am 
impresia că te plafonezi de-a binelea... Te ocupi de o 
grămadă de vreme cu îngrijirea la domiciliu. E timpul 
să mai încerci şi altceva, nu crezi? 

— Ba da, aşa este, recunoscu Stacey cu 
sinceritate. Chiar mă gândeam zilele trecute... 

„Stagiul“ la doamna Smith m-a secătuit de puteri! 
Dar... Unde se află acest spital? 

— Undeva la est de Transvaal, nu prea departe 
de parcul naţional Kruger. Locul se numeşte Diazinto. 

— Nu e într-un oraş? 

— Nu. E-n junglă. Altădată spitalul făcea parte 
dintr-o misiune, fără îndoială, acum însă este 
administrat de un capital privat. 

Spitalul acesta „din junglă“ începea s-o provoace 
pe Stacey. 

Hilary zâmbi, conştientă că-i trezise curiozitatea. 

— Eunlocunic! 

— Îmi faci poftă să merg acolo şi ştii şi tu asta... 
Totuşi n-am avut încă ocazia să îngrijesc persoane 
afectate de maladii tropicale. Nu am experienţa 
sălbăticiei. 

— Eşti infirmieră, îi aminti prietena ei cu 
blândeţe, şi-ţi faci meseria foarte bine. Ştii toate 
noţiunile de bază. Iți va fi foarte uşor să te 
specializezi. 

— Cred că da... 

Era ispititor gândul că va petrece câteva luni într- 
un spital departe de oraş, la marginile civilizaţiei! Și- 
apoi, o şedere într-un loc izolat, lipsit de agitația 
cotidiană era tocmai ceea ce-i trebuia pentru a-şi 
recăpăta bucuria de a trăi. 

Stacey totuşi ezita. 

— Va trebui să plec cât de curând, nu-i aşa? 

— Poimâine. 

— Abia dacă vom avea timp să întrebăm la spital 

dacă mă vor pe mine. 

— Ştiu. Dar înţelege, Stacey: o aşteaptă pe Betty 
Hugo. Insă mama lui Betty s-a îmbolnăvit, aşa că 
vrea ca fiica ei să rămână cu ea... In acest timp, 
Diazinto va avea nevoie de o infirmieră. Dacă 
accepţi, te asigur că vei avea toată recunoştinţa 
spitalului şi a lui Betty. 

— Ce pledoarie! Nu mai am nimic de adăugat. 

— Ba da: că accepţi... 

— Fie! Din moment ce n-am cum să scap. 

Stacey zâmbea. Hillary ridică receptorul, formă 
numărul lui Betty şi-i comunică acesteia vestea cea 
bună. 

Coborând pe peronul gării, Stacey privi trenul 
care se punea din nou în mişcare. Când îl pierdu din 
privire, avu o senzaţie ciudată: de acum înainte, 
nimic n-o mai lega de viaţa ei obişnuită. 

Locul nu arăta prea încurajator. Era singura 
persoană care coborâse în această gară ce nici 
măcar nu merita să fie numită astfel. Era vorba mai 
degrabă de o simplă staţie plasată la înălţime, într-o 
răspântie, cu un acoperiş metalic bătut de vânt, care 
fusese cândva roşu dar căpătase, în timp, o culoare 
nedefinită. 

Peste tot în jurul ei se întindeau lanuri de cereale 
înalte şi verzi. Spicele începeau să mijească printre 
frunzele strânse în jurul tulpinii. Timpul secerişului 
avea să vină curând, se gândi tânăra fată. Mai 
departe puţin, se înălța un eucalipt. Vântul făcea să 
se învârtească aripile unei mori. Fără îndoială, un şef 

de gară încercase odinioară să creeze o grădină, căci 
se puteau vedea de o parte şi de cealaltă a 
platformei rămăşiţe de straturi de flori pe jumătate 
ascunse între hăţişurile invadatoare. Nu mai existau 
flori, ci doar câte un cactus răzleţ pe ici pe colo, a 
cărui inflorescenţă de un roşu strident punea o pată 
de culoare în decor. 

Stacey nu avusese timp suficient să-şi imagineze 
cum va fi când va cobori din tren. Totul se petrecuse 
atât de repede! Totuşi se văzuse fie aşteptată pe 
peron de cineva, fie luând un autobuz sau un taxi. 
Acum, singură în gara pustie, realiza cât de înstrăinat 
te poţi simţi în absenţa oricărui semn de civilizaţie. 

îşi reaminti întâlnirea cu Betty. Infirmiera de la 
Diazinto îi arătase toată recunoştinţa ei. Acum putea 
rămâne la căpătâiul mamei sale, căci aceasta nu 
agrea deloc ideea de a fi îngrijită de o persoană 
străină. 

Printre altele, Stacey încercase să afle cum se 
ajunge la Diazinto, iar răspunsul lui Betty i se păruse 
mai mult decât satisfăcător. 

— Cobori la Willowspruit, îi spusese infirmiera. 

— O să m-aştepte cineva? întrebase ea privind 
chipul lui Betty acoperit de pete roşii, nu prea 
frumos, însă agreabil şi prietenos. 

— Am să trimit o telegramă. Va veni cineva să te 
ia de la gară. 

Un răspuns liniştitor! Şi începuseră să vorbească 
despre alte lucruri. Dar acum, îngrozitor de singură în 
jungla fără sfârşit, Stacey îşi punea tot soiul de 

întrebări. Să nu fi ajuns telegrama? Sau a uitat s-o 
trimită? 

Era inutil să-şi facă gânduri negre. Mai bine 
încerca să găsească o soluţie pentru a ieşi din 
situaţia aceasta. 

Işi luă valiza şi se duse la adăpostul cu acoperiş 
de metal. Nu era nimeni. leşi de acolo îngrijorată. 
Noaptea avea să vină curând. Nu putea rămâne o 
veşnicie în gara asta părăsită. 

Zgomotul unei portiere trântite o făcu să se 
întoarcă. Venea cineva s-o ia? Din păcate nu; nu 
vedea pe nimeni... Profund dezamăgită, Stacey dădu 
ocol staţiei şi descoperi în sfârşit câteva case, nu 
departe de gară. 

Trebui s-o apuce pe un drum plin de pietriş. Se 
simţea nervoasă şi obosită. Apropiindu-se de prima 
casă, descifră panoul pe care nişte litere decolorate 
anunțau: „alimentaţie generală“. Un autoturism 
break era parcat în lungul şoselei prăfuite. Speranţa îi 
reveni. 

Auzi un murmur de voci şi o scurtă izbucnire în 
râs. Când intră, conversațiile încetară. 

— Putem să vă ajutăm, domnişoară? 

Bărbatul care-i vorbise stătea în spatele tejghelei. 

— Tocmai am venit cu trenul... 

— V-am văzut... remarcă laconic un altul. 

Era întuneric în magazin. După lumina orbitoare a 
soarelui, ochii lui Stacey încercau acum să se 
obişnuiască treptat cu penumbra. Bărbatul care o 
văzuse coborând din tren purta o caschetă şi o vestă: 

un fel de uniformă. Dacă era şeful gării, de ce a lăsat- 
o singură pe peronul pustiu? 

— Pot să folosesc telefonul dumneavostră? 

îl ignorase voit pe angajatul căilor ferate şi 
vorbise cu bărbatul din spatele tejghelei. 

— Pe-aici... telefonaţi departe? 

— Nu ştiu exact... Aveţi o carte de telefon? 

— Ați venit în vizită la cineva? întrebarea i-o 
pusese şeful de gară. 

— Merg la un spital. Un loc numit Diazinto. 

Privi pe rând cele două chipuri înnegrite de soare. 

— Ați auzit de el? 

— Mergeţi la Diazinto? 

De data aceasta, cei doi bărbaţi se arătară curioşi. 

Şeful de gară o întrebă pe un ton bizar: 

— Sunteţi aşteptată? 

— Da, răspunse ea cu convingere. Bineînţeles! 

Bărbatul din spatele tejghelei întrebă cu o voce 
puternică: 

— Ei! Doctore Jim! Aşteptaţi pe cineva? 

— într-adevăr... 

Stacey se întoarse brusc. 

— ... Betty trebuia să sosească astăzi. 

— Darnu e Betty, doctore. 

— Nu? 

Un bărbat se ivi dintr-un ungher întunecos al 
magazinului. Stacey nici nu-l văzuse, atât era de 
întuneric în partea aceea. El veni spre ea, foarte 
surprins. 

— Mergeţi la Diazinto? La spital? 

Vocea lui era joasă şi plăcută. 

— Da. Trebuia ca cei de-acolo să fi primit o 
telegramă prin care li se anunţa sosirea mea. 

— O telegramă? întrebă el clătinând din cap, 
mirat. Nu cred c-a sosit. Nu ştiu ce să zic. Sunteţi o 
prietenă a Tessei? 

— Betty Hugo m-a rugat să vin. 

Stacey îşi muşcă buzele, cuprinsă deodată de 
teama că nu este aşteptată. 

— Trebuie s-o înlocuiesc pentru câtva timp, 
adăugă ea. 

—  Inţeleg. 

Mirarea dispăru de pe chipul lui. 

— Am intrat aici să dau un telefon şi să le 
comunic să vină să mă ia. 

— Păi nu mai e nevoie. 

Zâmbi, iar zâmbetul lui era la fel de încântător ca 
şi vocea. 

— Sunt de la Diazinto. Vă iau cu mine. Numai să- 
mi plătesc cumpărăturile şi mergem. 

Bărbatul părea foarte amabil. Nesiguranţa şi 
încordarea nervoasă din ultima jumătate de oră 
dispărură. Stacey privi în jurul ei. Ochii săi, obişnuiţi 
acum cu întunericul, descoperiră unul din magazinele 
acelea pe care le vedea de-a lungul coastei când 
mergea cu tatăl ei la pescuit. Un adevărat centru 
comercial de ţară de unde trebuiau să se 
aprovizioneze toţi fermierii pe o rază de câţiva 
kilometri. Rafturile gemeau sub un număr incredibil 
de produse de cele mai variate feluri. 

Haine, ţesături, încălţăminte, lumânări, biscuiţi, 
ţigări, conserve... Se mai putea observa şi un frigider 
pentru produsele îngheţate, precum şi un suport 
pentru cărţi poştale, plin de praf. 

— Mergem? 

Doctorul Jim îi luă valiza. Mai ducea şi un pachet 
voluminos. 

— Vă rog, lăsaţi-mă să-mi duc singură valiza, 
aveţi destulă greutate, protestă ea. 

— N-am aşa des ocazia să ajut o fată frumoasă... 

Râse încetişor. 

— La revedere, Frank... Veniţi, maşina e chiar la 
intrare. 

Demarară şi ieşi repede de pe drumul de ţară, 
pentru a 
intra pe autostradă. 

— Nu ne-am prezentat, spuse el. 

— Mă numesc Stacey Marlow, spuse ea zâmbind. 
lar dumneavoastră sunteţi doctorul Jim. 

— Jim Howes, oficial. 

Ochii lui de un căprui-închis străluciră. Avea un 
chip bine conturat. Seducător, fără îndoială... 

— Şi acum, Stacey Marlow, ce-ar fi să-mi spuneţi 
de ce o veţi înlocui pe Betty la Diazinto? 

Ea îi explică. 

— îmi pare rău pentru mama lui Betty, spuse el, 
dar sunt încântat să am în faţa mea o figură nouă, 
mai ales una drăguță ca a dumneavoastră. 

îi vorbea deja pentru a doua oară de fizicul ei 
atrăgător... Vrea să se poarte amabil, îşi spuse ea, 


18 CHRISTINE ORBAN 


nimic mai mult. Dar complimentul o flata totuşi. Nu 
mai flirtase cu nimeni de multă vreme. Nu fiindcă nui 
s-ar fi ivit ocazii, ci pur şi simplu pentru că de când 
avusese accidentul, îi pierise orice chef. 

Nu doar un bărbat fusese atras de frumuseţea 
chipului ei oval şi a ochilor verzi strălucitor. Insă 
Stacey nu reuşise niciodată să le acorde mai mult de 
o întâlnire. Era încă sub imperiul unei amintiri: aceea 
a unui bărbat înalt, cu umeri laţi, cu părul negru şi 
trăsături dure. O obseda. Nu se mai putea bucura de 
viaţă nici o clipă fără să se gândească în permanenţă 
la trecut. 

Poate că lucrurile vor merge altfel cu Jim Howes... 
Se întrebă de ce. Ce avea el special? Impresia 
favorabilă se datora cu siguranţă acestei călătorii, 
acestei ieşiri din rutină. Se simţea ca în vacanţă. li 
împărtăşi şi lui această părere, iar el clătină din cap 
sceptic. 

— E mult de lucru la spital, abia dac-o s-avem 
timp să ne tragem sufletul. 

— Nu mă tem! Tocmai de asta am nevoie în 
acest moment. 

Stacey îi adresă o privire interesată. 

—  Vorbiţi-mi despre spital, domnule doctor. 

— Prietenii îmi spus Jim... 

O fixă cu o privire călduroasă. 

— Imi poţi spune Stacey, Jim, îi răspunse ea. 

— Mulţumesc... Nu e mare lucru de spus, de fapt, 
Stacey. Spitalul făcea parte odată dintr-un ansamblu 
de clădiri pentru misionari. Din celelalte n-au rămas 

decât ruinele, spitalul însă, s-a mărit. Noi îi îngrijim 
pe majoritatea indigenilor din regiune, iar regiunea e 
mare. 

— Trebuie să fie pasionant! 

Stacey se simţi cuprinsă de entuziasm. 

— Depinde... îi spuse el fără prea mare 
încântare, zâm- bindu-i totuşi curtenitor. Depinde de 
moment. Uneori sunt fericit că lucrez aici. Dar când 
ne aflăm în plină perioadă de epidemie mă întreb 
serios de ce nu m-am instalat confortabil într-o 
periferie a Johannesburgului... 

— Aşadar n-ai când să te plictiseşti, cum îmi 
imaginam 
eu. 

Stacey izbucni în râs. 

— O să fii şeful meu, Jim? 

— Nu eu, Tessa Mantis, sora şefă. Spitalul e al ei, 
de altfel. 

— late uită! Nu e o situaţie neobişnuită? întrebă 
Stacey curioasă. 

— L-a moştenit pe tatăl ei. Era medic specialist în 
boli tropicale. 

— Şi nu se plictiseşte niciodată să trăiască aşa, 
departe de civilizaţie? 

Modul de viaţă al Tessei Mantis o intriga pe 
Stacey. 

— E o femeie ambițioasă. Spitalul e una din 
pasiunile ei. 

— Mai are vreuna? 

— Da, dar mai banală... răspunse el fără alte 

explicaţii. 

Un bărbat? se întrebă Stacey. Şi întrebarea 
aceasta o făcu să reflecteze câteva secunde. 

— Eşti singurul doctor de la Diazinto? 

— Nu. 

Stacey remarcă o anumită încordare în vocea lui 
şi văzu cum muşchii obrajilor i se contractă. Nu 
înţelese de ce. 

Pentru o clipă, între ei se aşternu tăcerea. Jim 
stătea cu privirile fixate la drum. Curbele deveneau 
din ce în ce mai anevoioase. Stacey îl analiză pe 
furiş. 

Braţele lui şi gâtul erau uşor bronzate, dar nu 
avea alura unui bărbat care munceşte în aer liber. 
Era slăbuţ, iar chipul său cu trăsături fine exprima o 
sensibilitate nobilă. în ochi i se citea inteligenţa. 
Stacey îi observă degetele lungi şi delicate aşezate 
pe volan. Fie că îl întâlneai în junglă, fie că te 
întâmpina într-un spital de prim rang, lăsa aceeaşi 
impresie: aceea a unui bărbat sensibil, inteligent, 
cult. 

— Ai mai fost vreodată pe-aici, Stacey? întrebă el 
rupând în sfârşit tăcerea. 

— Niciodată. 

— îţi place? 

Stacey se simţi uşurată. El zâmbea din nou şi 
încordarea de pe chip îi dispăruse. 

— încă nu pot să-mi dau seama... spuse ea pe un 
ton blând. 

îşi îndepărtă privirile de la bărbatul seducător de 

lângă 

ea şi îşi fixă atenţia la peisaj. Când coborâse din tren 
prima impresie fusese cea de monotonie: hăţişuri 
fără sfârşit, lanuri întinse de cereale, delimitate din 
când în când doar de căi ferate întortocheate, şi câte- 
o moară de vânt răzleaţă... 

Dar în timpul conversaţiei lor, peisajul se 
schimbase. Cerealele fuseseră înlocuite de lămâi. Ici 
colo apăreau plantaţii de tutun ale cărui frunze 
strălucitoare de sevă şi de verdeață contrastau 
puternic cu pământul brun. 

După aceea, terenul cultivat a rămas în urma lor, 
făcând loc munţilor. Drumul urca tot mai mult, iar 
serpentinele se înmulţeau. De-o parte şi de cealaltă 
se înălţau drepţi brazi, pini şi eucalipţi. Ace de pin 
acopereau pământul. Deodată privirea se eliberă de 
acoperământul umbros al pădurii, iar Stacey îşi ţinu 
răsuflarea în faţa munţilor care apărură, a cerului de 
un albastru pur şi a văilor înverzite... 

— Nu mi-am imaginat nicicând un peisaj aşa de 
frumos, spuse ea profund emoţionată. 

— E magnific, încuviinţă Jim. 

— Ce munţi sunt aceia? 

— Drakensberg. 

— Drakensberg? spuse ea surprinsă. Dar nu 
suntem în Natal! 

— Nu. Dar lanţul muntos începe aici, la est de 
Transvaal. 

— Şi când mă gândesc că ezitam să vin! 

Privea peste tot în jurul ei, cucerită. 

— late uită, ce cascadă, Jim... Şi lacul acela 
micuţ în care cade! 

Se întoarse spre el. 

— Se poate înota aici? 

— Puțin probabil... Majoritatea apelor din zonă 
sunt poluate. 

—  Bilhardioza? întrebă ea trist. 

Se gândea la boala cumplită care adusese atâta 
suferinţă şi mâhnire în această regiune. Nu îngrijise 
niciodată un bolnav de bilhardioză. Dar ştia de 
existenţa micilor moluşte care purtau paraziţii ce 
provocau boala. Aceste moluşte trăiau în apele sud- 
africane, iar microbii pe care-i purtau erau extrem de 
periculoşi. Capabili să provoace o boală incurabilă 
pentru mult timp şi încă fatală astăzi în unele cazuri. 
Dar cum să creadă că există un astfel de pericol într- 
un decor ca acesta?! 

— Da, zise el cu o umbră de regret în voce. 

— Dar apa nu pare stătătoare! 

— Nici nu este. Totuşi e mai bine să fii 
prevăzător. E valabil pentru toată regiunea. Să nu uiţi 
asta niciodată, Stacey. 

— Ce păcat! 

De fapt, ea înota întotdeauna singură de când 
avusese accidentul, ferindu-se de mila celorlalţi. Ca 
să schimbe subiectul, îl întrebă: 

— Sunt multe boli tropicale pe-aici? 

—Da, sunt cam multe. Apropo, ţi-a spus Betty să 
iei medicamente împotriva malariei? 

Stacey negă printr-o mişcare a capului. 

— Atunci înseamnă c-am făcut bine vorbind 
despre asta. O să-ţi dăm noi. 

— Chiar este necesar? 

Frumuseţea peisajului nu era un bun antidot 
pentru orice maladie înfricoşătoare? 

— Absolut, răspunse el cât se poate de serios. 
Ţânţarul anofel face la fel de multe victime ca şi 
bilhardioza. Ştiinţa a făcut mari progrese. Este 
răspândită o substanţă pe terenurile noroioase şi în 
apa barajelor. Cu toate acestea, se declanşează din 
când în când câte-o epidemie. Va trebui să iei regulat 
medicamentele de care ţi-am vorbit. E un lucru de o 
importanţă vitală, adăugă el ferm. 

începu să încetinească. 

— Aici ieşim de pe autostradă. 

— Ne apropiem? 

Stacey se aplecă în faţă, extrem de curioasă, în 
timp ce maşina înainta cu greu pe drumul noroios. 

— Mai avem câţiva kilometri. Stai altfel, Stacey! 
Aşa te poţi lovi de parbriz. 

Ochii-i râdeau. 

—Doar nu vrei să văd cum noua noastră 
infirmieră se transformă în bolnavă chiar înainte de a 
ajunge la destinaţie! 

Era drăguţ... Stacey se sprijini de spătarul 
scaunului. Oare câţi ani avea el? Vreo treizeci, fără 
îndoială, însă zâmbetul larg care-i lumina chipul atât 
de des îi dădea un aer de adolescent. 

Puțin mai devreme, o nuanţă abia perceptibilă a 
expresiei lui o făcuse pe Stacey să presimtă că nu se 

va înţelege prea bine cu infirmiera şefă, Tessa 
Mantis, şi nici cu celălalt doctor. Dar cel puţin Jim 
Howes va fi acolo... Ştia sigur că vor putea vorbi şi 
glumi după orele de serviciu şi că va fi foarte plăcut. 

Drumul nu era bun deloc, făcea maşina să se 
zdruncine tot timpul, însă frumuseţea locurilor nu 
înceta s-o surprindă. O splendoare sălbatică, 
nemaiîntâlnită... lar Stacey, impresionată, fascinată, 
resimțea totodată un fel de nelinişte. Pinii şi brazii 
fuseseră înlocuiţi acum cu o altă pădure, în care 
copaci groşi şi înalţi îşi disputau întâietatea spre 
soare. Spiralele rădăcinilor noduroase înconjurau 
trunchiurile zvelte, iar apoi străpungeau în lung 
suprafaţa solului. Ţesătura lor, alături de muşchiul de 
un verde intens, acoperea pământul cu un covor 
minunat presărat cu flori micuţe şi cu ciuperci mari, 
roşii cu buline albe, exact ca acelea in ilustrațiile 
cărţilor cu basme... Atât de perfecte încât te făceau 
să uiţi că sunt otrăvitoare. Ici- colo torentul unei 
cascade se prăbuşea din înaltul unui perete stâncos, 
căzând apoi într-un lăculeţ cu apa întunecată... 

Ajunseră într-un luminiş. Aici totul era poleit de 
lumina soarelui, ale cărui raze treceau printre 
crengile copacilor rari. Drumul trecea pe lângă o 
poartă pe care se putea observa o plăcuţă cu 
inscripţia «Spitalul Diazinto». 

Câteva maimuțe mici străjuiau intrarea. Când 
maşina se apropie, deloc deranjate, începură să 
scoată ţipete şi să se strâmbe. Jim opri maşina ca să 
deschidă porţile cele mari, iar una dintre ele sări pe 

capotă şi îşi lipi botul de parbriz. Apoi se apropie de 
portieră şi întinse laba. Amuzată de viclenia 
animalului, Stacey era pe punctul de a scotoci prin 
geantă după ceva bunătăţi pe care să i le dea, când 
Jim se întoarse. 

— Nu! Nu-i da nimic... Deranjează destul şi-aşa. 
Dacă începem să le şi hrănim n-o să mai scăpam de 
ele cu nici un chip. 

— Am înţeles. 

Stacey încă mai zâmbea când parcurseră ultimii 
câţiva metri până la spital pe o alee îngustă străjuită 
de palmieri. Totul era atât de frumos aici încât lui 
Stacey aproape nu-i venea să creadă că mai ieri trăia 
în Johannesburg, în monotonia zidurilor de beton şi a 
câmpiei. 

Descoperi în sfârşit spitalul. Nu semăna cu nici un 
altul pe care-l mai văzuse până atunci. Doar câteva 
căsuțe joase, văruite, la umbra copacilor. Una era 
mai mare decât celelalte. Probabil că aceasta 
adăposteşte bolnavii, gândi Stacey. 

— Să mergem s-o cunoşti pe directoare, sugeră 
Jim. 

Parcă maşina la umbra unui uriaş smochin 
sălbatic. 

— Trebuie neapărat să-i anunţăm sosirea ta. 
Chiar acum... 


Capitolul 2 


— O să fie contrariată când o să vadă c-am venit 
eu în locul lui Betty? întrebă Stacey. 

Jim ezită. Se uită la ea cu atenţie. Privirea lui 
întârzie pe ochii ei strălucitori ca două smaralde, pe 
părul lung, roşcat ce căpătase în lumina soarelui o 
culoare incandescentă, pe buzele pline, senzuale, 
întredeschise acum într-un zâmbet inocent. 

— De ce-ar fi? 

Dar răspunsul lui venise cam prea târziu, iar tonul 
era lipsit de convingere. Pentru prima dată pe ziua 
aceea, bucuria descoperirii acestui loc se estompă. 
Nu se mai simţea în largul ei. 

Se îndreptară spre o clădire mică. Pe uşă atârna o 
plăcuţă pe care scria «birou». Jim bătu, deschise uşa 
şi intră, înaintea lui Stacey. 

La birou era aşezată o femeie. Scria, aşa că nu 
ridicase capul când intraseră ei. Uniforma 
ireproşabilă, părul negru, lucios, prins în coc, 
atmosfera rece a încăperii arătau că totul trebuia să 
fie util, eficient, nimic în plus. Stacey se simţi 
aproape înspăimântată. Intr-adevăr, se afla deodată 
departe de senzualitatea peisajului şi a culorilor... 
Fără motiv, tremură. 

— Jim? Mă ocup de tine imediat. 

Dar capul perfect coafat tot nu se ridica... Tonul 
vocii, amical totuşi, îi lăsă şi el lui Stacey impresia de 
eficienţă. 

— Ai găsit ce-mi trebuia? 

O ultimă mişcare a stiloului pe hârtie şi femeia 
ridică în sfârşit capul. 

Din prima clipă Stacey remarcă faptul că era 
frumoasă. Trăsăturile feţei îi erau perfect simetrice, 
iar pielea de o netezime ireproşabilă. Dar ce răceală! 
Stacey văzu în Tessa Mantis o femeie fără nici un 
defect fizic, însă glacială. 

Când aceasta îi observă prezenţa, rămase 
nemişcată. Surâsul imperceptibil care-i plutea pe 
buze dispăru. Stacey se crispă. Infirmiera şefă nu 
pronunţă nici un cuvânt şi, cu un calm desăvârşit, o 
analiza pe Stacey din cap până-n picioare privind-o 
cu o aroganță făţişă. 

— Ea este Stacey Marlow. E infirmieră. 

Vocea lui Jim i se păru lui Stacey ezitantă. Oare îi 
era frică de femeia aceasta de gheaţă? se întrebă ea. 

— încântată. 

Vocea frumos modulată, iar timbrul grav. 

— Stacey a venit să lucreze cu noi în locul lui 
Betty. Jim era din ce în ce mai ezitant. 

— Nu-nţeleg. 

Expresia din ochii domnişoarei Mantis deveni 
tăioasă. 

— Trebuie s-o înlocuim pe Betty? Nu sunt la 
curent. 

—Betty n-a putu să se întoarcă astăzi, răspunse 
Stacey, vorbind în sfârşit pentru prima oară cu Tessa 
Mantis. Nu aţi primit telegrama ei? 

— Nicidecum. 

— Mama ei este bolnavă. 


28 CHRISTINE ORBAN 


— îmi pare rău să aflu asta... 

Pe chipul Tessei Mantis nu apăru totuşi nici cea 
mai vagă urmă de compasiune. 

— Dar nu văd ce legătură are acest lucru cu 
dumneavoastră, adăugă ea. 

— Betty a rămas cu ea ca s-o îngrijească, îi 
explică Stacey. 

— Şi cine i-a permis s-o facă? 

Oare chiar era complet insensibilă, sau duritatea 
pe care o afişa era calculată? 

— Betty n-a avut de ales. Mama ei avea nevoie 
de ea. 

Stacey se simţea cuprinsă se mânie văzând atâta 
lipsă de 
toleranţă. 

—Nu cred că e de datoria dumneavoastră, 
domnişoară Marlow, să stabiliţi acest lucru... 

— în fine... 

Jim interveni brusc, preocupat să evite un răspuns 
violent din partea lui Stacey. 

— Am putea, cred eu, să-i fim recunoscători lui 
Stacey... vreau să spun domnişoarei Marlow, că a 
acceptat s-o înlocuiască pe Betty aşa, pe nepusă- 
masă. 

—  Obişnuiesc să-mi aleg singură infirmierele... 
Vorbiţi-mi despre experienţa dumneavoastră 
profesională, domnişoară Marlow. 

Dacă nu ar fi văzut privirea lui Jim îndreptată spre 
ea, Stacey ar fi anunţat că se va întoarce înapoi la 
Johannesburg cu primul tren! 

Tocmai începea să dea detaliile cerute, când usa 
se deschise. O persoană înaltă, în uniformă din pânză 
albă, intră. 

— As vrea să vorbesc ceva cu tine, Tessa... 

Zărind-o pe Stacey, bărbatul care intrase si care 
pronunţase aceste cuvinte se crispă. 

— lartă-mă, eşti ocupată. Nu mi-am dat seama. 

— André! 

O şoaptă, o voce îndurerată: Stacey nu putuse să 
se abţină... Genunchii i se înmuiară. Trebui să-şi 
găsească sprijinul rezemându-se de biroul infirmierei 
şefe. Nu-l mai vedea decât pe bărbatul acesta care 
parcă o hipnotiza. Şi era evident că suferea când îl 
privea. 

Era foarte înalt, cu umeri laţi, puternici. Braţele, 
faţa, gâtul lung şi musculos erau înnegrite de soare. 
Avea trăsături aspre şi o prezenţă atât de 
impunătoare, încât îi făcea pe ceilalţi să pară nişte 
umbre. 

O privea pe Stacey. Expresia lui devenise şi mai 
întunecată şi nici un zâmbet de întâmpinare nu-i 
lumină chipul. Dar reacţia lui Stacey nu trecuse 
neobservată. Aşa că nu putu să se prefacă prea mult 
timp că n-o cunoaşte. 

— Bună, Stacey, spuse el pe un ton rece, crispat, 
fără nici o nuanţă deosebită: un salut banal... 

— Bună, André. 

— O cunoşti pe domnişoara Marlow? 

Vocea frumoasă a infirmierei şefe era încordată. 
Se temea. 

— Ne-am mai întâlnit. 

Câtă indiferenţă era în răspunsul lui Andre! 
Stacey se întrebă dacă atitudinea lui făcea să fie 
uitată reacţia ei spontană. 

In orice caz, un lucru era clar. Andre n-avea de 
gând să amintească de fosta lor relaţie. 

— Da? 

îndoiala înăspri figura Tessei Mantis. 

— De ce aţi fost atât de răscolită când l-aţi văzut 
intrând pe doctorul De Vries, domnişoară Marlow? 

— Reacţia mea n-are nici o legătură cu doctorul 
De Vries, răspunse ea încercând să-şi păstreze 
calmul, chiar dacă era cu nervii la pământ. Drumul a 
fost lung, probabil sunt obosită. 

— Obosiţi repede, domnişoară Marlow? 

Pe chipul magnific sculptat se aşternu un zâmbet 
glacial. 

— Asta ar confirma prima mea impresie: nu 
sunteţi făcută să lucraţi aici. 

— Vei lucra aici? 

Andre manifesta în sfârşit curiozitate. 

— O înlocuiesc pe Betty Hugo, căci mama ei s-a 
îmbolnăvit, răspunse ea ridicând ferm capul, ca şi 
cum orgoliul i se deşteptase brusc. Dar dacă nu e 
nevoie de mine aici, Jim poate să mă ducă din nou 
până la gară. 

Andre ridică dintr-o sprânceană când auzi că ea-i 
spunea doctorului Howes pe numele mic. 

— Dacă tot eşti aici, ar fi bine să rămâi, spuse el. 

— Dar, André, domnişoara Marlow nu pare a fi 

persoana de care avem noi nevoie, preciză Tessa 
Mantis. Experienţa ei este limitată. 

— Nu-i adevărat, se apără Stacey calmă. 

— Avem nevoie de ea, interveni şi Jim cu un ton 
persuasiv. Eşti prea severă cu tânăra aceasta, 
Tessa... 

— Poate, dar numai în interesul spitalului. Eşti 
de-acord, Andre? 

— Desigur, răspunse el pe un ton neutru. Jim are 
dreptate, totuşi... Ducem lipsă de personal. 

Stacey îl urî. Vorbeau despre ea ca despre un 
obiect. Venise aici doar ca să-i facă un serviciu lui 
Betty, nimic mai mult. Dacă ar fi ştiut... Credea că 
visează. Trăia un coşmar din care avea să se 
trezească... 

Cât despre Tessa Mantis... Ea nu-ncercă să-şi 
ascundă ostilitatea. lar această ostilitate era total 
nejustificată... 

Jim o prevenise, din câte-şi aducea aminte. Dar de 
ce o primeau aşa, totuşi? Ţinea neapărat să-l întrebe. 
încă o dată fu pe punctul de a-l ruga pe Jim s-o 
ducă la gară. Dar o văzu pe Tessa Mantis strângând 

din buze. 

— Foarte bine, spuse aceasta sec. Puteţi rămâne, 
domnişoară Marlow. 

Pe chipul infirmierei Mantis se citea 
nemulţumirea, ceea ce-i trezi lui Stacey dorinţa de a 
se răzvrăti. Ştia foarte bine care era valoarea muncii 
ei şi avea să le-o dovedească şi lor. 

— Foarte bine! repetă şi Stacey, imitându-i ironic 

sobrietatea. 

— Stacey... Domnişoara Marlow poate vrea să se 
odihnească, sugeră Jim. 

— Da, chiar aş vrea. Mulţumesc. 

Se strădui să zâmbească. Apoi, întorcându-se spre 
Tessa, o întrebă: 

— La ce oră trebuie să-mi încep tura? 

— In seara asta la şapte şi jumătate. 

— Nu cred că avem nevoie de domnişoara 
Marlow în seara asta... 

Vocea lui Andre era atât de blândă, încât 
intervenţia lui nu putea fi interpretată ca un reproş. 
— Cred că mâine dimineaţă ar fi perfect, mai 

spuse el. 

— Bine, Andre, recunoscu Tessa Mantis 
adresându-i bărbatului în alb un surâs fugar. Ai 
dreptate, domnişoara Marlow oboseşte repede, 
uitasem. 

Stacey se aplecă să-şi ridice valiza, dar Jim i-o luă 
înainte. Tocmai se pregătea să iasă când vocea 
Tessei Mantis o interpelă: 

—Va trebui să vă schimbaţi pieptănătura, 
domnişoară Marlow. Nu organizăm aici prezentări de 
modă... încercaţi ceva mai discret. 

— Afară, Stacey i se adresă lui Jim: 

— Puteai să mă previi. 

— îmi pare rău. 

— Betty nu m-a avertizat c-o să-ntâlnesc un 
asemenea tiran! 

— Nu e mereu aşa. 

— Vrei să spui că mi-a aplicat un tratament 
special? 

Infirmiera şefă cunoştea oare fosta ei legătură cu 
Andre? 

Puțin probabil. Andre nu-i vorbise despre acest lucru, 
în mod sigur. 

— Dar cu ce-am greşit? 

— Cu nimic, spuse el relaxat, străduindu-se să nu 
râdă. In definitiv e un compliment din partea ei. Nu 
suportă concurenţa. 

— Concurența? 

II privea, nevenindu-i să-şi creadă urechilor. 

— Dar n-am experienţa ei... Chiar şi Betty Hugo 
are mai multă experienţă ca mine. Nu sunt o 
amatoare, totuşi ea... 

— Nu mă gândeam la competenţa profesională. 

Ochii căprui-închis ai lui Jim o fixau cu o insistenţă 
tulburătoare. 

— Eşti foarte frumoasă; nu ţi s-a mai spus 
niciodată? 

— Asta i se spune oricui, măcar o dată în viaţă, 
nu? 

— Chiar aşa?... In orice caz, n-am mai văzut o 
fată aşa de frumoasă de mult timp. 

— Nu prea ai ocazia aici! 

începuseră un fel de flirt şi acest lucru o amuza... 
Dar nu rezistă ispitei de a-i atrage atenţia. 

— Tessa Mantis e o femeie foarte frumoasă. 

— Aşa este... Dar frumuseţea ei are şi o duritate 
prea puţin atrăgătoare. Pe lângă asta, e o „pradă“ 

bine păzită. 

Cuvintele lui îi răsuceau cuțitul în rană... In ciuda 
timpului atât de lung care trecuse... Era absurd. Dar 
întâlnirea aceea neaşteptată îi trezise emoţii de 
multă vreme îngropate. Le retrăia acum la intensitate 
maximă. 

— Tot nu mi-ai răspuns la întrebare... De ce-a 
fost atât de greţoasă? întrebă ea ca să schimbe 
subiectul. 

— Cred că ţi-am răspuns de fapt... Tessei nu-i 
plac fetele atrăgătoare. Se înţelege mai bine cu cele 
ca Betty... 

— înţeleg. 

Tăcu, după aceea reluă pe un ton dezinvolt. 

— M-ai lăsat să înţeleg că există o... relaţie 
serioasă între Tessa şi Andre De Vries. Atunci de ce 
îşi face griji? 

— Nu m-ar mira să se căsătorească... dar Tessa 
le va privi întotdeauna cu precauţie pe tinerele 
seducătoare. Aşa e felul ei. 

Din nou, vorbele lui Jim o făceau să sufere. Darel 
nu trebuia să afle. Dacă începea să bănuiască ceva, 
nici Tessei şi lui Andre nu le va fi greu să-şi dea 
seama. lar asta ar fi fost de nesuportat. 

După o scurtă pauză, Jim întrebă: 

— Stacey, e ceva între tine şi Andre? 

Se abţinu să nu tresară. 

— Bineînţeles că nu, răspunse Stacey cu o 
siguranţă de care fu ea însăşi uimită. De ce crezi c-ar 
fi ceva-ntre noi? 

— Chiar aşa... 

Tăcu un timp... atât cât să lase loc de 
subînţelesuri. 

— N-am putut să nu mă gândesc că e posibil... 

— Doar fiindcă îl cunosc deja pe André? N-ar 
trebui să te surprindă acest lucru. Andre e medic, iar 
eu sunt infirmieră. 

li zâmbi, trecându-şi degetele prin părul desfăcut. 

— In ciuda remarcilor jignitoare ale şefei voastre, 
am petrecut destul timp într-un spital şi am întâlnit 
mulţi medici... 

— Scuză-mă, Stacey. Nu trebuie să-mi dai 
explicaţii. 

Cu mâna liberă o prinse de mijloc şi o trase spre 
el. Stacey se încordă instantaneu. 

—Speram să nu fie nimic între tine şi Andre, din 
motive personale. 

îşi trase mâna şi-i arătă printr-un gest scurt un 
bungalou. 

— Acela e bungaloul lui Betty. Al tău, acum... 

Tensiunea din ultima jumătate de oră dispăru. 
Stacey 
descoperea locuinţa ei din următoarele trei luni. îşi 
imaginase o viaţă rustică. Nici nu s-ar fi gândit la un 
bungalou numai pentru ea. 

Micul bungalou văruit proaspăt era puţin retras, 
ascuns la umbra a trei copaci înalţi, ale căror flori de 
un roz corai foarte intens ieşeau în evidenţă 
contrastând cu verdele pădurii din imediata 
apropiere. O plantă agăţătoare încadra uşa, iar florile 

ei purpurii se zăreau aninate de-a lungul zidurilor de 
un alb strălucitor, într-o abundență sălbatică. 

In apropierea uşii, Stacey observă un arbust 
interesant cu crengile dezgolite, întortocheate şi 
punctate de nişte floricele roz-pal. Culese una de pe 
jos şi o apropie de faţă. Petalele moi, catifelate aveau 
un parfum suav. 

Ridică deodată capul. Jim o studia. Cu atâta 
atenţie în privire încât ea simţi că roşeşte. 

— Ce floare este aceasta? întrebă ea luată prin 
surprindere... 

— O floare de leandru. 

— E superbă. 

— Da. Una dintre cele mai frumoase flori din 
acest colţ de lume, răspunse el pe un ton degajat. 

Dar nu cumva dorea să dea cuvintelor o altă 
semnificaţie? 

Stacey încercă să-şi revină. Hotărât lucru, 
întâlnirea cu Andre o tulburase peste măsură. Nu mai 
vedea decât semnificaţii ascunse în fiecare cuvânt, în 
fiecare privire... Nu era posibil aşa ceva. Doar n-o să- 
şi înceapă activitatea în spital cu sensibilitatea 
aceasta exacerbată... 

— Dacă dau peste vreun ceainic şi puţin ceai, te 
invit să bem o ceaşcă împreună, îi zise ea zâmbind. 

— Mulţumesc, Stacey. O să găseşti tot ce-ţi 
trebuie în bungalou, dar invitaţia să fie pentru mai 
târziu. Probabil eşti moartă de oboseală. De ce să nu 
te odihneşti o clipă? O să trec pe la tine mai târziu şi 
o să-ţi arăt spitalul. 

— Aş fi încântată. 

li adresă un surâs sincer de recunoştinţă. Avea 
atât de multă nevoie să fie singură pentru moment... 

Jim se pregătea să plece când Stacey îi puse 
brusc o întrebare. 

— Şi cu mesele cum se procedează, Jim? 

—  Gătim foarte puţin în bungalouri. Avem o 
bucătărie comună şi o sală de mese. 

Stacey închise uşa în urma ei. Aşa deci, gândi ea, 
se va întâlni des cu Andre şi cu Tessa. Erau atât de 
puţini aici! 

Ah, dac-ar fi ştiut! N-ar fi venit sub nici o formă. 
Nu-i ceruse lui Betty nici o informaţie despre celelalte 
persoane pe care avea să le întâlnească... ce mai 
putea face acum? N-avea decât să joace, din moment 
ce intrase în horă... şi să aştepte să i se ivească o 
ocazie să plece fără să le lase impresia că o face din 
cauza lui Andre sau a Tessei. 

După ce luă această hotărâre îşi potoli puţin 
foamea şi se odihni câteva minute. Mobilierul 
bungaloului fusese ales cu multă grijă şi dragoste. 
Totul purta amprenta personalităţii lui Betty. O 
încăpere mare servea atât ca dormitor, cât şi ca 
salon. Perdelele dintr-o țesătură cu ochiuri largi erau 
oranj, ca şi cuvertura de pe patul-canapea. Cam 
peste tot perniţe mici de aceeaşi culoare se 
armonizau cu tonurile de portocaliu, galben şi 
maroniu ale toamnei. O tapiserie împodobea un 
perete: animale sălbatice pictate pe mătase, probabil 
de un artist african. Pe un alt perete erau agăţate o 

furculiţă şi o lingură de lemn galben, ambele lungi şi 
sculptate meşteşugit. Două păsări superbe, tot din 
lemn, ornau o măsuţă joasă. 

Decorul era simplu, dar vesel şi de bun-gust. 
Stacey se gândi la Betty Hugo. Nu cumva încercase 
să ofere camerei acesteia frumuseţea de care ea era 
lipsită? 

In bucătărie nu erau decât o plită electrică, un 
ceainic şi o chiuvetă micuță. Intr-un dulap suspendat 
pe perete găsi o cutie plină cu pliculeţe de ceai, 
zahăr şi un pachet de biscuiţi. 

După ce bău un ceai fierbinte, intră să facă o 
baie. Intinsă în apa călduţă începu să se gândească 
la evenimentele din ultimele ore: sosirea ei în gara 
aceea ciudată, bucuria şi uşurarea de a-l întâlni pe 
Jim, plăcerea de a descoperi în el un prieten. 
Splendoarea peisajului. Şi în final duşmănia Tessei 
Mantis. La început derutantă, nejustificată, iar mai 
apoi clarificată de explicaţiile lui Jim. 

Şi ultima picătură — şi cea mai importantă — 
apariţia lui André... Simţi că i se strânge stomacul! 
Dacă trebuia să rămână mai multă vreme la Diazinto, 
trebuia să-şi interzică să se mai gândească la el şi la 
amintirile lor comune. In definitiv, nu căpătase din 
partea lui decât suferinţă şi trebuia să-l uite. 
Altminteri, viaţa îi va fi imposibilă în acest spital. 

Această muncă de autoconvingere necesita 
timp... Trebuia să privească lucrurile în faţă, să 
analizeze îndelung trecutul pentru a se desprinde de 
el. Dar acum Jim avea să vină în curând s-o ia. Pentru 

a reflecta serios o să aştepte un moment când nu 
risca să fie întreruptă. 

Se odihnise şi era gata când Jim se întoarse. 
Acesta se opri o clipă în prag s-o privească. Pe chipul 
lui, mirarea se combinase cu un alt sentiment... 
Stacey îşi simţi inima bătând mai tare. 

— Directoarea noastră o să fie mulţumită? 

— N-aş băga mâna-n foc. 

li învălui cu privirea podoaba roşcată a părului 
strâns la ceafă într-un coc. Apoi îi privi ochii 
scânteietori şi buzele surâzătoare. 

— Nu e ce dorea dumneaei? 

— Ba da. 

El îi zâmbi cu căldură. 

— Dar mă tem că n-o să aprecieze rezultatul. 

— De ce? 

Stacey nu înţelegea. 

Tandreţea din privirea lui Jim se accentuă. 

— Vreau doar să spun că această pieptănătură îţi 
pune şi mai mult în evidenţă frumuseţea... 

— Glumeşti! 

— Deloc, Stacey. Părul dat pe spate îţi subliniază 
perfecțiunea chipului, ca şi pe cea a tenului, de altfel. 

— Dacă vreodată o să mă simt prost dispusă sau 
complexată, o să trec pe la tine să-mi ridici moralul, 
Jim! 

Stacey râdea, cu obrajii împurpuraţi. Nici un 
bărbat nu mai manifestase atâta admiraţie în ceea ce 
o priveşte, de o grămadă de vreme. 

— M-aş bucura să-ţi fiu de ajutor în mod real, 

Stacey. 

Pe lângă zâmbetul fermecător, Jim adăugase şi 
ceva cât se poate de grav în tonul vocii şi pe chip. 

Admiraţia lui o încânta şi se bucura mult şi de 
prietenia lui. Dar, fără un motiv anume, nu ţinea să-l 
încurajeze în sensul acesta. 

— Inainte de a mă face să-mi pierd capul cu 
complimentele tale, trebuie să-mi arăţi spitalul, îi 
reaminti ea pe un ton dezinvolt. 


Capitolul 3 


Mergea lângă Jim spre clădirea centrală. Din nou 
simţea o atmosferă de vacanţă, care se datora 
probabil frumuseţii naturii. O frumuseţe sălbatică, 
senzuală, exotică, pe care n-o întuneca deloc 
personalitatea rigidă a proprietarei locurilor. 

Niciodată nu văzuse o grădină mai minunată în 
jurul unui spital. Varietatea de plante tropicale, de 
parfumuri si de culori o îmbăta. Ici si colo se înălţau 
pâlcuri de bananieri. Erau si arbori de papaia cu 
fructele lor ca niste mingi galbene atârnate în 
buchete în vârf. Stacey remarcă un arbore de mango 
si nu-si putu reţine o exclamaţie de poftă la vederea 
fructelor sale preferate. 

In spatele bungalourilor câţiva bărbaţi ce purtau 
coase cu lama foarte ascuţită se ocupau cu 
îndepărtatea tufişurilor de mărăcinis. Miscările lor 
erau perfect sincronizate, ca si cum ar fi făcut 
repetiţii înainte. In timp ce munceau, cântau, iar 
Stacey fu uimită încă o dată de ritmul muzicii si de 
talentul înnăscut al africanilor. Desluşi în privirile lor 
lupta necontenită pe care erau nevoiţi s-o ducă 
împotriva hăţişurilor invadatoare. 

Se miră de asemenea de interiorul spitalului. 
Bolnavii erau toţi indigeni care trăiau în triburi, 
departe de oraşe. Toate paturile erau ocupate. Jim le- 
o prezentă, iar ei îi adresară toţi zâmbete timide. Jim 
vorbea diverse dialecte. Stacey remarcă faptul că era 
un excelent cunoscător al junglei şi al locuitorilor ei. 

li enumeră câteva boli ce se tratau acolo, 
începând cu maladiile tropicale: malaria, bilhardioza 
şi chiar un caz de boală a somnului; afecţiune 
groaznică, adesea fatală, provocată de musca ţeţe. 
Apoi erau cazurile de subnutriţie şi de intoxicație 
alimentară. Dar cea mai răspândită era o afecţiune a 
ochilor: trahomul. 

— Este domeniul preferat al lui Andre, comentă 
Jim îndepărtându-se de patul unui copil aproape orb. 
Este pasiunea lui! 

Stacey întoarse brusc capul. 

— Nu mai spune! Intr-adevăr? 

Ar fi vrut să mai dezvolte subiectul, dar se 
răzgândi. Se temea că vocea ei ar fi trădat un interes 
deosebit în privinţa doctorului Andre De Vries. 

Incepu să vorbească despre altceva. 

—Am impresia că vorbeşti fluent dialectele 
africane, nu-i aşa? 

—Când lucrezi ca mine de multă vreme în junglă, 
te obişnuieşti şi începi să le înveţi aproape 
involuntar... 

— N-ai fost căsătorit niciodată? 

— Nu. 

Când îi văzu expresia feţei, regretă că i-a pus 
această întrebare. 

— Nu sunt genul de celibatar convins. Dar ce 
femeie ar putea să suporte modul acesta de viaţă? Ai 
putea să te adaptezi aici, Stacey? 

Nu pierde vremea, se mişcă repede, gândi ea cuo 
urmă de regret. 

Jim aştepta un răspuns. 

— Sincer, nu ştiu, Jim, recunoscu ea cu sinceritate. 
E adevărat, sunt fascinată, dar să nu uităm că este 
abia prima zi. încă n-am cum să-mi dau seama dac- 
aş putea să mă obişnuiesc să trăiesc în junglă. 

Dar dacă întrebarea i-ar fi pus-o Andre, nu Jim? 
Cândva ar fi spus da fără nici o ezitare. 

Oare nutrea pentru el aceleaşi sentimente ca 
odinioară, sau tulburarea pe care o resimţise 
văzându-l era datorată pur şi simplu şocului provocat 
de acea întâlnire neaşteptată? 

Jim îşi ascunse repede dezamăgirea. Dar Stacey îl 
surprinsese totuşi. Lucrul acesta o impresionă. Era 
atât de drăguţ. în alte împrejurări probabil că i-ar fi 
iertat întrebarea prea directă şi s-ar fi arătat mai 
binevoitoare. Dar, în clipa de faţă, Andre revenise în 
prim plan... Trecutul trebuia totuşi uitat. Andre era 
acum al altei femei, mă rog, atât cât putea el să fie al 
cuiva. De un lucru Stacey era ferm convinsă: trebuia 
înainte de toate să-şi facă ordine în gânduri. 

—Aş vrea să le cunosc şi pe celelalte infirmiere, îi 
mărturisi ea, dorind să termine mai repede cu acest 
subiect delicat. 

— Desigur. 

Jim făcu prezentările. Erau tinere, timide, 
surâzătoare şi toate erau din zonă. De fapt, la drept 
vorbind, tot personalul 

era indigen, cu excepţia lui Betty, André, Jim şi a 
Tessei Mantis. Jim îi explică lui Stacey că cele mai 
multe infirmiere îşi învăţaseră meseria chiar aici, sub 
îndrumarea Tessei Mantis. 

— Tessa e o profesoară excelentă, spuse Jim ca 
răspuns la privirea ei întrebătoare. 

Stacey fu uimită. Elogiul adus de Jim Tessei îi 
displăcea profund! Cum putuse oare s-o urască pe 
această femeie în atât de puţin timp? Nu era posibil! 
Trebuia să se controleze şi mai ales să nu-şi trădeze 
antipatia. In caz contrar, orice neînțelegere ar fi fost 
repede interpretată greşit. 

— Nu mă-ndoiesc, răspunse ea calm. 

Cea mai veche infirmieră din colectiv, o fată cu 
pielea neagră ca abanosul, se numea Mara. 

—Bine-ai venit la Diazinto, îi spuse ea prietenos, 
cu o voce blândă. 

Vorbea cu accentul melodios al oamenilor din 
rasa ei. 

— Regretăm absenţa lui Betty, dar îţi dorim să te 
simţi bine printre noi. 

Mulţumindu-i pentru minunatele cuvinte de bun- 
venit, Stacey îi zâmbi. 

— Sunt sigură că aşa va fi, adăugă ea cu o privire 
recunoscătoare. 

Stacey citi în ochii mari şi negri ai Marei o 
extraordinară stăpânire de sine, siguranţă, demnitate 
şi multă înţelepciune. La nevoie, putea cu certitudine 
să se bazeze pe ea. 

Intrară în farmacie. Jim luă un flacon de pe o 

etajeră. 

— Uite medicamentele împotriva malariei. Să le 
iei regulat! 

— Mulţumesc. 

Johannesburgul era departe: flaconul acesta micut 
i-o reamintea cu brutalitate. 

lesiră din farmacie si ajunseră în spatele 
spitalului. Pe Stacey o mirară grupulețele de oameni 
care se instalaseră în curte. Unii stăteau pe vine, pe 
jos, alţii pregăteau de mâncare sau spălau. Câţiva 
discutau, râzând cu poftă din când în când. Cu toţii 
făceau zarvă mare; nu tăceau o clipă! 

— Ce-i cu oamenii acestia? 

—Vizitatori, părinţi sau prieteni ai bolnavilor. De 
cele mai multe ori sunt veniţi de departe. Câteodată 
rămân aici o zi sau două. Alteori asteaptă până la 
vindecarea bolnavului la care-au venit. 

— Şi unde dorm? 

Stacey zâmbi când observă un băieţel care se 
pregătea să mulgă o vacă enormă, cu o hotărâre 
fermă si foarte eficace. 

— Le facem rost de adăposturi, dar cel mai des 
îsi construiesc singuri. 

Jim îi arătă niste clădiri lungi, încă neterminate. 

— Suntem pe cale să le facem câteva dormitoare 
comune decente. 

împotriva voinţei sale, Stacey îsi exprimă 
admiraţia: 

— Mi se pare că Tessa Mantis stie foarte bine să 
se organizeze. 

— Da, într-adevăr... 

Jim accentuase aceste cuvinte. Insă ea n-avusese 
timp să caute semnificaţia exactă a răspunsului lui. 
Auzi sunetul melodios al unui clopoțel... 

— E ora cinei! o informă Jim. 

Stacey fu din nou uimită: câte contraste în 

această poieniţă din mijlocul junglei. Şi câtă armonie 
între ele, totusi! Occidentul, cu toate rigorile lui, 
părea că se împacă de minune cu tradiţiile culturii 
tribale. 

— Aş vrea să-mi pun ceva mai gros, spuse ea. 
Am timp să mă duc să-mi caut? 

Jim se însufleţea din nou. O privea gânditor şi 
chiar era pe punctul de a-i spune ceva, dar apoi se 
răzgândi. Se mulţumi să-i zâmbească, oferindu-i 
braţul, iar Stacey se simţi uşurată. 

— Se face frig dintr-o dată seara. Trebuie să ai 
grijă. Diferenţa de temperatură e brutală, mai ales la 
început, până te acomodezi cu clima. 

O conduse până la bungalou şi o aşteptă. Ea se 
spălă pe mâini, îşi luă o vestă din valiză şi, în ultima 
clipă, îşi aranjă din nou pieptănătura şi îşi dădu cu 
puţin fard verde pe pleoape. 

Când intrară în sala de mese a personalului, 
Andre, Tessa şi două infirmiere indigene se 
pregăteau deja să mănânce, aşezaţi în jurul unei 
mese mari. Tessa vorbea cu însufleţire, cu ochi 
scânteietori, iar Andre o asculta cu atenţie. Nici unul 
nici celălalt nu se uitară la Stacey când aceasta intră. 

— Bună seara... spuse aceasta jenată. 

Apoi se aşeză pe scaunul pe care i-l oferi Jim. 
Două priviri reci se întoarseră spre ea. Chipul Tessei 
se împietri. 

— Bună seara, răspunse ea distant. Probabil Jim 
şi-a asumat rolul de ghid... 

— Da, într-adevăr. 

Stacey se străduia s-o privească. Ochii directoarei 
erau aţintiţi fără jenă spre cocul ei. 

— Bun. Atunci mâine veţi fi deja familiarizată cu 
ambianța. 

Apoi îşi plecă privirea spre farfuria cu supă care 
tocmai îi 
fusese adusă. 

Stacey începu să mănânce, gândindu-se la o 
modalitate de a evita pe viitor astfel de întâlniri. 
Gândul că va lua masa de trei ori pe zi într-o 
companie atât de ostilă era insuportabil. Poate că va 
reuşi să înghită mâncarea în cea mai mare viteză, 
înainte de a-i vedea apărând; sau poate, dimpotrivă, 
să aştepte ca ei să termine?... 

In orice caz, fu încântată să vadă că Jim îşi 
regăsise buna dispoziţie. Vorbea vesel, adresându-i- 
se în special ei. li fu recunoscătoare că n-o lăsase în 
umbră şi că îşi dădea silinţa s-o antreneze în 
conversaţie. li ceru câteva impresii şi-i spuse nişte 
anecdote. Oare voia să se impună ca singurul ei 
prieten adevărat? Nu-şi mai făcu griji. El o ajuta să se 
stăpânească, să se controleze, exact ceea ce era mai 
important pentru ea. 

Tocmai răspundea printr-un râs cristalin la una 
din glumele lui Jim, când, în mijlocul tăcerii generale 
ce se lăsase, întâlni privirea lui Andre. Expresia feţei 
lui nu trăda decât dezaprobare şi contrarietate. 
Maxilarele îi erau încordate. Observă contrastul 
izbitor dintre tâmplele lui albe şi pielea bronzată a 
chipului. Nu părea să fie stânjenit de faptul că fusese 

surprins în timp ce o fixa, şi ea fu prima care îşi plecă 
privirea. 

Jim începuse să povestească altceva, dar Stacey, 
era distrată. Cum nu-l mai urmărea, gândul începu 
să-i zboare aiurea. Simţi că o străbate un fior rece: 
avea impresia că îi displace lui Andre, iar lucrul 
acesta o făcea să intre în panică. 

După masă, când Jim îi propuse o plimbare, 
pretextă că e obosită. Nu-şi dorea decât să fie 
singură şi să facă bilanţul... 

In glumă, îi reaminti ceea ce-i ordonase infirmiera 
şefă cu stricteţe: mâine dimineaţă la şapte şi 
jumătate trebuia să-şi preia tura... Le ură tuturor cât 
mai cordial posibil noapte bună şi îl lăsă pe Jim s-o 
conducă până la bungalou. Respectându-i dorinţa de 
a fi singură, acesta nu mai insistă. 

— Noapte bună, Jim. 

li zâmbi, cu toate că se simţea epuizată. 

— Noapte bună, Stacey. 

Se aplecă spre ea. Buzele lui îi atinseră în treacăt 
fruntea, dar nu făcu nimic în continuare ca s-o tragă 
spre el. 

— Vise plăcute! 

După ce închise uşa, conştientiză dintr-o dată 
liniştea care o înconjura şi se simţi foarte singură, 
departe de viaţa ei obişnuită. Casa ei fusese cea a 
persoanelor pe care le îngrijise, n-avusese niciodată 
nimic mai mult... Dar se obişnuise aşa, chiar dacă nu 
era întotdeauna foarte plăcut. 

Aici, totul era altfel. Un refugiu minuscul în 

mijlocul imensităţii pădurilor sălbatice. In alte 
împrejurări, Stacey ar fi fost încântată de 
posibilitatea descoperirii acestor locuri minunate, de 
aventură, dar în seara aceea se simţea copleşită de 
depresie şi singurătate. 

Andre! Puterea lui asupra ei rămăsese neştirbită! 

Cine-ar fi crezut... Simţindu-se atrasă de Jim, 
crezuse că şi-a regăsit în sfârşit libertatea. Căci de 
doi ani încoace, amintirea lui Andre îi interzicea să 
aprecieze compania altor bărbaţi. Pusese capăt până 
la urmă suferinţei? Speranţă deşartă! Venise la 
Diazinto pentru a-şi redobândi bucuria de a trăi cu 
ocazia unei schimbări de mediu şi pentru a-şi reface 
moralul care nu se vindecase nici pe departe la fel de 
bine ca piciorul. 

Cum şi-ar fi putut imagina c-o să-l găsească aici 
pe bărbatul care era vinovat de toate necazurile ei? 

Dar îi plăcea lupta şi se hotărî să se apere. 
Prezenţa lui Andre poate că-i va fi folositoare. 
Confruntarea directă o va ajuta să pună sfârşit 
acestei obsesii. Căci trebuia să compare impresia pe 
care o păstrase despre el, cu adevăratul André. 
Altminteri, nu risca să rămână agăţată de o imagine 
absolut închipuită a acestui bărbat? 

Incercă mai întâi să-şi rememoreze amintirile 
pentru a avea 
o şansă de a-şi găsi liniştea la care râvnea atât de 
mult. II cunoscuse pe Andre la puţin timp după ce-şi 
terminase studiile. Andre de Vries, doctorul cel chipeş 
după care erau înnebunite toate infirmierele din 

spital. II observase cum trecea de la una la alta, aşa 
cum zboară albina din floare în floare. Era stilul lui. 
Celibatar convins, sigur de farmecul lui, nu se 
afişa decât cu cele mai frumoase fete şi totdeauna 
trecea la următoarea când credea că s-a plictisit, sau 
când cea cu care era la momentul respectiv începea 
să ia lucrurile prea în serios. Majoritatea se 
acomodaseră bine cu atitudinea lui. Simplul fapt că o 
femeie fusese văzută la braţul lui, îi oferea acesteia 
un statut privilegiat. N-avea decât s-o părăsească: 
avea să devină curând ţinta altui bărbat chipeş. 
Stacey se ţinuse deoparte. Il ştia pe Andre De 
Vries interesat doar de femei frumoase şi nu se 
considera astfel. Sigur, avea păr frumos, o siluetă 
plăcută şi nişte ochi pe care mulţi bărbaţi i-i 
admiraseră. Dar nu credea că face parte din tiparul 
feminin pe care îl căuta Andre. Oarecum se bucura că 
lucrurile stăteau aşa, fiindcă se simţea pe deplin 
capabilă să-l iubească pe acest bărbat şi absolut 
incapabilă să nu dea prea mare importanţă clipei 
când el o va părăsi, aşa cum făceau prietenele ei. 
Rămăsese ca trăsnită când el o invitase să iasă 
undeva împreună. In vremea aceea plecase de la 
spital şi-l îngrijea acasă pe domnul Allison. Işi 
spusese : „Nu trebuie să accept!“, temându-se deja 
de momentul rupturii. Totuşi, ca un fluture de noapte 
atras de lumina focului, nu putuse rezista... 
Dacă fusese îndrăgostită de el? Era inevitabil! O 
ştiuse de la început. Era frumos. Avea carura 
puternică şi trăsăturile fascinante ale unui zeu antic. 

lar pe lângă aceasta, o strălucire uluitoare pe care i-o 
dădeau forţa, virilitatea şi senzualitatea, şi care îi 
permitea să surclaseze pe oricine... Trebuia să 
recunoască aici, în penumbra camerei sale de la 
marginea junglei, că niciodată nu întâlnise un bărbat 
mai fermecător. De asemenea, trebuia să recunoască 
astăzi că el nu se schimbase deloc. In mod ciudat, 
calităţile lui parcă se accentuaseră. 

Normal, timpul lăsase urme pe care ea le 
remarcase imediat şi pentru care căutase motive. La 
cei treizeci şi şapte de ani ai săi, Andre De Vries 
părea mult mai autoritar, trăsăturile 
i se înăspriseră şi mai mult, iar tâmplele îi albiseră. 
Dar mai ales în privire i se citea o semeţie pe care n- 
o avea înainte. In jurul gurii i se săpaseră două cute 
adânci. Nu-şi pierduse nici virilitatea, nici 
senzualitatea, însă zâmbetul şi îndrăzneala din ochii 
lui făcuseră loc unei durități mai intense şi unei 
hotărâri ferme. Jim îi semnalase pasiunea lui Andre 
pentru trahom, iar Stacey îl crezuse fără să stea pe 
gânduri. Expresia feţei lui era acum aceea a unui 
bărbat care se consacră pe de-a-ntregul profesiei 
sale şi nu vieţii mondene pline de excese, aşa cum 
făcuse odinioară. 

Care să fi fost cauza acestei schimbări? Se gândi 
imediat la Tessa Mantis, acea femeie frumoasă, 
competentă şi totodată devotată bolnavilor ei. Simţi 
o strângere de inimă. Era geloasă. 

Făcu un efort să revină la amintirile sale. Era 
foarte important să le retrăiască dacă voia să rupă 

vraja în care se învăluise timp de doi ani. Căci într- 
adevăr, în tot acest timp trăise ca şi cum ar fi fost 
vrăjită... 

Magia a şapte săptămâni în care Andre De Vries 
fusese o companie minunată. Işi petrecuseră 
împreună tot timpul liber, cinaseră în cele mai 
renumite restaurante din Johannesburg. De câte ori 
se întorsese acasă la ea îmbătată de plăcere, de 
bucurie şi de muzică?! Aranjaseră în aşa fel încât să 
aibă aceleaşi weekenduri libere pentru a merge să-şi 
petreacă duminicile pe râul Vaal, la malul căruia era 
ancorat vaporul lui André. li era de ajuns să închidă 
ochii pentru a revedea puntea scăldată de razele 
soarelui, pentru a se revedea pe sine întinsă pe un 
prosop, în costum de baie, în timp ce Andre stătea la 
cârmă. Din când în când el îi aducea câte-o băutură 
rece. Atunci îşi trecea mâna lui fermă pe umerii ei goi 
şi pe spate, se apleca să-i atingă pielea bronzată cu 
buzele lui uscate de soare şi de vânt. Când se 
întorcea la cârmă, Stacey îl urmărea cu privirea, 
mândră de corpul lui puternic, bronzat uniform. 

Nu putea fi decât ceva trecător... ştiuse acest 
lucru dintot- deauna, însă nu-şi imaginase niciodată o 
despărţire atât de crudă. 

Erau împreună de o lună când Stacey începu să 
fie conştientă de privirile invidioase care se aţinteau 
asupra ei. Nu cumva era pe cale să bată un record 
alături de Andre De Vries? Dar nimeni nu ştia că se 
îndrăgostise nebuneşte de el şi că orele petrecute cu 
el îi erau din ce în ce mai preţioase. Se frământa 

deja, chinuindu-se că nu lase să se ghicească nimic, 
de teamă că va vedea relaţia lor sfârşindu-se în cel 
mai neplăcut mod... 

Toată lumea ştia că Andre de Vries era un 
celibatar convins şi că n-avea de gând să se schimbe. 
O femeie pierdea partida dacă îi arăta o afecţiune 
serioasă. Trebuia să joci cu nepăsare şi dezinvoltură, 
ca şi el. Aşa că Stacey se străduia să-i demonstreze 
că e o femeie independentă, care nu amestecă 
plăcerea cu sentimentele, capabilă să se distreze şi 
să fie fericită rămânând totuşi liberă... Aceasta era 
părerea pe care dorea să i-o creeze lui Andre despre 
ea. In naivitatea ei, nu-şi imaginase că Andre o să-i 
ceară să petreacă împreună cu el un weekend întreg. 
invitaţia o luase prin surprindere şi nu ştiuse ce să-i 
răspundă. Andre era sigur pe el. Acest weekend se 
anunţa ca o nouă etapă a relaţiei lor. Era inutil să-l 
întrebe dacă vor avea camere separate: răspunsul 
era evident. 

Stacey rămăsese aparent stăpână pe sine. 
Bineînţeles, s-ar fi dus dacă domnul Allison n-ar fi 
avut nevoie de ea. Dar în sufletul ei tremura, se 
simţea încolţită, nu era pregătită pentru acest lucru. 
Il iubea pe André, îl dorea şi ea, dar ar fi vrut să-i fie 
soţie, nu amantă. Insă nu era posibil, poziţia pe care 
se afla Andre era cât se poate de clară. Ştia asta nu 
doar din auzite, el însuşi i-o demonstrase. Stacey îi 
spusese uneori că nu putea fi vorba de iubire între ei. 
«Sunt de acord cu tine» îi răspunsese el de fiecare 
dată, râzând. 


50 CHRISTINE ORBAN 


Jucase jocul respectând supusă indicaţiile şi 
sugestiile lui... Dar acest joc ajunsese la un nivel nou 
pentru ea şi era acum dezorientată. Işi dădu seama 
imediat de greşeala pe care o făcuse. Fusese prea 
naivă, ca un copil îndrăzneţ care se distrează 
jucându-se cu focul, pentru ca apoi să se înspăimânte 
la vederea flăcărilor ce cresc tot mai mari. 

Zile întregi se gândise si se răzgândise, fără a 
putea să ia totuşi o hotărâre. Cu sufletul într-un 
zbucium neîncetat, ajunsese până la urmă să facă o 
listă cu avantaje şi dezavantaje, sperând că aşa va 
putea vedea lucrurile mai clar. Educaţia pe care o 
primise, onestitatea ei înnăscută o preveneau: acest 
weekend cu Andre ar fi fost categoric o greşeală. 
Totuşi vremurile se schimbaseră, iar timpul în care 
relaţiile sexuale erau interzise înainte de căsătorie 
trecuse. Mai toate prietenele ei n-aveau nici o jenă 
din acest punct de vedere, atunci de ce n-ar fi făcut 
şi ea la fel ca ele? 

Cu toate acestea, aspectul moral al problemei nu 
era singurul vinovat de toate reţinerile sale. Dilema o 
constituia dragostea ei pentru Andre. Se temea că 
despărţirea va fi şi mai dificilă dacă apuca să meargă 
până la capăt; căci nu-şi făcea iluzii, ruptura era 
inevitabilă. Andre se plictisea întotdeauna de femei... 
chiar şi de cele mai atrăgătoare. 

Pe de altă parte, dacă ar fi încetat să mai joace 
rolul acesta de femeie independentă, ar fi renunţat 
definitiv la Andre. Dar era atât de îndrăgostită de el, 
încât numai gândul unei posibile despărţiri o făcea să 

sufere aproape fizic. N-ar fi putut îndura... nu încă, nu 
în clipa aceea. Mai bine era să aştepte sfârşitul 
pasiunii sale nebune pentru el, dacă acest lucru era 
posibil. 

Cu două zile înainte de weekend luase o hotărâre: 
îi va spune că e liberă. Andre îi fixă un loc de 
întâlnire. 

Stacey avusese o insomnie febrilă în noaptea de 
vineri spre sâmbătă. Degeaba îşi spunea că e 
ridicolă, durerea din suflet tot nu i se atenua. Nici una 
dintre prietenele sale nu s-ar fi chinuit în halul acela. 
Ce naiba! Doar trăia în secolul XX. Comportamentul 
ei era complet deplasat. Dar dimineaţa, când se 
dăduse jos din pat, realizase că n-ar putea niciodată 
să aibă atitudinea prietenelor sale. Ar fi dat orice să 
fie soţia lui André, dar nu s-ar fi împăcat niciodată cu 
ideea de a-i fi amantă. 

Trebuia să-l avertizeze. Incercase să-l găsească la 
telefon de mai multe ori, dar el nu răspunsese. 
Probabil fusese chemat de urgenţă, la primele ore ale 
dimineţii. Disperată, mai încercase de două ori. După 
aceea fusese nevoită să se împace cu gândul că 
trebuia să meargă la locul de întâlnire pentru a-i 
spune în faţă că renunţa. 

In dimineaţa aceea pierduse vremea, fiind prea 
obosită ca să mai facă ceva. Apoi sunase nepoata 
domnului Allison. Grăbindu-şi pasul de-a lungul 
străzilor forfotind de lume, lup- tându-se cu o durere 
de cap, încerca să-şi imagineze scena. El avea să fie 
surprins, apoi ar fi devenit rapid dispreţuitor. Acesta 

ar fi fost, evident, sfârşitul relaţiei lor. Spera măcar 
să aibă puterea să nu plângă în momentul despărțirii. 

Işi amintea vag de maşina care dăduse peste ea, 
apoi nimic... Memoria ei îi făcuse acest serviciu. 
Dimpotrivă însă, îşi amintea foarte bine de impresia 
de părăsire care o copleşise când ieşise din spital. 
Andre nu dăduse nici un semn de viaţă, nu se obosise 
să-i facă vreo vizită. Dar mărturia superficialităţii 
sentimentelor lui îi adusese un fel de uşurare. 
Fermecătorul Andre, nepăsătorul Andre care făcea o 
problemă de onoare din alegerea şi cucerirea celor 
mai frumoase fete, cum ar fi putut el oare să-şi 
disimuleze repulsia la vederea cicatricelor lui Stacey? 
Bineînţeles, la spital ar fi putut să-şi ascundă piciorul 
cu grijă sub pătură, dar el era medic. l-ar fi fost uşor 
să ghicească, iar Stacey nu i-ar fi suportat mila. 

In nici un caz milă... Mai bine dezgustul sau 
disprețul... | se părea de neconceput să-i provoace 
milă bărbatului pe care îl iubise. lar astăzi, după cele 
două întâlniri scurte, Stacey ştia că nutrea aceleaşi 
sentimente. E ridicol, îşi spuse ea cu deznădejde, 
cum aş putea să iubesc un bărbat capabil să se 
comporte atât de superficial! Săptămânile ce aveau 
să vină vor fi foarte dificile dacă nu-şi construia o 
carapace şi dacă nu se prefăcea indiferentă, aşa cum 
altădată se prefăcuse incapabilă de a-l iubi pe André. 
Trebuia să-şi reducă pe cât posibil relaţiile cu el. Va fi 
dificil, ţinând cont de izolarea şi de limitarea în spaţiu 
a locuinţei lor comune, spitalul Diazinto. Singura 
soluţie, însă, era să întreţină cu el raporturi strict pro- 

fesionale. 

Andre nu-şi va da seama de eforturile pe care le 
va face Stacey, din moment ce era interesat doar de 
Tessa Mantis. Pentru prima dată în viaţa lui, după 
toate aparențele, trăia un sentiment profund, care nu 
avea nici cea mai mică legătură cu simplele 
amuzamente din trecut. Cât despre Stacey, aceasta 
se considera norocoasă că Jim Howes dorea să-i fie 
prieten. 

Se simţi pe neaşteptate îngrozitor de deprimată. 
Se făcuse noapte de-a binelea, iar Stacey avea 
senzaţia că se sufocă în camera aceea confortabilă, 
însă puternic impregnată de personalitatea lui Betty. 

O mică plimbare ar fi fost cea mai potrivită pentru 
a-şi putea limpezi gândurile. Işi puse vesta şi ieşi 
afară. 


Capitolul 4 


Era într-adevăr foarte întuneric. Se opri o clipă, 
nemaiştiind unde se află. Apoi ochii i se obişnuiră cu 
obscuritatea. Recunoscu bungalourile celorlalţi în 
jurul ei şi, ceva mai departe, zări clădirea centrală. 

Incepu din nou să meargă, cu paşi uşori. 
Dintotdeauna îi plăcuse să se plimbe noaptea, dar de 
data aceasta trăia senzaţii noi. Vedea luminile 
strălucind în spatele perdelelor trase, dar peste tot în 
jurul ei se întindea jungla. O dată cu venirea nopţii, 
atracţia misterioasă a acestei jungle se transformase 
în cu totul altceva. Acum, mai întunecată decât cerul, 
îi apărea amenințătoare şi periculoasă. 

Dinspre spital ajunseră până la ea frânturi de 
conversaţie şi, din vreme în vreme, câte un râs 
înfundat. Erau probabil persoanele pe care le văzuse 
peste zi înjghe- bându-şi locuinţe. Incă se mai putea 
simţi mirosul focurilor de tabără. Dar în zona în care 
înainta ea totul era liniştit. Nu se zărea nimeni: nici 
Jim, nici Andre, nici 
Tessa, iar Stacey şi-i imagina pe toţi în camerele lor 
pregătindu-se să citească, scriind sau ascultând la 
radio. 

Aerul era greu de parfumul florilor tropicale si 
străbătut la intervale neregulate de zgomotele 
junglei. Stacey începea să le descopere rând pe rând 
pe toate. Urechile ei se obişnuiau treptat cu liniştea 
atât de uitată în marile oraşe. Se auzea cântecul 
greierilor, ca întotdeauna în nopţile africane. Dar aici 

era acompaniat de foşnetele ciudate din copaci. Apoi 
ea desluşi un fel de lătrat în partea stângă. Nu era un 
câine, în mod sigur... Poate era un babuin? Broştele 
râioase orăcăiau lugubru. Deodată, un țipăt strident 
de animal străpunse întunericul şi-i făcu sângele să-i 
îngheţe în vine. 

Uitase că se aflau în apropierea parcului naţional 
Kruger, acel imens sanctuar unde animalele sălbatice 
— multe dintre ele aparţinând unor specii pe cale de 
dispariţie — se puteau plimba nestingherite într-un 
spaţiu neprotejat, cât mai aproape de mediul lor 
natural. întreaga junglă forfotea de o viaţă sălbatică. 
Nu era vorba neapărat de lei, dar puteau fi leoparzi 
din aceia care în sud, acolo unde civilizaţia uzurpase 
teritoriile junglei, atacau adesea vitele fermelor. 

Stacey tremură, cercetând atent cu privirea 
întunericul care înconjura atât de ameninţător 
confortabilele bungalouri. Avu o impresie bizară: în 
masa aceasta uniformă şi obscură animalele vânau şi 
erau vânate. Poate că la câţiva metri de ea se afla 
cine ştie ce fiară, vreun leopard... 

Dintr-o dată văzu o lumină pâlpâind în iarbă. Se 
răsuci şi îşi duse mâna la gură spre a-ţi înăbuşi un 
strigăt instinctiv de spaimă. 

— Aşadar îţi provoc chiar atâta teamă? spuse o 
voce rece şi batjocuritoare. 

— André! 

li veni inima la loc. Chiar dacă era bărbatul pe 
care voia deliberat să-l evite, în aceste împrejurări 
prezenţa lui era liniştitoare. 

—  Aşteptai pe altcineva? întrebă el politicos. Pe 
Jim, poate? In cazul acesta n-ai nici un motiv să te 
temi. 

Stacey încerca să-şi stăpânească tremurul 
corpului. Detesta ironia cu care-i vorbise. 

— N-am venit la o întâlnire aici, răspunse ea 
aspru, iar Jim nu mă sperie, pot să te asigur. E de 
departe cel mai amabil dintre voi toţi. 

— Mulţumesc, Stacey. Am luat cunoştintă, replică 
el râzând, fără a fi cu adevărat amuzat. 

— Sunt convinsă. 

Cuvintele ei erau prea blânde. Stacey căuta cu 
disperare un răspuns tăios, însă nu-i putu spune 
decât: 

— N-ai fost prea drăguţ de când am sosit aici, nu 
crezi? 

— Te-aşteptai să ne vezi aşternându-ţi covorul 
roşu la picioare? 

Stacey era uimită de-a dreptul de tonul lui 
sarcastic. Era 
ceva nou pentru el. Oare vârsta îi imprimase gustul 
pentru ironie, sau fusese ea oarbă de iubire şi nu 
remarcase acest lucru mai devreme? 

— Nu m-aşteptam decât la o primire politicoasă 
din partea voastră, îi răspunse ea sec. 

— N-avem timp să ne formalizăm. 

Nici măcar nu încerca să se scuze în vreun fel. Ba 
chiar râse scurt, continuând în aceeaşi manieră 
batjocoritoare: 

— De ce-ai venit aici, Stacey? 

— Ca s-o scot din impas pe Betty. 

Incerca să-şi păstreze o voce liniştită. Andre o 
rănea de fiecare dată când îi vorbea, dar el nu 
trebuia să-şi dea seama cu nici un preţ de efectul pe 
care îl aveau cuvintele lui asupra ei. 

— Adică îmi spui c-ai abandonat o viaţă 
confortabilă pentru a-i face un serviciu unei prietene? 
Ce gest plin de nobleţe! 

— De ce încerci să mă ironizezi? 

Inghiţindu-şi lacrimile pe care el n-ar fi putut 
oricum să i le zărească în întuneric, Stacey se întreba 
de unde îi venea oare lui Andre atât de multă răutate 
şi atâta cinism. 

— Pentru că o astfel de hotărâre nu mi se parea 
fi deloc tipică pentru tine, spuse el cu dispreţ. 

— Ce ştii tu despre mine? Mă cunoşti vreun pic, 
Andre? întrebă ea cu o voce surdă, stăpânindu-şi cu 
dificultate mânia. 

— Suficient, draga mea, suficient. 

Familiaritatea din aceste cuvinte i se părului 
Stacey aproape jignitoare. Era pe cale s-o facă să-şi 
piardă sângele rece, voia s-o scoată din sărite ca să 
poată s-o strivească apoi mai bine cu aroganţa lui 
glacială. 

—  Dispreţuieşti meseria de infirmieră la 
domiciliu, Andre, dar ai măcar cea mai vagă idee 
despre ea? 

— Destul cât să ştiu că uneori e o muncă grea, 
recunoscu el. Dar dacă boala nu e gravă, duci o viaţă 
confortabilă, fără prea mari bătăi de cap. 

— Vrei să spui că locul meu nu este aici, nu-i 
aşa? 

— Va fi cea mai grea muncă din toată viaţa ta. 

— Şi după părerea ta, n-am să fac faţă? 

— Nu... Nu cred. 

— Atunci va trebui să-ţi dovedesc că te-nşeli. 

Făcu o pauză, după care adăugă liniştit: 

—Nu te-am văzut niciodată atât de antipatic, 
Andre. Şi totuşi partea aceasta detestabilă pe care nu 
ţi-am cunoscut-o trebuie s-o fi avut şi înainte. 

— Poate... Aşa cum şi tu ai fost întotdeauna o 
persoană în care nu poţi avea încredere. 

Ea-şi muşcă buzele. Bănuielile i se confirmau. Incă 
îi mai purta pică fiindcă nu venise la întâlnire în ziua 
aceea. li dăduse plasă celebrului Casanova, câtă 
îndrăzneală! 

Pentru o clipă vru să-i spună adevărul, să-i 
mărturisească faptul că la ora la care el o aştepta, ea 
zăcea inconştientă într-o ambulanţă... N-ar fi fost o 
adevărată plăcere să-l vadă pe Andre dezorientat şi 
ruşinat că se înşelase în aşa hal? 

Dar în acelaşi timp realiză că Andre De Vries nu s- 
ar înclina niciodată în faţa nimănui. De altminteri, nu 
era de condamnat că făcuse această greşeală de 
interpretare, din moment ce nu ştiuse niciodată 
adevărul! 

Şi-apoi, nu-i voia mila. Prefera să fie victima 
sarcasmului lui, dispreţului şi aroganţei lui. 

Gândul acesta îi aduse un altul. De ce să rămână 
într-un loc unde nu era dorită? l-ar fi fost foarte uşor 

să plece de la Diazinto sub un pretext oarecare. Dar 
sub aparenta ei fragilitate, Stacey ascundea o voinţă 
de fier. li promisese lui Betty că o va înlocui şi îşi va 
respecta cuvândul dat. Şi apoi perspectiva de a-i 
dovedi lui Andre că se înşală în privinţa ei nu-i 
displăcea deloc, chiar dacă gustul acestei satisfacţii 
era după toate probabilitățile amar... 

—Să încheiem această discuţie, Andre. Ar fi mult 
mai bine... Insultele tale nu mă vor determina să 
plec. 

Stacey văzu chipul lui Andre în lumina care venea 
de la un bungalou. Era încordat. Apoi, dintr-o dată, îi 
zâmbi forţat, dar zâmbetul lui era mai mult o grimasă 
alarmantă. Stacey se crispă. 

„Insulte“, Stacey? E o problemă de 
vocabular... Eu aş zice mai degrabă „adevăr“... 
Cuvintele nu te vor face să pleci, e posibil. Dar alte 
mijloace s-ar putea dovedi eficace. 

— Care? întrebă ea, regretând în clipa imediat 
următoare că se lăsase prinsă în capcană. 

— Căldura, lipsa de confort, distanţa imensă 
până la cel mai apropiat oraş, spuse el cu o 
dezinvoltură meşteşugită... Şi să nu uităm fauna! Nu 
ti-au plăcut niciodată vietăţile târâtoare, nu-i aşa, 
draga mea? lar pe aici e plin de reptile. 

Văzând că pe Stacey a trecut-o un fior la auzul 
acestor cuvinte, André se abţinu să nu râdă. Reacţia 
ei i se părea jalnică. 

— A! Şi animalele sălbatice! Ai auzit ţipătul acela 
mai devreme? Era o hienă. 

— Nu mă înspăimânţi aşa uşor! ripostă Stacey. 

Brusc, el îi apucă braţul. Strânsoarea era ca de 
menghină! 

—  Nu-ncerca s-o faci pe deşteapta, Stacey! A te 
plimba noaptea la marginea junglei nu e o dovadă de 
curaj, ci una de prostie! 

— Dacă m-ar fi atacat o hienă, ai fi făcut haz pe 
seama mea, nu-i aşa? 

— Te-nşeli... Timpul meu e preţios. Nu-l pot pierde 
amputând un braţ din cauza unei imprudenţe. 

— Eşti un ticălos, Andre De Vries! Auzisem eu că 
e aşa, iar acum tocmai mi-ai confirmat-o şi tu... 

Nu apucă să-i spună mai multe, căci el îi răsuci 
braţul cu violenţă, iar Stacey putu să-i citească furia 
pe chipul care se apropiase brusc de al ei. Simţind 
corpul puternic al lui Andre lipit de ea nu-şi putu 
reprima un lung fior de plăcere. 

— Dă-mi drumul, spuse ea cu o voce şuierătoare. 

— Fii atentă, Stacey! Te previn! 

— In legătură cu ce? Cu fiarele? îl întrebă ea cu 
cinism. 

— In legătură cu mine. De data asta nu mă duci. 
Vei avea exact ceea ce meriţi. 

— E uşor să ameninţi când te poţi folosi de forţă 
nestingherit. 

li aţâţa furia şi ştia asta. Dar Stacey nu se putea 
controla: o febrilitate interioară o împingea spre 
extreme, fără nici o precauţie. Oriunde simţea că 
trupul lui Andre îl atinge pe al ei se producea parcă o 
descărcare electrică. 

El o împinse atât de tare încât ea îşi pierdu 
echilibrul şi căzu. Respirând cu greutate, ridică ochii 
spre el. O domina cu toată puterea lui, cu toată forţa 
şi agresivitatea lui virilă. In ciuda întunericului îi 
observă pe figură o furie ieşită din comun. Nu-l mai 
văzuse niciodată în starea aceea. Chiar se întreba 
dacă nu cumva avea intenţia s-o lovească. 

Dar el nu făcu nici cea mai mică mişcare. Nici 
măcar pentru a o ajuta să se ridice de jos. 

Incet, cu câtă demnitate putu, Stacey se ridică în 
picioare. Işi trecu mâna peste țesătura şifonată a 
fustei şi îşi aranjă o şuviţă de păr. Răsuflarea îi 
revenea încetul cu încetul la ritmul normal. Işi regăsi 
şi un minim de sânge rece. 

—E clar, Andre De Vries, spuse ea când reuşi să-şi 
stăpânească tremurul din glas. Duşmanul s-a arătat... 

— Asta nu datează de-acum, frumoasa mea. 

— Ah, ce-i poate face unui bărbat orgoliul rănit, 
zise ea râzând cu amărăciune. 

El nu-i răspunse. Dar îl auzi respirând ceva mai 
greu: punct ochit, punct lovit! încurajată, îl anunţă cu 
hotărâre: 

— Nimic n-o să mă facă să plec de-aici. Am să-mi 
ţin promisiunea faţă de Betty. Poţi să crezi ce vrei, 
Andre, puţin îmi pasă. Şi e valabil şi pentru... prietena 
ta. 

— Vrei să spui Tessa, replică el fără să ridice 
tonul. lţi dau un sfat: scuteşte-mă de orice remarcă 
jignitoare. 

— Vrei să te căsătoreşti cu ea, Andre? 

Intrebarea îi scăpase fără să vrea. 

— Mă priveşte, tună el pe un ton ameninţător. 

— Dac-ai s-o faci, o să fii legat pe veci de o fată 
bătrână scorţoasă, îi spuse ea fără să se poată 
abtine. 

—Asta nu e treaba ta, Stacey! îi răspunse el cu o 
răceală ciudată. 

— Dar nici nu mă interesează! 

Vocea ei tremura uşor. Tocmai îi întorcea spatele, 
când el o opri. 

— Să fie clar un lucru între noi. N-o să ai dreptul 
la nici un fel de regim special 

— Bineînţeles! 

Răspunsul ei fusese însoţit de un zâmbet 
sarcastic. 

— Perfect. Şi să n-aduci ca pretext condiţiile 
neprielnice sau căldura. Cât despre relaţia ta cu 
Tessa, nici nu vreau s-aud că te plângi... Şi-ncă ceva 
şi am terminat: lasă-l în pace pe Jim Howes! 

— Imi pare rău, Andre, îi răspunse ea pe un ton 
neutru, cu un vag surâs pe buze. Aici n-ai nici un 
drept să-mi pui condiţii. 

— Aşadar ai de gând să-ţi baţi joc de el? 

In semiîntuneric, Stacey remarcă lucirea metalică 
din ochii 
lui. 

— Viaţa mea personală nu te priveşte. 

— Nu-i adevărat! Când există pericolul ca ea să 
influenţeze viaţa profesională a unui coleg de-al meu, 
am un cuvânt de spus. 

— Jim n-are nevoie de protecţia ta. E destul de 
mare, nu crezi? 

— Imi pare rău, dar e pe cale să se 
îndrăgostească de tine, iar tu îl încurajezi s-o facă! 

— Pentru că-l plac, îi aruncă ea cu insolenţă. 

— Te previn, Stacey, lasă-l în pace! 

— Nu-mi da ordine, doctore De Vries! 

Fără să se gândească la consecinţe şi fără s-o fi 
vrut de fapt cu adevărat, Stacey îl pocni. 

— Imi pare rău. Dar nu trebuia să te legi de viaţa 
mea personală. 

— Vom vedea, replică el pe un ton aspru. 

Până să-l poată opri, el o prinse din nou, 
strângând-o în braţele lui de oţel. 

— Am să-ţi dau ceea ce n-ai încetat toată seara 
să ceri! 

— Lasă-mă! îi porunci ea aproape ţipând. 

— Nu! 

Stacey deschise gura să ţipe, dar buzele lui André 
o Împiedicară printr-un sărut agresiv. Trupurile lor 
erau strâns lipite, iar ea respira cu dificultate. Lovea 
cu pumnii în pieptul lui André, dar degeaba. Sângele 
îi zvâcnea în tâmple. Nu se simţise de multă vreme 
atât de însufleţită... 

— Eşti un ticălos! îi strigă ea din toate puterile 
când el îi dădu drumul. 

— lar tu o şerpoaică! 

Stacey putea acum să vadă clar strălucirea 
dinților şi a ochilor lui în întuneric. 

— Să nu mai faci asta niciodată! 

— Doar dacă n-o să am chef. Şi mai ales să nu 
pretinzi că nu ţi-a plăcut, n-am să te cred oricum. 

— Te urăsc, Andre De Vries, spuse ea cu o voce 
veninoasă. Te urăsc cum nu urăsc pe nimeni 
altcineva! 

El râse, făcând-o să tremure fără să vrea. Işi simţi 
tot corpul înfierbântat de senzualitatea acestui râs. 

— Să nu dramatizăm, spuse el. Dragoste, ură: ce 
cuvinte mari! E vorba doar de reacţii fizice, nimic mai 
mult. Nu încerca, frumoasa mea, să te păcăleşti 
singură. 

Se îndepărtă cu un zâmbet larg, prevestitor de 
rele. Stacey îl urmări cu privirea. Inainta în noapte 
zvelt, puternic ca o fiară, sigur pe el. 

Imediat ce Andre plecă, ea auzi pentru prima dată 
chemarea tobelor: un ritm, o vibraţie care ţâşnea 
parcă din pământ şi pe care liniştea nopţii o purta 
departe. O pulsaţie care se armoniza cu bătăile inimii 
ei şi care-i mărea febra. 

Va rămâne la Diazinto în ciuda lui André, sau 
poate chiar datorită lui... Nu ştia precis. Dar, în orice 
caz, nu mai era vorba de sfidare sau de o simplă 
bravadă. 

Descoperise aici o viaţă primitivă, o însufleţire 
care lipsise întotdeauna din existenţa ei. Nu va pleca 
înainte de reîntoarcerea lui Betty. 

Un țipăt care semăna cu un râs ascuţit veni din 
fundul pădurii, un țipăt de demenţă, de rău augur: 
era din nou hiena... dar Stacey nu se lăsă înfricoşată. 
Necunoscutul obscur al junglei lua sfârşit în lumina 

bungalourilor. Hiena nu s-ar fi hazardat să vină în 
preajma pericolelor civilizaţiei. 

Totuşi era mai bine să nu mai întârzie la marginea 
pădurii. Cu un mic surâs se îndreptă spre bungaloul 
lui Betty. Luminile din spatele perdelelor îi arătau 
drumul spre propriul ei refugiu. 

Când se trezi, primele licăriri ale zorilor treceau 
prin perdele. Se ridică şi alergă la fereastră. Avea 
destul timp să facă o plimbare în răcoarea dimineţii, 
înainte de micul dejun. 

Făcu repede un duş, apoi îşi trase pe ea o 
pereche de blugi şi o cămaşă largă, roşie. Se 
pieptănă şi aruncă o privire şireată spre imaginea din 
oglindă. Ce-ar fi zis infirmiera şefă dac-ar fi văzut-o 
acum? Dar nu trebuia să-şi facă probleme, fiindcă nu 
era încă şapte şi jumătate, iar lui Stacey i se părea 
cât se poate de normal să profite la maximum de 
timpul ei liber. 

Doar câteva lumini erau aprinse în spital, iar 
locatarii bungalourilor dormeau încă. Aerul era 
înmiresmat şi părea că sfârâie ca şampania. Roua 
acoperea pământul sau se aşezase în dâre de argint 
pe crengile arborilor şi în mărăcinişuri. Păsările 
cântau, iar într-un bananier o pereche de peruşi viu- 
colorați se ciondăneau făcând o gălăgie infernală. 

Pe neaşteptate, Stacey văzu apărând în depărtare 
o siluetă şi se opri. O căprioară ieşise la marginea 
junglei, iar corpul ei grațios părea catifelat, ca şi cum 
ar fi fost periat de curând. Urechiuşele îi erau ridicate 
în semn de atenţie încordată. Rămase nemişcată o 

clipă, după care, dintr-o săritură, dispăru în hăţişurile 
pădurii. 

Asculta în continuare freamătul ținutului verde, 
când văzduhul fu cutremurat de un muget ca de 
elefant. Sângele îi îngheţă în vene. Chiar era posibil 
să fie elefanţi prin apropiere? Brusc, îşi adusese 
aminte de parcul naţional Kruger. 

O apucă pe o potecă mărginită de mirt şi aloe. 
Poteca, bine întreţinută — fără îndoială era des 
folosită — ajungea la piscină. Aceasta era săpată 
chiar în stâncă. Ce minune! Stacey îşi imagină ce 
binefacere era o baie în această piscină, la sfârşitul 
unei zile toride. 

Dar visul se spulberă. Stacey îşi aminti de 
cicatricele de pe picior. Incepuse să se obişnuiască să 
ignore privirile curioase care îi erau aruncate uneori. 
Dar aici, la Diazinto, i-ar fi fost imposibil. N-ar fi putut 
suporta eventuala repulsie a lui André, care era mult 
prea obişnuit cu corpuri perfecte. 

Incercă să se potolească: ce importanţă avea 
părerea lui? De mult timp era pierdut pentru ea. Incă 
din ziua când luase hotărârea să nu petreacă 
weekendul împreună cu el... 

Adâncită în gândurile ei, nu auzi zgomotul de paşi 
în iarba deasă şi umedă. 

— O nimfă! exclamă o voce în spatele ei. 

Se întoarse brusc, speriată. 

— Bună, Stacey! 

— Jim! exclamă ea şi-i zâmbi răsuflând uşurată. 

—  Arăţi de parc-ai avea doar paisprezece ani... 

Nu cumva trişezi când pretinzi că eşti adultă? 

Glumea, dar privirea lui era serioasă când întârzia 
pe pletele ei umede de roua pe care o atinsese uşor 
în trecere, pe obrajii trandafirii şi pe ochii ca de 
smarald. 

— Am douăzeci şi trei de ani bătuţi pe muchie, îi 
spuse, intimidată de privirea lui sincer admirativă. Şi- 
am s-o dovedesc prin munca mea. 

— Te cred, Stacey, zise el cu voce blândă. 

Se apropie de ea şi îi trecu braţul în jurul taliei, 
trăgând-o lângă el. 

— Doar eşti femeie, nu-i aşa? 

— Da, Jim, cu siguranţă. 

Stacey roşi, amintindu-şi cum o strânsese André 
în braţele lui puternice seara trecută şi cât fusese ea 
de tulburată. Cu Jim nu regăsea acea emoție. Nu 
simţea decât satisfacția de a fi plăcută de un bărbat 
frumos şi foarte gentil. Dar în acelaşi timp, gândul 
involuntar la îmbrăţişarea lui Andre o contraria. Şi o 
dezorienta. 

— Mi s-a părut că vocea mea te-a speriat 
adineauri, nu? întrebă Jim lăsându-şi în continuare 
braţul în jurul taliei lui Stacey. Credeai că e altcineva? 

— Da. André. 

Răspunsul îi scăpase fără voia ei. Işi muşcă buzele 
şi văzu chipul lui Jim întristându-se. 

— Şi de ce te-ar speria Andre? 

— Darnu mă sperie deloc. 

Vocea ei devenise aprigă pe neaşteptate. 

— Atunci, dacă nu-i vorba de frică, ce altceva 

este? insistă Jim, fixând-o cu privirea lui ageră. Nu-i 
nimic între voi, nu? 

— Nu, răspunse Stacey repede, iritată de 
insistența lui. 

— Atunci de ce-ai avut reacţia aceea mai 
devreme, când credeai c-ai să-l vezi pe Andre? 

— Fiindcă... ezită puţin înainte de a-i răspunde şi 
înghiţi în sec. Fiindcă m-am certat cu el aseară... Nu 
s-a purtat prea frumos cu mine. 

— Deci sigur nu-i nimic între voi? 

Jim era foarte drăguţ... Şi ea dorea atât de mult să 
fie prietenă cu el... Dar nu putea să vorbească despre 
altceva?! Intrebările lui o iritau şi o tulburau. 

— Nu, nimic, Jim, spuse ea cu o voce sigură. 

Pentru Andre nu fusese altceva decât un flirt din 
care nu mai rămăsese nimic. Cât despre ea, nu voia 
să-şi mai asculte sentimentele. Era inutil. Nu va 
exista niciodată reciprocitate. Mai ales că ştia acum 
cât o dispreţuieşte André. Doar i-o spusese chiar el... 

— Mă bucur s-aud asta. 

li simţi răsuflarea aproape de obrazul ei. Jim 
continuă: 

— Cât mă bucur că eşti aici, Stacey. Aş vrea să 
ne cunoaştem mai bine. 

— Şi eu, şopti ea. 

— Dacă facem într-un fel să ne coincidă zilele 
libere, ai vrea să mergi cu mine în parcul naţional 
Kruger, de exemplu? 

— Arfi minunat. 

li zâmbi. | se părea cu adevărat seducător. Era 

norocoasă că-l avea ca prieten, îşi spuse. Desigur, în 
privirea lui vedea că pentru el era mai mult decât 
prietenie... Dar asta poate doar fiindcă la Diazinto nu 
prea erau multe femei. Se cunoşteau de aşa de 
puţină vreme! Când Betty se va întoarce, Jim îşi va 
orienta prietenia spre ea, normal. 

Dintr-o dată, el o trase şi mai aproape. 

— Eşti frumoasă, îi spuse tandru. 

li aranjă o şuviţă căzută pe frunte, iar apoi îi 
urmări cu degetul conturul ochilor verzi şi mari. 

Stacey îşi ridică privirea spre el şi înţelese că o va 
săruta. Nu-i venea să creadă că poate să rămână atât 
de insensibilă, de vreme ce un bărbat atât de 
antipatic ca Andre reuşise să-i înflăcăreze tot trupul. 

Buzele lui Jim le atinseră pe ale ei, cu blândeţe la 
început, iar apoi, fără să-şi piardă din tandreţe, mult 
mai pasional. Stacey îşi dori din toată inima să se 
poată simţi emoţionată. Dacă voia să-şi poată trăi din 
plin viaţa de femeie, trebuia să vibreze şi la alte 
mângâieri în afara celor ale lui André. Işi trecu 
braţele în jurul gâtului lui Jim. 

Dar brusc, acesta îi dădu drumul. Il privi 
nedumerită. Pe chipul lui atât de fin, care exprima 
atâta sensibilitate, se citea acum un sentiment de 
jenă. Oare ce văzuse în spatele ei? 

Stacey se încordă. Fără să se întoarcă înţelese de 
ce Jim nu se simţea în largul lui. Când auzi vocea lui 
Andre făcu un efort imens să rămână calmă. 

— Imi pare rău că vă întrerup... spuse el pe un 
ton care exprima orice numai regret nu. Eşti aşteptat 

la spital, Jim. S-a înrăutățit starea copilului cu arsuri. 

— Chiar îmi făceam griji în privinţa lui, răspunse 
Jim. 

Stacey se simţi jenată să-l audă pe Jim vorbind cu 
glasul 
pierit, ca şi cum ar fi fost prins în flagrant delict, ca şi 
cum ar fi făcut ceva indecent. O privi cu ochi trişti. 

— Pe curând, zise el. 

Atunci îşi spuse că toată stânjeneala lui era din 
vina lui André. Cu ce drept intervenea el aşa, în 
momente de intimitate? Nu spusese mare lucru, dar 
vocea şi expresia feţei lui fuseseră elocvente.! 

— Jim! 

El se opri, se întoarse, iar chipul lui păstra încă 
aceeaşi con- trarietate. 

— Aştept cu nerăbdare să ieşim în parcul Kruger, 
zise ea pe un ton provocator, adresându-i un zâmbet 
înfloritor. 

Când Jim dispăru, ochii ei ca smaraldul îl ţintuiră 
pe Andre cu agresivitate. 

— E vina mea, nu-i aşa? întrebă el sarcastic. 

— Bineînţeles, îi răspunse ea cu vocea tremurând 
de furie. 

— Vrei să fii pedepsită din nou, Stacey? Ca 
aseară? întrebă el cu voce tărăgănată. 

Privirea lui începu s-o detalieze, trecând de la ochi 
la pieptul ei care sălta sub cămaşa lejeră. 

Ea îşi simţi inima bătând mai repede când vru să-i 
susţină privirea de o strălucire metalică. 

—  Indrăzneşte să m-atingi şi vezi tu! îl ameninţă 
ea. 

— Stai liniştită... Dacă voiam asta, mi-ar fi fost 
uşor. Dar n-am acum dispoziţia să intru în jocul unei 
copile capricioase. 


Capitolul 5 


Voia să renunţe la micul dejun ca să nu mai dea 
peste Andre şi Tessa. Insă evenimentele din cursul 
dimineţii îi făcuseră o foame de lup, şi în afară de 
asta, nu voia cu nici un preţ să-i dea lui Andre 
satisfacţie arătându-i că e speriată de severitatea lui 
abuzivă. 

Se privi în oglindă. Nici chiar Tessa n-ar avea ceva 
de reproşat. Uniforma albă a lui Betty i se potrivea de 
minune. Cât despre părul ei bogat, cu nuanţe roşcate 
— obiectul criticii Tessei Mantis — îl răsucise strâns în 
coc. 

Când intră în sala de mese, Andre şi Tessa îşi 
începuseră deja micul dejun. Jim nu era înăuntru. 
Stacey se strădui să le zâmbească. Atmosfera se 
prevestea încordată. 

— Bună dimineaţa, îi salută ea pe un ton 
politicos. 

— Bună dimineaţa, domnişoară Marlow, îi 
răspunse Tessa, la fel de formal. 

Stacey simţi privirea grea a Tessei Mantis şi o 
văzu strângând din buze. Totuşi, femeia aceasta era 
cu adevărat frumoasă. Cum de putea fi atât de 
suspicioasă cu fiecare nou- venită? 

— Sper c-ai dormit bine, se interesă Andre pe un 
ton amabil. 

Dar în ochii lui strălucea o luminiţă de ironie. 

— Nu prea. De fapt am avut două coşmaruri — 
replică Stacey cu glas dulceag, însă nu ai venit să mă 

salvezi, domnule doctor! 

— De ce n-ai strigat? 

— Am avut o reţinere. 

Tessa o ţintui cu ochii ei albaştri. Privirea îi era 
mai îngheţată ca oricând. 

— N-aveţi timp să glumiţi, domnişoară Marlow. 
Trebuie să vă începeţi serviciul în două minute. 

— Voi fi gata, răspunse Stacey păstrându-şi 
glasul mieros. 

Andre îi aruncă o privire îngrijorată. Cu siguranţă 
nu era 
încântat de comportamentul ei cu viitoarea lui soţie. 
Nu fără puţină răutate, acest lucru îi crea o imensă 
plăcere. 

Orele următoare, Stacey fu prea ocupată ca să se 
mai gândească la Andre şi la Tessa. Mara, tânăra 
infirmieră indigenă cu accent melodios, îi explică ce 
avea de făcut. Stacey admiră organizarea spitalului, 
datorată în mare parte — trebuia s-o recunoască — 
profesionalismului şi competenţei Tessei Mantis. 

Dar, dacă nu lua în considerare eficacitatea 
aceasta ireproşabilă, erau diferenţe mari între 
Diazinto şi un spital modern din oraş. In primul rând, 
Stacey aprecia farmecul pe care-l aveau aceste locuri 
prin simplitatea lor. In al doilea rând, spera să-şi 
îmbogăţească experienţa, căci la Diazinto se tratau 
anumite boli despre care ea n-avea decât cunoştinţe 
teoretice. 

Niciodată nu îngrijise pacienţi care sufereau de 
maladii tropicale sau de trahom. Aici, în sala unde 

lucra ea, trahomul părea să fie cel mai răspândit 
flagel. In ciuda experienţei sale de infirmieră, se simţi 
impresionată la vederea acestor oameni practic orbi, 
şi mai ales a copiiilor. Eforturile care trebuiau făcute 
n-ar fi fost niciodată prea mari pentru înfrângerea 
acestei boli. Işi aminti că era vorba de specialitatea 
lui André. 

La sfârşitul primei zile de lucru se întâlni cu Tessa. 
Fusese o căldură îngrozitoare şi se simţea secătuită 
de putere. Cu umerii aplecaţi, împingea un cărucior 
pe linoleumul unui coridor, visând la un duş rece. 

Tessa era la fel de dichisită ca de dimineaţă. 
Stacey se îndreptă şi îşi dădu la o parte o şuviţă 
umedă care-i atârna pe frunte. Infirmiera şefă se opri 
şi o privi din cap până-n picioare. Incă o dată Stacey 
simţi că fierbe de furie. Cine se credea Tessa Mantis? 
Chiar n-avea în ea pic de omenie? Nu putea înţelege 
oboseala noii sale infirmiere strivite sub căldura 
junglei? 

— Vă aştept în biroul meu. 

Pe chip şi în voce i se desluşea aceeaşi duritate. 

— Am înţeles. 

Işi termină treaba şi merse de la un bolnav la altul 
să le spună o vorbă bună, un cuvânt de încurajare, cu 
speranţa că ei o înţeleg şi încercând să-i facă pe copii 
să râdă. Dar ce-avea oare să-i transmită infirmiera 
şefă? Expresia ei respingătoare nu prevestea nimic 
bun. 

Prin urmare criticile Tessei n-o luară prin 
surprindere. Dar Stacey nu ripostă, nici măcar nu 

clipi. Insă nu putea să nu-şi pună nişte întrebări. Cum 
de era capabilă această femeie, de altfel foarte 
competentă în meseria sa, să se înverşuneze 
împotriva ei cu atâta meschinărie? De ce nu 
aşteptase măcar ceva vreme, s-o cunoască mai bine? 
Criticile ei nefondate nu cumva erau menite s-o 
determine să plece singură de la Diazinto? Dar 
Stacey n-avea de gând să-i dea satisfacţie, iar Tessa 
Mantis nu ştia acest lucru... Aşa că o lăsă să 
vorbească. Apoi o asigură cu glas blând că îşi va da 
toată silinţa să-şi îndrepte greşelile. O văzu atunci pe 
Tessa Mantis muşcându-şi buzele. Evident, nu se 
aşteptase la această docilitate. 

Stacey se ridică şi se îndreptă spre uşă. 

— Incă puţin... 

— Da? 

— In legătură cu Andre De Vries. Felul în care vă 
purtaţi cu el e scandalos. 

— Scandalos? întrebă ea intrigată. In ce sens? 

— Ştiţi foarte bine. Nu scăpaţi nici o ocazie pentru 
a-i atrage atenţia asupra dumneavoastră, îi explică 
Tessa Mantis cu glas îngheţat şi veninos. Flirtaţi cu el. 

— Nu-i adevărat, doamnă, aproape că strigă 
Stacey, incapabilă să-şi mai păstreze calmul. Nici 
măcar nu-l plac prea mult pe doctorul De Vries. 

Era cât se poate de clar că Tessa Mantis nu 
credea nici o vorbă din ce-i spunea Stacey. 

—  Lăsaţi-l în pace. Ne puneţi într-o situaţie 
neplăcută şi pe el şi pe mine. Ne vom căsători. 

— V-am spus, doamnă! doctorul De Vries nu mă 


76 CHRISTINE ORBAN 


interesează. Pot pleca? 

— Desigur. 

Tessa Mantis se cufundă din nou în munca ei, în 
acelaşi moment. Stacey o privi o clipă. Aplecată 
asupra unui raport, scria cu mişcări rapide şi 
nervoase. Intrevederea se sfârşise! Era suficient 
acum să aştepte pur şi simplu următoarea mani- 
festare a dispreţului ei. 

In clipa în care ieşea din birou, se auzi chemată 
iarăşi. Fără să ridice capul, Tessa îi ordonă: 

— Aranjaţi-vă pieptănătura. Nu e tocmai 
perfectă. Nu vreau să mai văd şuviţele acelea care vă 
atârnă pe faţă! 

Lucrurile erau cât se poate de clare. Tessa Mantis 
voia să se căsătorească şi nu tolera pe nimeni în 
preajma lui André, viitorul ei soţ. Fără nici o îndoială 
ghicise că între Stacey şi Andre fusese ceva, dar 
acum el îi aparţinea ei, nimănui altcuiva. Şi asta 
trebuia să fie clar pentru toată lumea. 

Stacey se întreba cum putea infirmiera şefă să fie 
aşa sigură pe sine... Era frumoasă, dar nu era unică. 
Putea să-şi găsească foarte bine concurenţă chiar şi 
aici, la Diazinto. 

Stacey şi-l amintea prea bine pe André: 
celibatarul dezinvolt care jurase să nu se lase 
niciodată «prins în laţ». Cum de putuse acest bărbat 
să accepte să se căsătorească? Unde-şi găsise Tessa 
acea siguranţă? In faptul că era posesoarea spi- 
talului? Andre se specializase în tratarea trahomului. 
Era posibil să simtă nevoia să ia parte la gestiunea 

spitalului? Să fi fost oare această căsătorie una de 
convenienţă? 

Stacey şi-l imagina cu greu pe Andre îndrăgostit 
de această femeie rece şi prea perfectă. lar gândul îi 
repugna... Totuşi, nu-l mai iubea. Sau cel puţin aşa 
hotărâse ea, aşa voia să creadă. Desigur, era încă 
atrasă de el. Dar cum să iubească un bărbat atât de 
arogant? Nu. Niciodată nu va mai putea, îşi spuse cu 
hotărâre. Voia să-şi îndrepte atenţia spre un bărbat 
ca Jim, sensibil, respectuos şi capabil să iubească. 

In definitiv, poate că Andre era sincer cu Tessa. 
Doar se potriveau de minune! El cu semeţia lui, ea cu 
frumuseţea şi eficacitatea... Aveau un interes comun: 
spitalul. Nu era suficient pentru a suplini lipsa de 
pasiune dintre ei? Degeaba se străduia Stacey, n-o 
vedea capabilă pe Tessa Mantis decât de o singură 
pasiune: propriul ei interes. 

Dar până la urmă se plictisi să construiască 
ipoteze. In fond, să se descurce singuri, le doresc 
multă fericire!... Cu toate acestea, îşi simţi inima 
sugrumată de o durere surdă. 

Stacey se obişnuise să se trezească devreme şi să 
facă o plimbare în răcoarea dimineţii. Nu se mai 
sătura de frumuseţea naturii. In fiecare zi 
entuziasmul ei pentru grădina aceea exotică se 
înnoia. O uluia vitalitatea irişilor şi a plantelor 
agăţătoare. Florile lor aruncau câte o pată de un roşu 
violent pe verdele pădurii tropicale. li plăcea să se 
aplece şi să miroasă parfumul suav al florii de 
leandru. Zâmbea când vedea cum se certau gaiţele 


78 CHRISTINE ORBAN 


cu frenezie pe firimiturile de pe jos. 

In fiecare dimineaţă, splendoarea peisajului îi 
dădea curajul de care avea nevoie pentru a înfrunta 
răceala Tessei şi a lui Andre. Comportamentul 
prietenos a lui Jim nu era suficient. Şi în plus, chiar şi 
cele mai mici atenţii venite din partea lui se loveau 
de zidul de dispreţ şi respingere pe care cei doi îl ridi- 
cau împotriva lui Stacey în atmosfera apăsătoare, 
sufocantă aproape, din sala de mese. 

Piscina săpată în stâncă o atrăgea mult pe 
Stacey. Ce poftă avea în după-amiezile toride să 
plonjeze în apa aceea limpede şi rece, venită din 
munţi... 

Se afla la Diazinto de mai bine de o săptămână 
când, într-o dimineaţă, ajunse din nou la piscină. 
Soarele se juca printre crengile copacilor răspândind 
pe suprafaţa apei o pulbere de diamante. Era deja 
foarte cald: promisiunea unei noi zile caniculare în 
junglă. Stacey îngenunchie pe mal şi îşi cufundă 
mâna în apă. Simti o răcoare atât de minunată! Nu-şi 
putu reţine o mică exclamaţie de plăcere: era 
fantastic să fie atât de vrăjită de frumuseţea acestui 
loc... 

— Ai intenţia să înoţi? 

Vocea gravă îi curmă plăcerea. Ridică privirea, cu 
răsuflarea tăiată. Din nou, nu-l auzise apropiindu-se. 
Probabil că iarba înăbuşea zgomotul paşilor... 

— Bună, André. 

— Ce faci? 

— Bine, mulţumesc. 

El se descălţă. Apoi, fără nici o jenă, îşi scoase 
cămaşa şi şortul. Slipul i se mula perfect pe şoldurile 
înguste. Materialul de culoare deschisă îi punea în 
evidenţă pielea bronzată a umerilor laţi şi a torsului 
musculos. O domina cu înălţimea lui. li vedea 
picioarele lungi, încordate, foarte aproape de chipul 
ei. 

— Ei? întrebă el din nou aţintindu-şi privirea 
sfredelitoare în ochii lui Stacey. Vii? 

— Nu, îngăimă ea. 

Nu-şi putea lua ochii de la trupul acela puternic. 
Işi aminti îmbrăţişarea lui în noaptea de acum câtva 
timp. 

— i se pare prea rece apa? o întrebă el cu un 
zâmbet ironic. 

— Nu, răspunse ea sfidându-l cu privirea. 

— Atunci ţi-e frică de mine, o tachină el zâmbindu- 
i din nou ironic. Privirea lui era strălucitoare. Se 
vedea că situaţia îl amuză. 

— Ti-ar plăcea, nu-i aşa? ripostă ea cu răsuflarea 
oprită, în ciuda nevoii pe care o avea de a-l sfida... 

— Te-ai schimbat mult, draga mea, remarcă el cu 
asprime în glas. Nu erai atât de cinică altădată. Sau 
atunci te prefăceai. 

— Aceasta e singura schimbare pe care-ai 
remarcat-o? nu putu ea să se abţină să-l întrebe. 

— Nu. Ar mai fi această reticenţă de a-ţi arăta 
corpul... 

Privirea lui întârzie pe formele frumoase ale lui 
Stacey cu o 

neruşinare netulburată. 

— Costumul de baie era preferatul tău, nu-i aşa? 
Ai devenit timidă dintr-o dată? Sau ai găsit o tactică 
mai bună ca aceea de a-ţi arăta picioarele? Poate că 
acum joci rolul femeii intangibile? 

Cuvintele lui fură urmate de un lung hohot de râs. 
Stacey tresări. Andre lovise unde o durea mai 
tare, însă el nici nu bănuia cruzimea acestei lovituri. 
— Crezi ce vrei, puţin îmi pasă, răspunse ea cu 

amărăciune. 

— Oricum, asta nu mă priveşte! zise el pe un ton 
detaşat. 

Plonjă, afundându-se în apă într-o traiectorie 
perfectă, ca o 
săgeată care se înfige în centrul unei ţinte. Reapăru 
la câţiva metri mai departe şi începu să înoate. Părea 
că mişcările ample ale braţelor lui puternice nu-l 
costă nici un efort. 

II privea fascinată, iar în atracţia pe care o avea 
pentru el era ceva instinctiv. Senzualitatea virilă a lui 
Andre se armoniza îmbătător cu impresia de forţă, de 
autoritate pe care o emana. Cum ar fi putut oare să 
rămână nepăsătoare la toate acestea? 

Pentru prima oară înţelese aviditatea pe care o 
avea Tessa pentru Andre. Femeia aceasta, în 
aparenţă atât de rece, nu putea să şi-l dorească 
pentru el însuşi, fără alte motive? 

II analiză cu atenţie. La prima vedere putea fi luat 
drept un om care munceşte zilnic în aer liber. Dar 
dacă îl priveai mai de aproape, îi descopereai 

inteligenţa privirii, fineţea mâinilor şi atunci imaginea 
medicului începea să devină credibilă. 

Ajunse la celălalt capăt al piscinei, se întoarse şi 
apoi veni spre ea cu părul şiroind de apă, cu buzele 
umede zâmbindu-i arogant. 

— Te-ai răzgândit? 

— Nu. 

Ea încercase să vorbească degajat, sperând că-i 
va putea ascunde răsuflarea sacadată. 

— Cum vrei. 

Şi se îndepărtă fără să mai încerce s-o convingă. 
Mişcările lui erau de-o îndrăzneală uluitoare. Stacey 
se ridică simțind un gol în stomac. Trebuia neapărat 
să se comporte cu aceeaşi naturaleţe ca şi el. Dacă 
va lăsa cât de puţin să i se ghicească sentimentele, 
reacţia lui de dispreţ se va manifesta fără milă... 

Mergând spre spital retrăia scena. Tot corpul ei 
tresărise la simpla prezenţă a lui André. Trebuia cu 
orice preţ să-l evite pe cât era posibil şi să se 
ferească să rămână singură cu el. Va fi deci nevoită 
să renunţe la plimbarea ei până la piscină, din 
moment ce Andre avea obiceiul să înoate atât de 
devreme dimineaţa. 

li rămânea Jim. Puteau să se vadă în timpul orelor 
libere. Nu credea că există riscul ca el să se 
îndrăgostească de ea. O plăcea, e adevărat, dar dacă 
ar fi fost genul care vrea să se însoare, ar fi făcut-o 
de mult, căci avea peste treizeci de ani. Evident, îi 
plăcea compania femeilor — ca şi lui Andre de alt- 
minteri — dar nu simţea nevoia să se implice într-o 


82 CHRISTINE ORBAN 


relaţie definitivă. 

In dimineţa aceea îi văzu la lucru pe amândoi 
medicii. Tocmai îi îngrijea pe bolnavii de trahom când 
intră Andre. O invită să-l urmeze de la un bolnav la 
altul. Le examina pacienţilor ochii, le potrivea 
bandajele, pronunţând din când în când câteva 
cuvinte într-o limbă pe care Stacey n-o înţelegea. Ce 
surpriză! Nu ştiuse că Andre cunoştea dialecte 
africane. 

In zadar voia să rămână indiferentă, nu putea să 
nu fie impresionată de modul lui de lucru. Era 
competent, minuţios şi îşi păstra în acelaşi timp 
gesturile tandre. Stacey remarcă reacţiile bolnavilor. 
Aceşti oameni atât de puţin obişnuiţi cu medicina 
modernă păreau să-i acorde o încredere totală doc- 
torului cu alură de atlet. 

In uniforma albă, cu stetoscopul în jurul gâtului, 
Andre nu mai avea nimic din înotătorul bronzat care 
se armoniza perfect cu sălbăticia naturii şi care o 
provocase în lumina aurie a zorilor. Era medicul 
devotat, plin de fervoare, indiferent faţă de asistenta 
care-i aştepta instrucţiunile puţin retrasă în spatele 
lui. 

Apoi veni rândul lui Jim. Acesta îi zâmbi şi-i adresă 
câteva cuvinte prietenești. Dar nu avură timp să 
vorbească prea mult. Fără să vrea, Stacey îi compara 
pe cei doi bărbaţi. Şi Jim era blând cu bolnavii, dar 
aceştia nu reacţionau la fel. Desigur, erau bucuroşi 
să-l vadă, dar parcă nu-i acordau aceeaşi încredere 
ca lui André şi nu erau atât de entuziasmați ca în 

prezenţa acestuia din urmă. Sau era doar un efect al 
imaginaţiei sale? 

Dintr-o dată se simţi vinovată: comparaţia pe care 
o făcea era nedreaptă. Jim era mai tânăr decât Andre 
şi nu avea aceeaşi prezenţă fizică. Şi ea ştia din 
propria-i experienţă că un bolnav e impresionat în 
primul rând de aparenţa exterioară. Ce bărbat ar fi 
putut să-l pună în umbră pe Andre, dacă nu un 
gigant...? Un gigant pe toate planurile...! 

Era un gând trist pentru ea. Unde avea să-l 
găsească pe acest bărbat capabil s-o facă să-l uite pe 
Andre? De un singur lucru era sigură: nu putea să 
lase amintirea lui Andre De Vries să-i distrugă 
şansele de fericire. 

Dragostea aceasta aparţinea trecutului. Era o 
dragoste care nu avusese niciodată viitor şi o 
dragoste moartă nu reuşeşte niciodată, e lucru ştiut. 
Trebuia deci să se ferească de orice comparaţie şi să- 
| evite pe Andre cât mai mult cu putinţă. 

Când intră în sala de mese, toţi ceilalţi erau deja 
prezenţi. Ca de obicei, Tessa vorbea cu André. Şi unul 
şi celălalt o priviră în treacăt; luau doar cunoştinţă de 
prezenţa ei. Jim fu singurul care se arătă bucuros că 
o vede. 

Bineînţeles, nu era surprinsă de atitudinea celor 
doi. Dar încă o dată se simţi rănită din cauza 
comportametului lor. După puţin timp, profitând de o 
clipă de tăcere, se întoarse către Jim şi îl anunţă cu 
voce veselă. 

— Sunt liberă duminică. Dacă invitaţia mai este 

valabilă, aş fi încântată să mergem în vizită la parcul 
Kruger! 

Remarcă reacţia lui Andre. Buzele i se crispaseră 
şi pe obraz îi tresărise un muşchi. Ea îi nesocotise 
ordinele şi dezaprobarea lui era evidentă. 

Jim nici n-avu vreme să răspundă, căci Tessa 
interveni cu entuziasm: 

— Ce idee bună! 

Pentru prima oară îi zâmbea lui Stacey. Era o 
nouă modalitate de a-i spune: foarte bine, fă ce vrei 
cu Jim, dar Andre e al meu! 

— Da, e o idee bună, recunoscu Jim. 

Şi el zâmbea. Stacey simţi o urmă de remuşcare. 
li reamintise de invitaţie cu atâta dezinvoltură! Intr- 
adevăr, ardea de nerăbdare să viziteze rezervaţia, 
însă momentul ales pentru a-i aminti acest lucru n- 
avea nici o legătură cu dorinţa ei. De aceea se simţea 
ruşinată. 

Zâmbetul lui Jim dispăru. In locul lui o expresie de 
regret îi întunecase chipul. 

—  Uitasem... Sunt de serviciu duminica 
următoare. 

— O să te înlocuiască Andre. Sunt sigură că n-o 
să-l deranjeze câtuşi de puţin, îl încurajă Tessa 
vioaie. Nu-i aşa, dragul meu? 

Stacey fu luată prin surprindere de intimitatea 
neaşteptată cu care Tessa pronunţase ultimele 
cuvinte. Il privi pe André. Acesta nu părea deloc 
jenat. 

— E de la sine înţeles, spuse el neutru, aruncând 


MESAJ ÎNTÂRZIAT 85 


o privire dispreţuitoare către Stacey. 

Ea simţi că roşeşte, iar Andre îşi dădu seama. 
Atunci ridică mândră capul cu o mişcare de sfidare. 

— Minunat! Abia aştept ziua de duminică, Jim, 
adăugă ea jovial. 

La sfârşitul zilei, Stacey se simţi vlăguită. Crezuse 
că-i va fi uşor să se obişnuiască să suporte căldura 
junglei, dar ultimele două zile fuseseră îngrozitoare. 
O chinuise o căldură umedă şi enervantă. Făcuse duş 
şi îşi schimbase uniforma de două ori. Dar pielea ei 
era scăldată de sudoare aproape instantaneu. 

După cină, obosită şi dezamăgită, se întoarse în 
camera ei. De data aceasta jungla n-o mai fascina... 
Dimpotrivă, i se părea sufocantă, insuportabilă prin 
apropierea ei. 

Simţi dorinţa bruscă de a se duce până la piscină. 
Visa la un plonjon în apa rece. Doar câteva minute şi 
s-ar fi simţit ca nouă. Dar nu se înserase încă şi nu 
voia s-o vadă nimeni. Nu voia să observe mila 
celorlalţi şi mai ales a lui André... 

Mai făcu un duş şi se întinse în pat. Dar efectul 
duşului fu de scurtă durată şi era prea cald ca să 
poată citi sau scrie. Inchise ochii şi ciuli urechea la 
zgomotul tribal al tobelor şi la ţipetele animalelor 
sălbatice care se auzeau dinspre junglă. Parfumul 
florilor tropicale intra pe fereastra deschisă. Un par- 
fum pe care căldura apăsătoare îl făcea ameţitor. 
Parcă i se învârtea capul. 

In curând nu mai putu suporta. Deschise cu 
agresivitate dulapul şi îşi scoase costumul de baie. Şi- 

| adusese de la Johannesburg, dar din cauza lui Andre 
încă nu se atinsese de el. Trebuia să se fi gândit mai 
dinainte să înoate noaptea pe întuneric, nu i-ar fi 
văzut cicatricele. 

Luna în formă de seceră strălucea pe cer. 
Reflexele ei argintii însufleţeau apele întunecate pe 
care un vântuleţ uşor le unduia, făcându-le să se 
izbească în surdină de stânci. Un decor de basm, 
gândi Stacey. 

Se dezbrăcă si plonjă în apa de munte încălzită de 
soare pe parcursul întregii zile. Era minunat. 

Străbătu rapid piscina în lung de două ori pentru 
a-si obişnui corpul cu răcoarea apei. Apoi se întinse 
pe spate, lăsându-se să plutească. Ce senzaţie 
extraordinară! Deasupra ei strălucea luna şi tot cerul 
era acoperit de o puzderie de stele. După canicula 
înnebunitoare de peste zi, apa o înviora, provocându- 
i un fel de exaltare. 

Atmosfera vibra de ţârâitul greierilor. Auzi din nou 
ţipătul acela neplăcut al hienei, dar de data aceasta 
nu se mai temu. Fiara era ocupată cu altceva prin 
pădure. 

Se putea crede foarte departe de spital, căci din 
locul acesta retras nu se vedea nici o lumină. Se 
simţea legănată ca într-un vis frumos cum stătea 
aşa, cu faţa la stele, departe de încordarea zilnică şi 
de frustrarea continuă. Era beţia unui paradis 
plutitor, creat doar pentru ea. 

Un plonjon îi atrase atenţia, smulgând-o brutal din 
reverie. Se îndreptă şi atinse cu picioarele fundul 


MESAJ ÎNTÂRZIAT 87 


apei. Cine intrase în piscină? Nu putuse distinge 
decât o umbră. Dar instinctul ei, sigur ca acela al 
unui animal sălbatic, o informă. Ştia despre cine era 
vorba... 

Mişcările înotătorului erau atât de perfecte, încât 
părea că alunecă pe sub apă aproape fără zgomot. 
Reuşise oare s-o vadă pe Stacey în ciuda 
întunericului? Mai avea încă vreo şansă să iasă din 
apă fără să fie observată? 

Tocmai se prindea de un colţ al stâncii vrând să 
pună piciorul pe ea ca să-şi facă vânt afară. Dar două 
mâini îi cuprinseră talia. Nu-l auzise! Se încordă şi 
aproape îşi pierdu respiraţia. 

— Ce mai faci? o întrebă Andre cu o voce joasă şi 
extrem de seducătoare. 

— M-am săturat, ies, îi răspunse pe un ton firesc. 

— In nici un caz, zise el cu un râs batjocoritor. 
Pari să te simţi excelent aşa, pe spate, cu nasu-n 
stele. 

— M-ai văzut? 

Abia după ce rostise întrebarea, aceasta i se păru 
naivă. De ce nu reuşea să se controleze când vorbea 
cu el? 

— Cum să nu văd o naiadă? 

Andre îşi înăbuşi râsul. Ea îşi simţi inima bătând 
mai repede. Mâna stângă a lui André îi lăsă talia şi se 
aşeză pe gâtul ei, acolo unde se simt cel mai bine 
pulsaţiile sângelui. 

— Eşti speriată ca o căprioară. De ce? 

— N... nu-i adevărat! protestă ea bâlbâindu-se. 

—  Minţi! Dacă era Jim în locul meu, n-ai fi fost 
aşa speriată, nu, Stacey? replică el pe un ton blând 
care o surprinse şi o nelinişti. 

— Jim e un adevărat gentleman, spuse ea pe un 
ton acid. 

— Şi eu un necioplit? 

O obligă să se întoarcă spre el. Avea un zâmbet 
agresiv aşternut pe gura întredeschisă care dădea la 
iveală nişte dinţi de un alb strălucitor. 

— Nu m-ar derajna deloc, preciză el. 

— Nici n-ai avea de ales! Lasă-mă acum, André. 

— De ce? 

Mâna lui aluneca de-a lungul spatelui ei, 
împiedicând-o să gândească limpede. 

— Mi-e... mi-e frig. 

— Chiar aşa? 

După toate aparențele, n-avea de gând să-i dea 
drumul. Ea îi simţea pe obraz răsuflarea. 

— Lasă-mă, André. Atingerea lui provoca în ea o 
încordare insuportabilă. 

— Nu, Stacey. 

— Mi-e frig, repetă ea cu disperare. 

— Soluţia e simplă. 

Degetele lui lungi şi fine alunecară pe gâtul ei, cu 
un scop bine determinat. 

— Nu. Du-te dracului! 

— Ce limbaj nostim pentru o doamnă... De fapt, 
buna educaţie a lui Jim probabil că îţi provoacă o 
frustrare cumplită... 

— N-ai înţeles nimic! îi strigă ea agresiv. 

Andre îi mângâie pielea cu degetele lui senzuale. 
Voia ca el să înceteze imediat, dar ştia că sfârşitul 
acestor mângâieri îi va provoca în acelaşi timp o 
senzaţie de lipsă, de neîmplinire. 

— Dimpotrivă, am înţeles tot. Fii sinceră cu tine 
însăţi, draga mea. Ştii foarte bine ce vrei. lar din 
partea mea, puţină fantezie n-ar strica. 

— Nu! 

Incercă să scape din strânsoarea lui, dar André 
era agil şi puternic. O trase înspre el cu violenţă. Nu 
mai era o glumă menită s-o tachineze. Sărutul lui era 
lipsit de blândeţe. Gura lui forţă buzele fetei să se 
deschidă. Ea îşi pierdu controlul trupului. Andre era 
înalt, foarte înalt, şi când o strângea în braţe, 
picioarele ei nu mai atingeau fundul piscinei. 

Lumea se reducea la senzaţii: buzele lui cărnoase 
jucându-se cu gura ei, coapsele musculoase lipindu-i- 
se de trup, inimile lor unindu-şi bătăile precipitate. 
Incercă încă o dată să se elibereze, punându-i o 
mână pe piept. Dar această atingere descătuşă un 
torent de dorinţă. Nu mai avea de luptat doar cu el, ci 
şi cu ea însăşi. Cât de mult ar fi vrut să-şi treacă 
braţele pe după gâtul lui! Cât i-ar fi plăcut să nu ia 
sfârşit niciodată acest moment! Niciodată nu fusese 
sărutată cu atâta pasiune. Nici măcar de Andre, 
altădată. 

Deodată îi dădu drumul cu un gest brusc. Stacey 
îl fixă. Chipul lui era impasibil, buzele strânse. Ochii, 
în lumina palidă a lunii, căpătaseră o strălucire rece, 
ca de metal. Doar respiraţia ceva mai accelerată îi 

trăda o oarecare emoție. 

— Ce-ar spune Tessa dacă ne-ar vedea acum? 
întrebă Stacey cu voce încordată. 

Intrebarea păru să-l amuze. 

— Ce-ar trebui să spună? 

—Ar putea constata că nu-ți sunt indiferentă! Nu 
te-ar incomoda acest lucru? 

Toate fibrele corpului ei aşteptau cu încordare o 
mărturisire. Avea să spună: „Da, Stacey, te doresc 
din nou!“ Dar el îi răspunse pe un ton neutru: 

— Tessa cunoaşte diferenţa între dragoste şi 
sexualitate. Una poate merge şi fără cealaltă şi ea 
ştie asta foarte bine, dragă Stacey. 

Simţi o durere profundă în tâmple şi păli. 

— Te urăsc, spuse ea cu violenţă. Niciodată n-am 
mai urât pe nimeni ca pe tine, Andre De Vries. 

Când ieşi din apă, vocea nonşalantă adăugă: 

— Să profiţi din plin de ieşirea cu Jim, Stacey şi fii 
atentă. In perioada aceasta a anului leii nu sunt chiar 
atât de numeroşi. Poate vei fi singura devoratoare de 
bărbaţi, cu puţin noroc. 

Se abţinu să-i răspundă. O discuţie n-ar fi dus 
nicăieri. Tremurând de mânie se şterse şi îşi înfăşură 
prosopul în jurul mijlocului. Işi puse bluza peste 
costumul de baie ud încă. Andre începuse iar să 
înoate. Mişcările lui erau perfect uniforme; uitase 
deja de Stacey. 

Magia nopţii tropicale murise. Mergând cu paşi 
mari prin întuneric, fierbea de mânie, o mânie 
sălbatică, arzătoare. Îl iubise pe André. Fără îndoială 

îl mai iubea încă. Dar răspunsul ei nebunesc la 
îmbrăţişarea lui o umplea de disperare şi de ură. Da, 
spusese adevărul: îl ura. O ură egală în intensitate cu 
dragostea pe care i-o purta. 

Se băgă în pat, dar somnul avea să se lase 
aşteptat, o ştia prea bine. Tot corpul ei era îndurerat 
de dorinţa pe care o avea pentru Andre. Gânduri 
sumbre îi veniră în cuget. Cum avea să suporte 
săptămânile următoare? Un singur lucru era stabilit 
clar: n-o să-i dea lui Andre satisfacția de a o vedea 
fugind de-aici. 

Ferestrele rămăseseră deschise. Prafurile contra 
ţânţarilor o protejau de ciupiturile mortale ale 
insectelor junglei. Privind pe geam în noapte, Stacey 
se felicita că plecase la piscină pe întuneric. Astfel, în 
braţele lui Andre avusese senzaţia că este din nou 
cea de altădată: cea căreia el îi admirase picioarele 
lungi şi frumoase. Obscuritatea ascunsese bine 
cicatricele. Chiar dacă trebuise să-i suporte disprețul, 
măcar îi evitase mila. 


Capitolul 6 


Zilele următoare, Stacey trăi într-o continuă 
încordare. Se temea să rămână singură cu Andre, 
drept pentru care încerca să prevadă unde are de 
lucru acesta şi care îi este programul. Dacă ştia că el 
trebuie să intre în sala în care dădea ea îngrijiri, 
atunci găsea repede o scuză şi o lăsa pe Mara în locul 
ei. 

Tânăra infirmieră indigenă nu avea obiecţii 
niciodată. Stacey îşi punea problema dacă nu cumva 
aceasta începea să aibă vreo bănuială. La Diazinto 
nimeni nu ştia adevărul. Totuşi, din vreme în vreme, 
Mara o privea cu o expresie apropiată de 
compasiune. Oare într-adevăr, ghicise ceva? 

Stacey făcea în aşa fel încât să nu ia masa în 
acelaşi timp cu Andre. De altfel, pofta ei de mâncare 
scăzuse considerabil. Se hrănea în continuare doar 
pentru a-şi păstra sănătatea, un simplu reflex de 
infirmieră. Cu felurile de mâncare mai mult se juca, 
fiindcă le pierduse gustul. 

Andre nu părea să-şi fi dat seama că îl evită, iar 
dacă realizase acest lucru totuşi, nu lăsa nimic să se 
vadă. Când li se întâmpla să se întâlnească, Stacey 
se străduia să rămână stăpână pe sine, indiferentă 
chiar. Singurul lor subiect de conversaţie era spitalul. 
Ar fi fost incapabilă să discute cu el despre altceva. 

Nu putea, însă, să nu se-ntrebe de ce se purta el 
atât de distant. Chiar uitase cât de pasionat se 
abandonaseră unul în braţele celuilalt, lăsându-şi 

trupurile scăldate de apele nocturne? Sau probabil că 
acest lucru n-avea nici o importanţă pentru el. Poate 
c-avusese pur şi simplu chef să se distreze în ziua 
aceea. Măcar dac-ar fi fost capabilă să gândească, să 
analizeze la rece situaţia! Liniştea ei aparentă era 
înşelătoare, căci pe dinăuntru se simţea sfâşiată. 
Durerea, atenuată de timpul care trecuse, se 
deşteptase din nou şi o tortura. 

Oare Tessa percepea tensiunea din atmosferă? 
Nu s-ar fi zis. Işi păstrase aceeaşi stăpânire de sine, 
aceeaşi siguranţă în relaţia cu Andre, acelaşi aer 
posesiv. Când catadicsea să abordeze vreun subiect 
nelegat de spital cu Stacey, o făcea doar în scopul de 
a-i încuraja relaţia cu Jim. Stacey se simţea atunci 
cuprinsă de un oarecare sentiment de satisfacţie: 
femeia aceasta atât de frumoasă nu era prea sigură 
pe ea, totuşi! Avea la îndemână multe atuuri: 
frumuseţea, sănătatea, un spital pe care putea să i-l 
facă lui Andre cadou. Cu toate acestea, nu era prea 
liniştită. Vorba lui Jim, nu-şi va găsi pacea decât când 
se va vedea cu verigheta pe deget... 

Numai Jim era spontan, plăcut — o companie 
relaxantă. Probabil că n-ar putea niciodată să-i 
trezească emoţiile pe care le resimţise cu Andre. Dar 
chiar era necesar să reacționeze atât de puternic în 
prezenţa unui bărbat? Ar rata cu siguranţă toată acea 
senzualitate dusă la extrem alături de un bărbat ca 
Jim. Pe de altă parte, însă, n-ar mai fi expusă la 
aceleaşi decepţii pe care le avusese cu André. 

Duminică dimineaţa, totul prevestea o zi 

extraordinară. Jim era nerăbdător să plece de la 
Diazinto. Voia să-şi petreacă tot timpul disponibil în 
parcul Kruger. Aşa că renunţară la micul dejun, dar îşi 
luară cu ei cafea, fructe şi hrană rece. 

In lumina dimineţii, pădurea părea impenetrabilă 
şi misterioasă. Aerul proaspăt răsuna de cântecul 
păsărilor. La marginea domeniului, nişte maimuțe se 
strâmbau în fel şi chip. Amuzată, Stacey s-ar fi oprit 
câteva clipe să le privească, însă Jim nu voia să 
piardă vremea. li spuse că va avea tot timpul să se 
uite la maimute în rezervaţie. 

Soarele se ridica deasupra liniei de orizont când 
Stacey şi Jim intrau pe autostrada care ducea la 
parcul naţional Kruger. O dată plecaţi într-acolo, se 
simţiră eliberaţi de toată încordarea din ultimele zile, 
la vederea unui peisaj atât de minunat. 

O luară pe drumul spre Skukuza. 

Jim conducea încet. Limita de viteză era, de altfel, 
de patruzeci de kilometri pe oră, dar şi aşa el socotea 
să e prea mult. Căci dac-ar fi condus cu viteza 
permisă, riscau să nu observe animalele. 

După nici un kilometru, trecură pe deasupra 
vadului unui râu secat. Pe terenul nisipos văzură 
câteva antilope de Africa, acele animale frumoase cu 
piele strălucitoare ca şi cum tocmai s-ar fi scăldat. 
Formau un tablou încântător aşa, cu botişorul în aer, 
păscând frunze de prin copaci. Puțin mai la distanţă, 
masculul, şeful grupului, adulmeca aerul, pândind 
pericolele. 

Jim opri maşina. Stacey îşi luă aparatul de 

fotografiat. Dar nu reuşea să găsească unghiul dorit. 

— Pot să ies? întrebă ea. 

— Vai, ce imprudentă eşti! 

Cu un gest prietenesc, Jim îi ciufuli părul. 

— Nu ne este permis să coborâm din maşină 
atâta timp cât suntem în rezervaţie. 

— Dar nu-i nici un pericol pentru moment. Uite ce 
liniştite sunt antilopele! 

— E o linişte înşelătoare, zise el abordând acel 
zâmbet juvenil atât de seducător. Este cât se poate 
de posibil ca un leu să stea ascuns la doi paşi de 
drum, adăugă el după un moment de tăcere şi 
demară din nou. 

— Andre zicea că în perioada aceasta leii se 
împuţinează. 

Işi aduse aminte în acelaşi moment împrejurările 
în care 
Andre făcuse această remarcă. Işi aminti cu 
exactitate pielea lui umedă, strălucitoare în lumina 
lunii, corpul lui atât de aproape de al ei. Se revăzu 
acaparată de acel erotism arzător al propriului ei 
trup, în pofida torentelor de apă rece din piscină. In 
ciuda voinţei sale, răsuflarea i se opri acum, ca şi 
atunci. Amintirea devenea brusc realitate, făcând-o 
să uite de rezervaţia mângâiată de un vânt potolit. 

— A spus asta André? 

Vocea lui Jim o readuse cu picioarele pe pământ. 
Remarcase în tonul lui o nuanţă aparte. Jim nu mai 
zâmbea, iar pe chipul lui se putea citi o oarecare 
încordare. 

— Da, spuse ea după o clipă de tăcere. 

— Dece? 

— Eu... Noi am vorbit într-o zi despre această 
ieşire. lar el a făcut această remarcă. 

Stacey se săturase. Abia reuşea să nu-i arate cât 
o agasa cu acest gen de întrebări. Oare Jim încerca, 
în felul lui, s-o facă să se dea de gol? 

—Nu-mi amintesc să fi auzit această discuţie în 
sala de mese. 

Vocea lui era acum distantă. 

— Probabil am ajuns mai târziu la masă în ziua 
aceea, mai spuse el. 

— N-am purtat această discuţie la masă. 

— Nu? 

Se întoarse brusc spre ea. 

— Dar unde? 

II văzu muşcându-şi buza şi schimbându-şi 
culoarea feţei, în ciuda faptului că era bronzat. Se 
observa clar că e dezamăgit. 

— Scuză-mă, adăugă el. Nu-i treaba mea. 

— Ba da, îl asigură ea pe un ton firesc. Şi de 
altfel nu-i nici un secret. După cină, tocmai ne 
pregăteam să înotăm, iar Andre a abordat acest 
subiect. 

—  Inotaţi împreună! exclamă el şocat. 

Lui Stacey îi veni destul de greu să rămână în 
continuare politicoasă. Nimic nu justifica tot acest 
interogatoriu. 

— M-am dus singură la piscină. Andre a venit când 
eu înotam deja... Asta-i tot. 

Jim părea că e pe punctul de a adăuga ceva. 
Atunci, ea exclamă: 

— la uite! Fantastic! 

Cu coada ochiului zărise o pată cafenie în iarba 
îngălbenită a junglei. Descoperi un gât lung şi un 
căpuşor drăgălaş. Era o girafă! 

— Vai, Jim! Să ne oprim! 

El opri maşina pe partea dreaptă a drumului. Nu 
mai continuă discuţia despre André. Se aplecă şi el 
lângă Stacey pentru a privi animalul. Fără îndoială, 
înţelesese în sfârşit că ea nu mai voia să vorbească 
despre André. 

Mâinile li se atingeau. li simţea răsuflarea pe 
obraz. Aprecia mult compania acestui bărbat atât de 
simpatic atunci când nu punea întrebări prea 
indiscrete, însă nu simţea alături de el nici o emoție. 
Oare ar fi putut fi la fel de calmă dacă în locul lui Jim 
s-ar fi aflat André? Ar fi reuşit atunci să se 
concentreze cu atâta interes asupra peisajului? 

Intr-adevăr, începea să se urască pentru faptul 
că-i compara astfel pe cei doi bărbaţi. Era nedrept 
pentru Jim. Măcar cu el putea să profite din plin de 
spectacol. Cu Andre acest lucru i-ar fi fost imposibil. 
Ar fi fost prea acaparată de prezenţa lui. 

Işi concentra atenţia asupra girafei. Animalul avea 
o alură puţin preistorică, dar în acelaşi timp multă 
demnitate şi graţie. Girafa culese câteva frunze, apoi 
se întoarse spre vizitatori. Ochii negri îi dădeau o 
privire apatică, distantă, ca şi cum ar fi fost plictisită. 
Işi mişca uşor codiţa, o codiţă micuță, dispro- 

porţionată faţă de corpul acela imens. Numeroase 
păsărele îi stăteau înşirate pe gât. 

Deodată, Stacey observă o mişcare în iarba înaltă. 

— Vrei să-naintezi puţin, Jim? întrebă ea. Uite, 
încă o girafă! 

— E o pereche, răspunse el cu un fel de 
satisfacţie. Bravo, Stacey, ce bine c-ai văzut-o! 

Urmăriră cu atenţie cum cele două girafe păşteau 
cu poftă frunzele unui copac, când trei pui îşi făcură 
apariţia dintr-un desiş apropiat. Aceştia nu aveau 
încă demnitatea părinţilor. Cu picioruşele lor fragede, 
se apropiară ţopăind. 

Apoi le pierdură din priviri şi Jim porni din nou 
maşina. Pădurea deveni mai deasă, iarba mai înaltă. 
Animalele se puteau ascunde cu uşurinţă. Dar chiar şi 
numai vegetaţia merita să fie admirată. Ici şi colo 
câte-un copac maiestuos îi domina pe ceilalţi. Acest 
tip de arbore făcea un fruct care semăna cu un 
cârnat. Remarcând acest lucru, Stacey îi spuse şi lui 
Jim, amuzată, părerea ei. Acesta îi răspunse râzând: 

— Da, chiar aşa i se spune: arborele-cârnat. Cel 
puţin aceasta e denumirea populară. 

Totuşi, câţiva copaci aplecaţi într-o parte, uscați 
aproape de tot, păreau morţi. Prin unele locuri 
pădurea era devastată. 

—  Elefanţii!... Provoacă pagube serioase pe-aici... 
la uite: lasă în urma lor movile de baligă. 

— O să-i vedem? întrebă ea emoţionată. 

— Cu puţin noroc... dar „vinovaţii“ de aceste 
mormane sunt deja departe! glumi el. Ca să... 

prezinte interes pentru noi, baliga trebuie să fie 
aburindă. Doar aşa putem fi siguri că elefanții sunt 
prin apropiere. 

Stacey îi zâmbi. 

— Eşti expert! 

— Da, sunt, draga mea! 

Acum urmau cursul râului Sabia. Vegetaţia era si 
mai densă. Intre drum si râu, în desisul de copaci si 
trestii, putea fi ghemuit orice animal. Din vreme în 
vreme se vedea apa sclipind în lumina soarelui. Părea 
atât de proaspătă si răcoroasă încât te putea face să 
uiţi ce pericole ascundea în undele ei... 

Jim o luă pe o potecă largă, care cobora până la 
râu. Pe malurile nisipoase se vedeau urmele a 
milioane de animale venite să se adape. Pe malul 
opus celui unde opriseră ei apăreau stânci cenusii, 
inundate de razele soarelui. 

— Priveşte! strigă Jim. 

Mai întâi Stacey trebui să-si obisnuiască ochii cu 
strălucirea soarelui în apă si pe stânci, si abia apoi 
reusi să deosebească pe o piatră o umbră alungită, la 
fel de cenusie si plată. 

— Un crocodil! exclamă ea nevenindu-i să-si 
creadă ochilor. 

— Nu e doar unul, o atenţionă el cu calm. 

li trebui ceva vreme până să deslusească trei. 
Periculoasele reptile stăteau nemiscate, ca si când ar 
fi fost moarte. Dar Stacey stia că apropierea unei 
prăzi, om sau animal, ar fi declansat imediat o 
lovitură de coadă violentă, un plonjon rapid si o 

muscătură mortală. 

Cum era posibilă coexistenţa dintre splendoarea 
senină a locului si cruzimea acestor animale? Şi aici, 
ca în toate pădurile din lume, domnea legea celui mai 
puternic. Stacey rămase visătoare... Era greu de 
acceptat. Dar era chiar atât de nedrept? Jim îi 
explică, arborând un aer de om de stiință, că în 
natură este necesar un anume echilibru între 
animale, insecte, căci altfel există riscul apariţiei unor 
probleme grave. 

Fu smulsă din aceste gânduri de apariţia a trei 
căprioare care ieşiră brusc de sub poalele pădurii şi 
se îndreptară spre malul nisipos. înaintau încetişor, 
cu multă precauţie. Când se convinseră că nu-i nici 
un pericol se aplecară spre apă să se adape. Jim 
întoarse şi intră din nou pe drumul pietros. 

în preajma râului animalele deveneau mai 
numeroase: girafe, maimute, antilope. Se înmulţeau 
de asemenea şi baligile de elefant, însă Stacey tot nu 
le văzuse aburind! 

Ajunseră într-un luminiş unde întâlniră zebre şi 
antilope gnu. Acestea din urmă păreau triste, ursuze 
şi ciufulite ca nişte oameni care tocmai s-au dat jos 
din pat. Zebrele, dimpotrivă, străluceau de 
frumuseţe, de sănătate şi păreau foarte liniştite. 

Stacey făcu fotografii. Bineînţeles, nu putea lua cu 
sine tot farmecul locurilor, dar voia măcar să-şi 
strângă multe amintiri frumoase care vor dura peste 
timp, după ce va pleca de-aici şi se va întoarce la 
Johannesburg. în mijlocul acestei naturi frumoase şi 

sălbatice, viaţa ei de dinainte, deşi atât de familiară, 
părea să nu fi existat decât undeva, într-o altă lume. 


Capitolul 1 


Punea aparatul de fotografiat la loc în husă, când 
Jim o întrebă iarăşi ceva legat de André. 

— Stacey, aş vrea să te-ntreb ceva... Eşti 
îndrăgostită de Andre? 

Sângele îi urcă în obraji, făcând-o să-şi coboare 
ochii pentru a-şi ascunde tulburarea. 

— Am mai vorbit deja despre acest lucru, şopti 
ea. 

Işi ferea privirea în dosul genelor lungi. 

— Ştiu, răspunse Jim stânjenit. Dar întrebarea 
asta nu-mi dă pace... Când aţi înotat împreună la 
căderea nopţii... 

— Ti-am spus, Jim, a fost o pură coincidenţă, îl 
întrerupse ea, străduindu-se să-şi stăpânească 
mânia... In orice caz, sunt liberă să-mi iau singură 
hotărârile. Dacă a fost altceva decât o simplă 
coincidenţă, asta mă priveşte doar pe mine, Jim. 

— Scuză-mă. 

Chipul lui nu exprima decât contrarietate. 

— Doar că... Nu vreau să te văd nefericită, 
Stacey... Pe Tessa Mantis o interesează de multă 
vreme André. II vrea şi îl va avea. Şi nu vreau ca tu 
să suferi, repetă el. 

— li urez mult noroc, replică Stacey ridicând 
capul. N-are nici un motiv de îngrijorare. Eu nu-l 
interesez pe Andre. Nici măcar nu mă place. 

Stacey spunea adevărul, dar nu în întregime. Uita 
să vorbească de propriile ei sentimente. Oare Jim 

remarcase acest lucru? Oricum, nu făcu nici un 
comentariu în acest sens. 

Jim şi Stacey îşi începură vizita la Skukuza printr-o 
plimbare de-a lungul râului. Acesta era foarte lat, de 
un verde intens. Era ceva destul de curios pentru 
acea zonă geografică în care cursurile de apă sunt 
destul de rare. Peste râu, în partea dreaptă, la o 
distanţă nu foarte mare, se înălța un pod din metal, 
devenit acum argintiu în lumina razelor solare. De pe 
acest pod Stacey zări nişte ridicături maronii ce 
străpungeau apa, şi pe care le luă drept stânci. Dar 
Jim o sfătui să se deplaseze încet. Câteva bule de aer 
încreţiră suprafaţa apei. Abia atunci Stacey înţelese 
că privea o întreagă familie de hipopotami. 

Cei doi vizitatori se îndreptară spre restaurant. Jim 
comandă băuturi răcoritoare şi sandvişuri. 

Oamenii priveau de partea cealaltă a râului. Trei 
antilope ţopăiau uşor printre copaci. Când ajunseră la 
malul nisipos al râului, stătură pe loc puţin timp 
pentru a se uita în jurul lor. Apoi se apropiară de apă 
şi băură. Reginele junglei, gândi Stacey, admirând 
coarnele sculptate cu măiestrie, dunguliţele albe şi 
fine care înveseleau coloritul blănii lor şi corpurile 
puternice, musculoase. 

Dar dintr-o dată se auzi un strigăt de durere. 
Stacey îşi luă privirea de la antilope: instinctul ei de 
infirmieră era în alertă. Văzu cum o femeie ajuta un 
copil să se ridice. Probabil că acesta se lovise la 
bărbie când căzuse, căci îi curgea mult sânge pe 
tricou. Fără să se gândească prea mult, sări în 

picioare şi alergă spre copil. Acesta scotea ţipete 
ascuţite. Ţipete de durere şi de frică. Mama lui părea 
dezorientată. 

— Lăsaţi-mă pe mine să văd despre ce-i vorba, îi 
propuse Stacey luându-i copilul din braţe. Sunt 
infirmieră. 

Copilul începuse să ţipe şi mai tare. Stacey se 
aplecă spre el şi observă o zgârietură mare pe 
bărbie. 

— Nu-i grav, spuse ea cu blândeţe. 

— Dar îi curge aşa de mult sânge! 

— Toate rănile la cap, chiar şi cele mai 
superficiale sângerează abundent. Oricum, plaga 
trebuie curățată şi fără îndoială va fi nevoie de 
câteva copci. 

O mică grupare de oameni îl înconjurase pe copil. 
Jim venise după Stacey. îl privi uşurată. Dar... de ce 
el nu avea nici o iniţiativă? Cineva menţionă prezenţa 
unui doctor al rezervației. 

— Dar putem noi... începu Stacey. 

Jim îi făcu semn să tacă. Ea făcu atunci o pauză, 
după care adăugă pe un ton neutru: 

— Duceţi atunci copilul la doctor. O să-l 
îngrijească el. 

Mulțimea se risipi. Stacey şi Jim se întoarseră la 
restaurant. 

Jim îşi luă paharul ca şi cum nimic nu s-ar fi 
întâmplat. Dar Stacey îşi împinse băutura mai într-o 
parte şi îşi plecă privirea. 

— Bine, Stacey. Să lămurim lucrurile. 

Ea se uită la el fără să înţeleagă ce voia să spună. 

— Nu l-am îngrijit pe copilul acela, iar tu esti 
contrariată de acest lucru. 

Privirea lui era oarecum distantă. O roseaţă 
usoară îi coloră obrajii în ciuda bronzului, trădându-i 
astfel tulburarea. 

— N-am... n-am înţeles de ce, recunoscu Stacey 
după o clipă de tăcere. 

— Copilul nu era în pericol. 

— Rana trebuia curățată si închisă. 

— Asa este. 

Jim îsi strânse buzele. Faţa i se întristă. 

— Nu mi-am făcut datoria, asa e? Dar nici măcar 
n-am trusa cu mine. La asta te-ai gândit? Dac-ar fi 
fost un pericol real, as fi făcut tot ce mi-ar fi stat în 
putinţă. 

— Am fi putut totusi să-i dăm primul ajutor... 

— Am venit aici să ne simţim bine, frumoasa 
mea. 

Jim o privea pe Stacey fără să-si ascundă 
reprosul. 

— Bine, acceptă ea. 

Ca să-i facă lui o plăcere, se strădui să-si termine 
băutura. Când Jim îi spuse că era timpul să plece din 
Skukuza, se simţi chiar usurată. 

Jim conducea de-a lungul râului. Era foarte cald. 
Soarele era în înaltul cerului si pârjolea pământul. 
Animalele nu erau prea numeroase. Probabil se 
odihneau pe unde găseau si ele puţină umbră. 

Jim si Stacey tăceau. Stacey nu se simţea în largul 

ei, iar Jim era cufundat în gânduri. Dintr-o dată crezu 
că vede o miscare în desis. Mai mult ca sigur că era 
un animal. 

— Mi se pare că e ceva acolo, Jim! îi atrase ea 
atenţia, făcându-l să oprească masina si să privească 
în direcţia indicată. 

— Acolo! în spatele acelui copac. Vezi? 

— Parcă... 

El ezită o clipă, apoi strigă entuziasmat: 

— Da! Cred că e un elefant... Uite, Stacey, parcă 
se vede puţin gri. 

într-adevăr. Văzu conturul a ceea ce semăna mult 
cu o ureche de elefant. Rămaseră tăcuţi, fără să 
privească altceva decât ondulările abia perceptibile 
ale ierburilor înalte. Stacey se întrebă chiar cum de 
putuse să le obsrve. 

— Cred că sunt doi elefanţi, rupse Jim tăcerea 
după un timp. 

— Da?!... Dar sunt nişte animale enorme! Cum 
de pot să dispară în spatele desişurilor? 

— Jungla e înşelătoare. 

Jim îşi regăsise în sfârşit zâmbetul adolescentin. 
Când plecaseră din Skukuza părea atât de ursuz... 

— Ti-am mai spus, Stacey. E periculos să te 
hazardezi: nu trebuie să ieşi din maşină pentru nimic 
în lume. Uite dovada! Doar cei ce sunt foarte 
obişnuiţi cu rezervaţia îşi pot asuma acest risc. 

Un trosnet neaşteptat rupse tăcerea. Stacey îşi 
tinu răsuflarea când văzu că un copac mare se rupe 
şi cade la pământ. Apoi elefantul apăru enorm, 

masiv, îngrijorător. Privi în direcţia maşinii dând din 
urechi, cu trompa ridicată. Stacey se întreba dacă 
avea să atace. Dar nu! îşi încolăci trompa în jurul 
unui copac tânăr, plăpând şi îl săltă ca pe un pai. 

Se miră când observă că Jim pornea din nou. 

— Plecăm? 

— Da. E mai prudent. In general, elefanții nu 
atacă, dar e mai bine să fii în faţa lor decât în spatele 
lor, dacă vrei să nu-ți strice drumul. 

— Pare-se că ai o vastă experienţă. 

— Da. Mi s-a întâmplat odată să am în faţă opt 
astfel de monstri. lar când am vrut să demarez, m-a 
lăsat motorul. 

— Insă tu ai supravieţuit ca să poţi povesti 
întâmplarea! 

Era fericită că putea să aibă iarăsi raporturi 
degajate cu el. 

— Chiar asa!... Dar după o lecţie ca aceea nu mai 
ai nici un chef s-o iei de la început. 

Imediat realizară că elefantul înainta spre drum. 
Tocmai ajunsese la marginea lui, când un alt animal 
iesi din frunzis. 

In momentul în care se pregăteau să traverseze 
împreună, cei doi elefanţi se opriră în loc o clipă. Abia 
respirând, Stacey era pe punctul de a le face o 
fotografie, când, din junglă îsi făcu apariţia un al 
treilea elefant. Şi apoi încă unul, si încă unul. Văzu 
zeci de elefanţi de toate mărimile. Maiestuos, trecură 
de partea cealaltă a drumului. Ajunsi acolo, se 
înfundară în desis si în câteva secunde se pierdură 

printre trestiile înalte si dese de pe malul apei. 

O masină trecu. Persoanele dinăuntru habar n- 
aveau de evenimentul ce avusese loc: patruzeci si 
cinci de elefanţi tocmai traversaseră prin locul pe 
unde mergeau si ele acum. Rămăseseră doar urme 
ale trecerii lor: baliga aburea, iar în depărtare se 
auzeau mugete cutremurătoare... 

— Fantastic! 

Stacey se întoarse către Jim. Un zgomot ca un fel 
de împroscare cu noroi răsună în apropiere, prin 
frunzisuri. Probabil unul dintre elefanții mai codasi... 

— Ţi-a plăcut spectacolul? 

Privirea lui Jim întârzie asupra ochilor ei de 
smarald. O privire de o tulburătoare intensitate... 

— Extraordinar de mult! 

— Te ador... 

Privirea lui cobori de la ochi la buze. Şi înainte ca 
Stacey să poată face vreo mişcare, Jim o trase spre 
el. lar sărutul lui nu mai avu nimic brutal, nimic 
răzbunător. Totuşi, Stacey se crispă. împotriva 
voinţei sale. 

Jim se uită la ea şi-i observă contrarietatea din 
priviri. 

— Nu-ţi doreai acest sărut, nu-i aşa? 

Ea nu ştia ce să-i răspundă. Jim făcuse totul 
pentru a-i oferi o zi minunată, însă ea nu simţea nici 
o plăcere când se afla în braţele lui. Oare cum să i-o 
mărturisească fără să-l jignească? 

Clătină din cap. 

— Doarcă... 

— Doar că... ce, Stacey? întrebă el cu un ton dur, 
cu buzele crispate. Ar fi trebuit să mă ocup de copilul 
acela din Skukuza, nu? 

— Nu... Nu, Jim. 

Se simţi uşurată: el nu-i ghicise adevăratul motiv 
al refuzului. 

—Am remarcat dezaprobarea ta, ştii şi tu acest 
lucru. Să nu mă iei drept medic denaturat. Am 
dreptul să estimez dacă trebuie sau nu să intervin. 
Copilul nu era în pericol, iar medicul rezervației avea 
aveam, pentru c-am venit aici ca turist. 

— Ştiu, murmură ea. 

— Chiar şi un medic poate pretinde puţin timp 
liber, nu crezi? Nu cumva ai o viziune prea romantică 
în privinţa acestei meserii, Stacey? Dacă-i aşa, e 
vremea să ţi-o schimbi. Şase zile pe săptămână mă 
spetesc muncind în văgăuna aia pe care-o numim, 
chipurile, spital! Intr-a şaptea, am şi eu dreptul să mă 
simt bine, ca orice fiinţă umană. 

— Nu-i vorba de asta, Jim. 

Şi-ar fi dorit atât de mult să-l vadă că tace... Cu 
astfel de cuvinte nu făcea altceva decât să se 
îndepărteze de ea. Bineînţeles, nu era atrasă de el, 
însă ţinea totuşi la prietenia lui şi îl respecta. li 
înţelegea reacţia datorată orgoliului rănit, dar era pe 
cale să spună cuvinte negândite. El însuşi le-ar fi 
regretat mai târziu, iar ei i-ar fi fost greu să le uite. In 
ciuda voinţei sale, îi apăru în minte o imagine a lui 
Andre, înalt, serios, arogant, dar aplecat asupra 
bolnavilor cu cea mai mare grijă. Inţelesese că Andre 
făcea parte dintr-o altă categorie de medici. Aceia 
pentru care timpul nu se împarte în timp de lucru şi 
timp liber: cei care erau în întregime medici, indife- 
rent de împrejurări. 

— Atunci despre ce este vorba? 

Intrebarea o aduse violent cu picioarele pe 
pământ. 

Jim avea din nou o expresie nefericită. Nu 
îndrăznea să-i spună adevărul, convinsă fiind că în 
acel moment prietenia lor se va spulbera. 

— Nu-ţi plac, asta era, nu? 

— Nu, nu-i adevărat! exclamă ea cu convingere. 

Ţin mult la tine, Jim. 
— Asta nu-nseamnă nimic. 
— Nu sunt de acord...Cred că eşti foarte drăguţ. 

— Drăguţ!... Cuvântul care mă face întotdeauna 
să scrâşnesc din dinţi. 

El o privi cu insistenţă. Stacey se strădui să-i 
susţină privirea descumpănită. 

— Mai există altcineva, Stacey? 

— Nu. 

Dar felul în care clătinase din cap nu era tocmai 
firesc. 

E| scoase un uşor râs amar. 

— Dacă e vorba de Andre, îţi pierzi timpul, 
frumoasa mea. Toate femeile cad în braţele acestui 
Casanova. Şi oricum... 

— Jim! îl întrerupse ea, incapabilă să asculte mai 
departe. Te rog, nu strica totul. N-am mai petrecut o 
zi atât de frumoasă de multă vreme. 

— Dovedeşte-o! exclamă el. 

Din nou o trase aproape. 

Sărutul lui nu mai era atât de blând ca prima 
dată. Avea gustul pasiunii împletite cu disperare. Jim 
se dovedi capabil de asprime şi chiar de violenţă. 
Voia cumva s-o pedepsească? Stacey îşi trecu braţele 
în jurul gâtului lui. Ţinea neapărat să fie iertată. El o 
strânse mai tare, îi forţă buzele să se deschidă şi o 
mângâie înfierbântat. 

Ea nu-l respinse. Dimpotrivă. Incercă să retrăiască 
împreună cu el emoția suscitată de sărutul lui Andre, 
dar degeaba. Nu simţi decât tristeţe şi dezgust. 

El îşi slăbi îmbrăţişarea, cu ochi trişti. Pe chipul lui 
se citea ranchiuna. Privi în depărtare, ca şi cum n-ar 
fi putut să se uite în ochii lui Stacey. 

— Nu-i nici o speranţă, conchise el. 

— Jim... 

îi puse o mână pe umăr, şi îl simţi tresărind. 

— Jim, nu te chinui singur. 

— Dartu eşti cea care mă chinuieşte!... Te 
doresc atât de mult... 

— Dar eu... în fine, nu aşa... într-o maşină... ziua- 
n amiaza mare, spuse ea căutându-şi cuvintele cu 
disperare. 

— Arfi altfel în împrejurări mai prielnice? 

în privirea lui Jim apăru o strălucire de speranţă 
care o sperie. 

— Nu ştiu... Te rog, Jim, nu grăbi lucrurile. 

El trase adânc aer în piept, se duse înapoi pe locul 
lui şi întoarse cheia de contact. Acţiona cu băgare de 
seamă, încercând astfel să-şi regăsească stăpânirea 
de sine, dar Stacey observă că mâinile îi tremurau. 

— Foarte bine, Stacey, spuse el calm. O s-o luăm 
mai uşurel... Ne întoarcem? Trebuie să străbatem un 
drum lung până la căderea nopţii. 


Capitolul 8 


Trei zile mai târziu, Andre intră în sala de mese 
chiar când Stacey îşi lua micul dejun. Venise puţin 
înaintea celorlalţi. Tensiunea din ultimele zile fusese 
deosebit de greu de suportat. Pe lângă disprețul lui 
Andre şi al Tessei, trebuia acum să îndure şi răceala 
cu care se comporta Jim. 

Nu încercase să insiste asupra evenimentelor din 
parcul Kruger. Dar de atunci părea nefericit, iar 
Stacey îl surprindea câteodată cu un aer îmbufnat 


care nu prea se potrivea cu vârsta adultă şi cu atât 
mai puţin cu statutul său de medic... Dar lui Stacey i 
se păreau infantile reacţiile lui. îşi recunoştea partea 
ei de vină, dar în acelaşi timp expresia lui Jim o irita. 
De asemenea, considera că se lăsa prea uşor 
indispusă de situaţie, dar sentimentele de nelinişte 
tot nu o părăseau. 

A doua zi după vizita la rezervaţie îi scrisese lui 
Betty. Voia să ştie când se va întoarce să-şi reia 
postul. Aştepta un răspuns. Dacă Betty avea să 
întârzie prea mult, Stacey va cere să fie înlocuită. 

Era cufundată în aceste gânduri când Andre veni 
şi se aşeză în faţa ei. In aceeaşi clipă ea îşi lăsă 
cuțitul şi furculiţa pe masă şi vru să se ridice. 

— André... Bună dimineaţa. Eu... tocmai plecam. 

— Nu-ţi trebuie prea mult ca să-ţi piară pofta de 
mâncare, răspunse el cu un ton uşor batjocoritor. 

— C... cum? spuse ea bâlbâindu-se. 

— Nuţi-ai terminat nici măcar un sfert din micul 
dejun. 

— Nu prea mi-e foame. 

— Chiar ţi-a pierit pofta de mâncare din cauza 
mea? 

Cu un surâs larg, continua să-şi bată joc de ea, de 
felul ei de a roşi, de buzele care-i tremurau, de mâna 
ei ridicată pentru a îndepărta de pe frunte o şuviţă 
imaginară. 

—  Linişteşte-te, Stacey. Termină-ţi masa. N-am 
să te muşc. 

— Nu mă tem de tine, replică ea încercând să-şi 
păstreze calmul. 

— Zău?... Atunci de ce te străduieşti atât de tare 
să fugi de mine? 

— Nu fug de tine... Pur şi simplu nu-mi mai este 
foame, nimic altceva. 

— Pe cine încerci să păcăleşti, Stacey? 

Simţi că i se scurge tot sângele din vene. Chiar şi 
râsul înfundat al lui Andre avea seducţia lui! 

— Oricum, e inutil. Vei fi obligată să mă suporţi o 
vreme. 

— Ce vrei să spui? întrebă ea nelămurită. 

— Vom face o scurtă călătorie împreună, Stacey, 
doar noi doi. 

Gura lui senzuală se lărgi într-un zâmbet, însă 
ochii îşi păstrară aceeaşi răceală. 

— Nu-nţeleg. 

O venă de la gât începu să-i trădeze accelerarea 
pulsului. Stacey îşi dădu seama urmărind privirea 
întunecată a lui Andre. 

— Am intenţia să fac nişte „vizite la domiciliu“ 
prin sate, spuse el cu o plăcere sadică. lartu mă vei 
însoţi. 

— O, nu! Dacă vrei companie, cere-i-o Tessei. 

— Aş face-o dacă ar fi vorba de o călătorie de 
plăcere, răspunse el pe un ton clar batjocoritor. 

— lar acum nu e cazul? se hazardă ea. 

— Vom străbate jungla, răspunse Andre sec. Din 
loc în loc ne vom opri să-i îngrijesc pe cei ce nu se 
pot deplasa până la Diazinto. 

— Şi ţi-ajunge o zi pentru acest lucru? 

— Ozi? 

Cu o neruşinare derutantă, o fixă cu o privire 
misterioasă. El observă panica din ochii ca smaraldul 
şi broboanele de sudoare de pe fruntea ei, care n- 
aveau nici o legătură cu temperatura ridicată. Apoi îşi 
cobori privirea încetişor, cântărind corpul zvelt 
ascuns de bluza albă, pieptul care se ridica şi cobora 
acum într-un ritm accelerat din cauza fricii. 

— Vrei să spui... O să fim plecaţi mai mult de o 
zi? 

Gâtul i se uscase. 

— Da. 

— Nu se poate... Nu poţi să mă forţezi să vin. 

Un fulger trecu prin ochii lui. 

— Nu pot?... Ştii ceva, Stacey, mi-ar plăcea 
extraordinar de mult s-o fac... 

—Eşti un nenorocit! îi strigă ea, simțindu-se 
complet neajutorată. 

— Mi-ai mai spus, preciză el cu o voce ciudat de 
blândă. Te sfătuiesc să nu mai începi niciodată... în 
caz că te împotriveşti să vii, nu va fi nevoie să te 
constrâng s-o faci. Intră în atribuţiile tale de 
infirmieră, iar acestea nu sunt opţionale, domnişoară 
Marlow. 

îl privea năucă. Chipul lui nu era decât o mască 
nemiloasă a unei senzualităţi brutale. Dar, în ciuda 
furiei şi a nevoii de răzbunare, îşi imagină cum ar fi 
fost să rămână singură cu el. Inima începu să-i bată 
într-un ritm nebunesc, încât avu impresia că o aude! 

După aceste cuvinte ale lui Andre, urmă un 
moment de tăcere. Atunci el zâmbi, dar zâmbetul lui 
era ironic, tulburător, fără căldură. Stacey era sigură 
că Andre îşi dădea seama de gândurile ei. Ca şi ea, 
probabil că se gândea de asemenea la întâlnirea lor 
din piscină şi totodată la ziua în care ea acceptase să 
petreacă un weekend împreună cu el. îl iubea atât de 
mult! îşi schimbase hotărârea în ultima clipă, iar el nu 
va şti acest lucru niciodată, la fel cum nu va afla 
vreodată că în acea zi avusese un accident, fapt ce o 
împiedica să ajungă la locul de întâlnire. îşi putea 
închipui cu uşurinţă gândurile pe care şi le făcuse 

Andre în ziua aceea. 

Prea tulburată de amintiri, încercă să revină în 
prezent. Toate acestea erau de domeniul trecutului. 
Astăzi, esenţialul era să evite orice echivoc. în urmă 
cu doi ani, Andre crezuse că ea consimte să meargă 
undeva singură cu el, acum trebuia să-i arate că 
lucrurile s-au schimbat. 

— De ce vrei să vin cu tine? întrebă ea în cele din 
urmă cu amărăciune. Te urăsc, iar tu o ştii bine. 

El nici nu se clinti. 

—Nu-ţi cer decât să-ţi îndeplineşti sarcinile de 
infirmieră. Asta-i tot. 

— Şi cum va fi cazarea peste noapte? 

Nu putuse să se abţină, acum era prea târziu. 
Spera numai ca el să nu-i fi remarcat tremurul din 
voce. 

— Totul este prevăzut, spuse el cu acelaşi râs 
ironic, atât de neplăcut pentru ea. 

Răspunsul era intenţionat vag, dar Stacey ştia că 
e inutil să mai discute despre acest lucru. Pe lângă 
impresia de putere, autoritate, virilitate perfectă pe 
care o emana André, la arsenalul lui de seducţie se 
adăuga şi faptul că îşi atingea întotdeauna scopurile. 
Dacă ar fi contestat acest lucru, Stacey era sigură că 
s-ar fi înşelat. 

Când află vestea, Jim se supără. 

— Va trebui să fii atentă, Stacey. 

— Andre nu-i un căpcăun. 

Schiţă un zâmbet: Andre s-ar fi amuzat copios 
auzind-o cum îi ia apărarea! 

— Eu n-aş avea încredere în el... 

Privirea lui Jim se înăspri. Redeveni brusc posac. 

— Ştiu să mă apăr, spuse ea cu o voce blândă, 
încercând să-şi ascundă iritarea. 

— Sper. 

— E o călătorie profesională. Sunt infirmieră, Jim, 
iar Andre e medic. 

— Eşti în primul rând femeie, iar el bărbat. Şi 
după ce veţi termina ziua de lucru, veţi fi tot 
împreună. 

— Crede-mă, nu se va-ntâmpla nimic. Andre nu 
mă place. 

Vorbea cu convingere. Dar, din păcate, ea era 
prima care 
nu se lăsa păcălită de aceste cuvinte spuse cu atâta 
siguranţă. 

— Şi în afară de asta, adăugă ea, lui Andre îi este 
foarte greu să mă suporte. Nici nu face un secret din 
acest lucru. 

Jim nu părea convins, aşa că ea insistă: 

— Şi dac-ar fi altfel, de ce nu l-ar însoţi Tessa? 

— Tessa? Nu se hazardează să plece în astfel de 
expediţii. Sunt prea multe insecte, prea multă 
murdărie şi sudoare. Şi-n plus, de ce s-ar îngrijora? 
Ştie foarte bine care este relaţia ei cu André. 

— Mi-ai spus totuşi că e geloasă. 

— Dar nu e geloasă pe tine în mod special, ci pe 
oricare femeie drăguță. 

Oare Jim voia s-o provoace? O strălucire din ochii 
lui îi lăsa această impresie. 

— în acest moment, continuă el, Tessa ştie că 
Andre poate-ar vrea să se distreze, însă nimic mai 
mult. 

Privirea lui deveni mai puţin indiferentă când 
observă expresia lui Stacey. 

— Acest lucru nu mă împiedică pe mine să fiu 
îngrijorat, încheie el. 

— E frumos din partea ta, dar inutil. 

îşi regretă aciditatea vocii. 

— E o seară frumoasă, Jim. Ce-ar fi să vorbim 


despre altceva? 
XXX 


Plecară din Diazinto la răsăritul soarelui. Stacey 
se aşeză lângă Andre. Era aceeaşi maşină pe care Jim 
o folosise când fuseseră în rezervaţie. Lui Stacey îi 

era încă frig în lumina translucidă a zorilor. La sfatul 
lui André, renunţase la unifor- ma ei prea puţin 
adaptată condiţiilor de călătorie prin junglă. In 
această dimineaţă se îmbrăcase cu o pereche de 
blugi şi cu 

o bluză verde din bumbac. Privindu-se în oglindă 
remarcase cât de bine îi venea culoarea bluzei. li 
punea în evidenţă ochii. 

Dar apoi se certă în sinea sa. La ce bun să se facă 
frumoasă? Andre n-avea ochi decât pentru Tessa. Işi 
spuse că merita disprețul şi ironia lui. Era din ce în ce 
mai evident: se crezuse părăsit acum doi ani şi n-o 
iertase încă. Dar ce importanţă avea? Oricum n-ar fi 
putut niciodată să trăiască alături de un bărbat atât 
de arogant, atât de sigur pe el. Relaţia lor fusese 
pentru el un amuzament, aşa cum se întâmplase şi 
cu celelalte femei din viaţa lui. Numai că ea 
descoperise în ultimul moment că nu e făcută pentru 
o viaţă de acest gen. 

II privea pe furiş. Ochii lui erau aţintiţi la drum. li 
remarcă virilitatea profilului, antebraţele puternice şi 
bronzate, mâinile fine ce se odihneau cu calm şi 
siguranţă pe volan. Impresia de forţă şi linişte pe 
care o emana îi dădea şi ei deplină încredere aici, în 
mijlocul junglei. Fără motiv, simţi că i se usucă gura. 

El se întoarse dintr-o dată spre ea. Surprinsă, 
Stacey roşi. 

— Ţi-e frig? 

De data aceasta nici cea mai mică urmă de ironie 

nu străbătea în vocea lui. Totuşi se simţise privit... 

— Puțin, răspunse Stacey. 

— E o pătură în spate. Infăşoară-te-n ea. O dată 
cu soarele va veni şi căldura. Cât de curând. 

Găsi pătura lângă ustensilele lui André, care erau 
rânduite cu multă meticulozitate. Nimic nu fusese 
lăsat la voia întâmplării pentru această călătorie. De 
altfel, totul era organizat cu minuţiozitate în viaţa lui. 
Şi-atunci cum să nu inspire încredere acest bărbat? 
Se surprinse întrebându-se cum ar fi viaţa cu un soţ 
ca el. 

De data aceasta, nu mai întârzie prea mult asupra 
aroganţei şi orgoliului, ci se gândi la înţelepciunea lui, 
la puterea de a face faţă oricărei situaţii delicate. Luă 
în considerare chiar şi virilitatea lui aproape agresivă, 
iar inima începu să-i bată mai repede. Dintr-o dată, 
însă, realiză lipsa de sens a reflecţiilor ei şi se strădui 
să şi le alunge din cuget. 

— Mai avem mult până la destinaţie? întrebă ea 
pe un ton foarte profesional. 

— Nu mergem într-un loc anume, ci în mai multe 
sate. 

Privind-o un moment o văzu înfăşurată în pătură 
până la 
bărbie şi zâmbi. 

—Parc-ai avea zece ani! Poate-ar fi trebuit să te 
las la Diazinto. Ar fi fost mai înţelept. 

— A, nu! Mă bucur c-am venit. 

încă o dată vorbele îi scăpaseră fără să vrea. Se 

întrebă cum avea să reacționeze Andre la 
spontaneitatea ei. 

Un zâmbet larg, plin de căldură îi lumină chipul. 
Astfel, el părea din nou bărbatul de altădată, de care 
fusese atât de îndrăgostită încât fusese cât pe-aci să- 
i sacrifice toate principiile. 

— Şi eu mă bucur. 

Fu nevoită să-şi stăpânească pofta nebună de a-i 
pune mâna pe braţ. 

Tăcură amândoi. Dar liniştea aceasta nu era, ca în 
alte dăţi, datorată tensiunii dintre ei. Era o tăcere 
prietenească. Şi unul şi celălalt aveau sentimentul că 
se află unde le e locul, împreună, în ceața dimineţii. 
Nu cumva se întorseseră în timp, neschimbaţi, legaţi 
unul de celălalt prin exaltarea pe care ţi-o dă 
dragostea împărtăşită? Dar comparaţia vremurilor de 
acum cu vremurile trecute era superficială. Stacey o 
ştia. Imprejurările se schimbaseră, şi ei de 
asemenea. In ceea ce o privea, schimbarea nu consta 
doar în cicatricele de pe picior; însuşi modul ei de 
gândire evoluase, iar valorile sale nu mai erau 
aceleaşi ca înainte. 

Andre era un alt bărbat. Nu fusese chiar atât de 
apropiată de el în ultimul timp pentru a identifica 
exact în ce anume devenise altfel, însă, de la o 
experianţă la alta, chipul lui îi arătase fațete noi. 

Şi se va schimba şi mai mult căsătorindu-se cu 
Tessa. Inima 
i se strânse la amintirea acelei femei frumoase, 

perfectă din toate punctele de vedere, însă rece, 
intangibilă. Oare Tessa, care era atât de geloasă pe 
toate femeile drăguţe, ştia de aventura ei din trecut 
cu Andre? II întrebase ceva referitor la acest lucru? 
Ce-i răspunsese el, oare? li povestise despre planul 
lor de a-şi petrece weekendul la ţară şi despre 
întâlnirea eşuată? Nu, despre asta sigur nu-i spusese 
nimic. Altfel, n-ar fi acceptat ea ca Stacey să-l 
însoţească. Nu, cu siguranţă că nu i-a spus... Aşadar, 
un singur lucru se ştia precis: Tessa nu era străină de 
faptul că ei se mai întâlniseră înainte de venirea lui 
Stacey la Diazinto. Reacţia lor când se revăzuseră în 
biroul directoarei nu lăsase loc de dubii. 

— De ce n-a venit şi Tessa? 

Cuvintele fuseseră mai rapide decât gândurile. Ce 
n-ar fi dat să şi le poată retrage! Tocmai stricase tot 
farmecul. Andre se-ntoarse către ea. In acelaşi 
moment observă că tot disprețul lui renăscuse. 

— N-aş fi luat-o niciodată pe Tessa într-o 
deplasare de acest gen, spuse el cu voce detaşată, 
zâmbind ironic. Nu mergem să ne distrăm, inimioara 
mea. Te-am prevenit, de altfel. 

«Inimioara mea»! lar folosea formule afectuoase 
pentru a o lua în derâdere. Stacey îşi strânse pătura 
şi mai tare în jurul ei, astfel ca Andre să nu observe 
frisonul care o străbătuse. Uitase să rămână pe 
poziţie defensivă. Pentru un moment, între ei 
existase o oarecare complicitate. întrebarea aceea îi 
scăpase fără să vrea. Dacă s-ar fi gândit puţin, 

răspunsul ar fi fost evident: într-adevăr, nu vedea nici 
un motiv pentru care un bărbat ar fi supus-o pe 
femeia iubită la un astfel de drum incomod şi 
obositor. 

Tessa era făcută pentru un trai comod. Pentru 
acest tip de expediţie era mult mai potrivită Stacey, 
cea pe care el o dispreţuia atât. Din moment ce n-o 
iubea, putea foarte bine s-o pună la o muncă 
istovitoare, în condiţii neprielnice. Nu era ceva 
neaşteptat, dar felul în care-i dăduse răspunsul îi 
spulberase orice iluzie. 

— Era doar o întrebare, şopti ea cu voce 
şovăielnică. 

îngrozită, simţi cum lacrimile îi ardeau pleoapele. 
Cu nici 
un chip Andre nu trebuia s-o vadă plângând. Altfel, 
ironia lui s-ar transforma imediat în dispreţ 
insuportabil. 

Fără să scoată un cuvânt, privea pe geam 
abătută, cu ochii pironiţi la pădurea ce se trezea în 
aşteptarea unei noi zile. 

Când ajunseră în primul sat, soarele strălucea în 
înaltul cerului. Ca toate aşezările africane de acest 
tip, era alcătuit din colibe grupate două câte două 
sau trei câte trei. Colibe de lut, în faţa cărora 
ciuguleau nişte găini printre oalele puse la fiet pe 
suporturi cu trei picioare. Sub aceste suporturi ardea 
câte un foc de lemne uscate. In aer se simţea o 
aromă nedefinită, însă foarte plăcută. 

leşiră din maşină sub privirile fascinate ale unui 
tânăr păstor, ce uită dintr-o dată să-şi ducă vacile la 
păscut. 

Câţiva copii se postară în faţa lor. leşiseră din 
colibele de lut alergând cu cea mai mare viteză spre 
maşină. Pe chipurile lor de un negru strălucitor, ochii 
le scânteiau cu şiretenie. Zâmbete largi la însoțeau 
vorbele rapide ce sunau în urechile lui Stacey ca un 
zumzet fără noimă. Andre li se adresă în propriul lor 
dialect. Ei îi răspunseră prin râsete şi gesturi largi, 
apoi începură să vorbească între ei. Cel mai 
îndrăzneţ se apropie de Andre şi-i arătă cu degetul o 
colibă. 

Apărură şi adulţii. Printre ei, fete tinere, devenite 
deja mame, şi totuşi de vârste cu puţin mai mari 
decât ale copiilor. Işi purtau pruncii în spate, cu 
ajutorul unor cuverturi prinse în jurul taliei. Tradiţia 
africană. Câteva dintre ele, însă, purtau haine 
occidentale: fuste sau rochii din bumbac, cu nişte 
culori ţipătoare. Toate aveau bijuterii de fabricaţie 
artizanală: coliere, brățări, pe care unele dintre ele şi 
le prinseseră cochet în jurul gleznelor. 

Cea mai bătrână femeie, însărcinată, probabil, cu 
vreo responsabilitate importantă în sat, îl conduse pe 
Andre la una dintre colibe. Stacey îl urmă. După ce se 
obişnui cu semiîntunericul, zări o masă şi două 
scaune, iar într-un colţ descoperi un maldăr de coceni 
de porumb. Un alt colţ era ocupat de o piramidă de 
dovleci. Caraghioasă infirmerie! Dar Andre nu părea 

deloc jenat. Incepuse să-şi plaseze instrumentele. 

Afară se formă o coadă. Din când în când câte un 
copil curios venea înăuntru să arunce o privire, dar se 
vedea imediat dat afară de bătrână. Aceasta era cu 
siguranţă purtătoarea de cuvânt a satului. 

Stacey îşi uită grijile personale. Văzându-i pe 
aceşti oameni, înţelegea de ce este necesară 
întreprinderea unor astfel de deplasări. Spitalul era 
prea departe de sat pentru ca bolnavii să poată 
ajunge la el. Şi totuşi, era mare nevoie de un medic 
acolo! Erau bolnavi de îngrijit, tratamente de 
prescris, vaccinuri de făcut. Stacey se obişnui repede 
cu metodele lui Andre. lar acesta păru satisfăcut de 
ajutorul ei. 

Da, orice urmă de aroganță sau de ironie 
dispăruse. 

Se dedica în exclusivitate muncii lui. Trup şi 
suflet. Andre era medic până în vârful unghiilor, 
gândi ea, ceea ce Jim nu va fi niciodată. îşi aminti de 
copilul de la Skukuza. Andre n-ar fi acţionat niciodată 
în felul acela, era convinsă de asta. Avea el multe 
defecte, dar pe plan profesional nu i se putea reproşa 
nimic. 

Lucra repede, însă conştiincios, fără ca nimic să-i 
scape. lar Stacey trebuia să-i recunoască abilitatea în 
relaţiile cu pacienţii înfricoşaţi. Cum ştia să le câştige 
încrederea! Cât de curând aceştia se lăsau pe mâna 
lui supuşi, fără reticenţe. Se simţise şi ea, deodată, 
gata să facă acelaşi lucru, să-şi încredinţeze viaţa în 

mâinile lui Andre! 

îl privea ca prin ceaţă, atât era de subjugată. 
Străin de fascinația pe care o exercita asupra tinerei 
infirmiere, aplecat la patul unui copil, Andre se 
pregătea să facă o injecție. Vorbea cu o voce 
liniştitoare, iar copilul, terorizat cu câteva secunde 
mai înainte, se calmase acum. Mai scoase un ultim 
țipăt când acul îi pătrunse în braţ, apoi se linişti din 
nou. 

Andre se ridică şi dădu de ochii lui Stacey. O privi 
lung, impasibil. Apoi întrebă sec: 

— Visezi, domnişoară Marlow? 

Stacey îşi reveni imediat şi îşi reluă treaba. 

Evită să-l mai privească pe André şi se concentra 
asupra bolnavilor. Toată dimineața aceea a constat 
într-un du-te-vino permanent, iar interesul lui Stacey 
se mărea fără încetare. De data aceasta, munca ei o 
satisfăcea pe deplin. Pentru prima dată nu mai 
regreta că venise la Diazinto. Trăia o experiență 
unică! 

Li se aduse un băiat tânăr cu brațul legat cu o 
eşarfă. După o scurtă conversaţie cu tatăl băiatului, 
Andre îi spuse şi lui Stacey cauzele rănirii. Tânărul 
fusese atacat de un babuin şi continua încă să sufere, 
chiar dacă fusese îngrijit de o femeie dintr-un sat 
vecin, cu ajutorul ierburilor şi al rădăcinilor. 

Impresionată, Stacey îşi ţinu răsuflarea când 
desfăcu pansamentul improvizat. Braţul necesita 
îngrijire de urgenţă. Dar, ciudat, nu se infectase, iar 

copilul nu era în pericol de moarte. 

Următorul bolnav era un om foarte bătrân, uscăţiv 
şi încovrigat întocmai ca unii copaci din junglă. Vocea 
îi era răguşită, iar obrajii scofâlciţi îi erau împurpuraţi 
de o febră puternică. Andre îl examină, apoi îi adresă 
câteva vorbe scurte femeii responsabile cu toată 
această comunitate sătească. Se întoarse apoi spre 
Stacey şi-i preciză că bătrânul era atins de o boală 
tropicală şi trebuia izolat. Pentru a putea determina 
cu exactitate natura bolii, trebuia să i se ia o probă 
de sânge. 

Blând, dar în acelaşi timp ferm, exact cum se 
purta şi cu micuţii pacienţi, Andre reuşi să 
domolească teama şi nervozitatea bolnavului. 

Pe parcursul întregii dimineţi, perindarea sătenilor 
nu conteni. 

—  Obosită? întrebă André. 

— Nu, deloc. 

Dădu din cap pentru a-şi întări spusele. Simplul 
fapt că lucra cu el aşa cum nu putuse s-o facă 
nicicând la Diazinto îi dădea un sentiment de 
exaltare. De aceea, nici nu mai ştia de oboseală. 

La ora prânzului făcură o pauză de masă. 
Mâncarea era pregătită la focul de lemne, în aer 
liber: carne preparată cu tot felul de mirodenii şi griş 
de porumb, un amestec plin de savoare care îi plăcu 
lui Stacey la nebunie. 

— Ai mai fost într-o astfel de comunitate? 

Andre o privea apreciator şi în acelaşi timp 
amuzat. Se simţi străbătută de o căldură ciudată. 

— Nu... E fascinant. 

Câteva găini îşi disputau nişte grăunţe aruncate 
pe jos. De ei se apropiaseră vreo patru-cinci copii 
care o priveau pe Stacey cu ochi mari, curioşi. 

— Sunt într-adevăr fericită c-am venit, spuse ea 
într-o pornire instinctivă... Voi pleca în curând de la 
Diazinto. 

— Da? 

îl privi, surprinsă de indiferența din vocea lui. 
Expresia feţei îi redevenise şi ea impenetrabilă. 

— Betty o să vină înapoi, spuse ea cu o mică 
ezitare. 

— Aşa, deci. înseamnă că te întorci în oraş, 


116 CHRISTINE ORBAN 


Stacey. Ce vei face acolo? 

— încă nu ştiu... 

— O să fii infirmiera personală a unei bătrâne 
doamne bogate, spuse el sarcastic, cu ochii lucind de 
ironie... O să-i povesteşti aventurile tale în inima 
pădurii? 

—Ba bine că nu! îl sfidă ea, aruncându-i o privire 
maliţioasă. 

Simţea că furia începea s-o domine la auzul 
provocărilor lui nejustificate. Nu voia să-i 
împărtăşească adevăratele ei planuri pentru viitor: 
gata cu acordarea de îngrijire la domiciliu! Dorea o 
activitate mult mai stimulatoare, care să-i aducă 
satisfacţii profesionale mai mari. Simţea nevoia de a 
se face cu adevărat utilă. 

— Şi-i voi mai povesti şi despre Diazinto, şi 
despre acel medic nemilos şi prost educat, a cărui 
prezenţă n-ar fi de dorit în nici un loc civilizat. 

li prinse încheietura mâinii, obligând-o să-l 
privească drept în faţă. 

— Ar trebui să te pedepsesc pentru sentinţa 
aceasta, spuse el fără să ridice tonul. 

— Cum? Cu stilul tău inimitabil de om al caver- 
nelor? 

Stacey râse caustic. Atingerea lui Andre o făcea 
să respire mai greu. 

— Imi pare rău, draga mea, dar nu pot să-ţi 
satisfac această dorinţă, reluă el cu un zâmbet larg şi 
multă ironie în glas, punând mâna foarte senzual pe 
braţul ei tremurător. Ne văd copiii. N-aş vrea să-i 
corup... 

— Eşti cel mai arogant bărbat din lume! îi strigă 
furioasă, cu obrajii în flăcări. 

— Şi tu preferi curcile plouate, afirmă Andre cu 
zâmbetul acela care o scotea din sărite. 

— Cum îndrăzneşti să vorbeşti aşa despre Jim?! 

— Dar cine-a spus că vorbeam despre Jim? 

îşi muşcă buzele, înciudată. Căzuse în capcană 
imediat. Acum, dacă nu voia să devină victima 
dispreţului de care era capabil Andre, ar fi făcut mai 
bine să schimbe subiectul. 

Măcar dac-ar fi eliberat-o din strânsoare! începuse 
să-i mângâie pielea mâinii cu degetul cel mare. Ea se 
înflăcăra din nou şi revedea momentele petrecute în 
braţele lui: amintiri arzătoare, ameţitoare... Ar fi vrut 
să ştie cât timp îi va mai trebui până se va obişnui cu 
o nouă viaţă după ce va pleca de la Diazinto. 
Dragostea ei pentru Andre nu fusese nicicând atât de 
intensă. 

— Aşadar? insistă el pe un ton dezinvolt în 
aparenţă. Ne pregăteam să vorbim despre Jim. 

— Nu contează, André. Conversaţia aceasta nu 
duce nicăieri. Nu suntem pe aceeaşi lungime de 
undă. Nici într-o sută de ani n-ai să reuşeşti să mă 
înţelegi. 

— Nici n-am să încerc vreodată atât de mult 
timp. Nu-ţi face iluzii... 

Un răspuns prompt şi sec, la care adăugă imediat: 

— Cu altă ocazie poate vom relua această 
discuţie. Acum să ne-ntoarcem la treabă. 

Din fericire, numărul bolnavilor scăzuse 
considerabil. Andre avea de gând s-o pornească spre 
alt sat înainte de căderea nopţii. Tocmai termina să-l 
îngrijească pe un tăietor de lemne pe care un copac 


MESAJ ÎNTÂRZIAT 121 


în cădere îl rănise la cap şi la ceafă, când intră o 
femeie ducând de mână un băietan de vreo 
doisprezece ani. Acesta avea ochii acoperiţi cu un fel 
de pojghiţă. Stacey îşi dădu seama că era aproape 
orb. 

II privi pe Andre când acesta îl examina pe copil. 
După aceea, el îi puse câteva întrebări mamei şi, 
revenind la băieţel, începu să-i curețe ochii cu 
comprese sterile. Ca întotdeauna, gesturile îi erau 
abile şi foarte blânde, însă chipul i se înăsprise. 
Calmul lui era doar aparent, căci pe dinăuntru fier- 
bea. 

— Trahom? întrebă ea. 

— Da. 

— Foarte avansat? 

El îşi ridică spre ea privirea care exprima o 
neputinţă dureroasă şi ridică din umeri. Stacey fu 
impresonată de amărăciunea de pe chipul lui şi de 
răceala glasului cu care-i răspunse: 

— E orb, pur şi simplu. 

Ea înţelese că încerca să fie calm, să-şi domine 
propriile sentimente şi continuă să-l analizeze. Era 
dovada vie că medicii şi infirmierele pot suferi alături 
de bolnavii lor, se pot simţi foarte apropiaţi de ei, îi 
compătimesc şi nu uită niciodată durerea din lume, 
nenorocirile care apar, remediile care trebuie 
create... Da, existau medici şi infirmiere preocupaţi 
să acţioneze în permanenţă într-o comunitate umană 
pentru binele ei. Desigur, înainte de toate, era nece- 

sar ca aceştia să rămână lucizi şi prompti. Dar nu 
toată lumea era capabilă de o astfel de dragoste 
pentru omenire. Să fi fost caracteristica unor fiinţe 
excepţionale? Stacey înţelese că Andre şi Jim nu erau 
plămădiţi din acelaşi aluat. Jim nu avea acea calitate. 

Tot în satul în care se aflau mai găsiră şi alte 
cazuri de trahom, iar apoi şi în satul următor, aşezat 
nu prea departe, pe malul râului. Andre împărțea 
medicamente şi dădea oamenilor instrucţiuni precise 
de folosire. 

Când ultimul bolnav plecă, soarele cobora încet 
sub linia orizontului. Stacey aranja instrumentele 
întrebându-se cum se va desfăşura această primă 
seară. Cât despre noaptea ce-avea să vină, Andre nu 
făcuse nici o precizare, iar ea se ferise să-l mai 
întrebe ceva. Se simţea nervoasă, surescitată. Ce 
naiba aştepta de la el? încă o porţie de sarcasme? 

După ce lipsi câteva clipe din infirmeria 
improvizată, Andre se întoarse chiar în momentul 
când ea termina de aranjat instrumentele. 

— Mă duc să fac o plimbare, anunţă el. Vii? 

Stacey ezită. Cel mai cuminte era să rămână cât 
mai departe de André. Acest lucru era evident. Dar 
nu se aflau la Diazinto, iar ea n-avea un bungalou la 
dispoziţie. Dacă nu mergea cu el, ar fi rămas cu 
adevărat singură. 

— Da, răspunse ea până la urmă. Vin. 

— Ai stat o vreme să te gândeşti!... Hai, Stacey, 
vino. Vreau să mă odihnesc, nimic altceva. 


Capitolul 9 


Mergeau pe o potecă ce ducea la râu. Soarele 
apunea, iar liniştea acoperea tot pământul. Doar 
dispre sat ajungeau până la ei cotcodăcitul păsărilor 
de curte şi frânturi de conversaţie, dar în zona 
aceasta foarte împădurită, desişul crângului atenua 
orice zgomot. 

O perioadă se plimbară pe lângă râu. Undele lui 
erau foarte limpezi, se putea vedea şi cea mai mică 
pietricică de pe fundul apei. Dar această 
transparenţă era înşelătoare, Stacey ştia foarte bine. 
Doar o imprudenţă extraordinară te putea face să uiţi 
de pericolul paraziţilor ce aduceau o boală cumplită. 

Drumul se oprea în faţa unei aglomerări de stânci. 
Stacey se aşeză sprijinindu-se de peretele neted al 
uneia dintre ele. Işi puse bărbia pe genunchi şi 
începu să-l studieze cu atenţie pe Andre. Stătea 
nemişcat pe malul apei. Inalt, puternic, cu umeri laţi 
şi talie îngustă, cu picioarele depărtate, cu muşchii 
coapselor încordaţi, emana aceeaşi virilitate care o 
tulburase întotdeauna. Contrastul dintre pielea 
bronzată şi halatul de pânză albă accentua impresia 
de autoritate şi competenţă. 

Aceasta era imaginea cu care avea să plece de la 
Diazinto: o siluetă înaltă, zveltă, decupată din 
peisajul spectaculos al unui apus de soare african. 

Totul în fiinţa lui indica prezenţa demnă a unui 

bărbat care nu făcea cu uşurinţă concesii. Dintr-o 
dată el se aplecă, luă de pe malo piatră şi o aruncă 
în apă cu un gest violent. Stacey îi zări chipul năpădit 
de furie. 

— André... îl chemă ea cu voce şovăitoare. 

El îi aruncă o privire distantă. Uitase cumva de 


prezenţa 

ei? 
— Da? 
— Eşti mânios?... Din cauza trahomului? 
— Da. 


Se lăsă cucerit de frumuseţea apusului de soare, 
contem- plându-l îndelung. Apoi, pe neaşteptate, se 
întoarse şi veni spre ea. Rămase în picioare, 
dominând-o cu toată înălţimea lui, preocupat încă de 
nenorocirea altora. 

— Te gândeşti la băiatul acela? întrebă ea. O să- 
şi piardă vederea pentru totdeauna? 

— Cel mai probabil. 

Strălucirea sceptică din ochii lui ca smoala nu 
făcea decât să accentueze şi mai mult mânia care-i 
descompunea chipul. 

— Dar mă gândesc şi la ceilalţi, la toţi copiii 
aceştia care au să orbească. 

— Dă-mi şi mie mai multe detalii despre boală. 
Stătea în picioare împietrit de revoltă, aproape 
ameninţător, astfel încât ea se întrebă dacă avea să-i 

răspundă. In sfârşit, se aşeză cu o mişcare uşoară 

lângă ea. 

— N-ai învăţat nimic despre trahom în perioada 
studiilor? 

— Nu prea multe. 

— E vorba de-o infecţie a conjunctivei, ştii, nu?... 
Dar nu-i o simplă conjunctivită! 

— Nu se poate trata? 

— Ba da. Când începi într-o fază mai uşoară a 
bolii. Pentru copiii din această după-amiază e deja 
prea târziu. 

— Şi care sunt cauzele trahomului, Andre€?... 

Vorbea pe un ton calm, profesional: infirmiera era 
interesată, însă femeia îndrăgostită din ea îşi 
pierduse liniştea. Această femeie se delecta 
conversând cu bărbatul pe care-l iubea. Pentru prima 
oară în doi ani de zile, nu mai era între ei nici ironie, 
nici cinism. 

— Lipsa de igienă, sărăcia, neştiinţa... 

Tăcu o clipă, apoi adăugă: 

— Ai observat probabil genele lipite, scurgerea 
aceea gălbuie care atrage muştele. După ce ating 
ochii infectați, e cât se poate de simplu ca insectele 
să răspândească boala. 

Stacey se cutremură. 

— Oribil!... Trebuie să facem ceva. 

— Desigur. 

Vocea îi era mai puţin încordată. Tot corpul păru 
că i se relaxează. Simplul fapt că vorbea despre ceea 

ce-l frământa, chiar dacă pe un ton degajat, părea 
să-l uşureze, să-l elibereze într-un fel de agresivitatea 
datorată acelei revolte prea puţin eficace. 

îi vorbi mai ales despre succesele antibioticelor în 
faza incipientă a bolii şi despre importanţa informării 
oamenilor în legătură cu acest aspect. îi vorbi cu 
atâta convingere, încât Stacey începu să-i 
împărtăşească sentimentele în ceea ce priveşte 
oroarea faţă de această boală şi compasiunea pentru 
bolnavii în număr din ce în ce mai mare. închise ochii 
şi îşi imagină că lucrează alături de Andre în scopul 
distrugerii acelui flagel îngrozitor. Zile întregi de 
tratament şi de educare a oamenilor ignoranti: cel 
mai nobil mod de a-şi practica meseria. Apoi, la 
venirea nopţii, s-ar fi bucurat de tandreţea lui. 

Deschise ochii. îşi dădu seama că începuse să 
bată câmpii. Se exaltase deja imaginându-şi numai 
această scenă. De fapt, Andre se va căsători curând 
cu Tessa, iar ea, oricum, va pleca de la Diazinto. 
Chiar dacă Tessa i-ar fi propus să rămână acolo 
definitiv — ceea ce era foarte puţin probabil — n-ar fi 
putut suporta să-i vadă împreună. 

îşi va aminti multă vreme seara aceasta. Astfel, 
Andre va rămâne pentru ea un bărbat plin de 
pasiune, devotat meseriei sale, un bărbat opus 
totalmente lui Jim şi tuturor oamenilor de teapa 
acestuia. Un bărbat care merita să fie iubit... Şi spera 
că atunci când durerea despărțirii se va fi potolit 

puţin, va putea să-şi cheme amintirile şi să-şi extragă 
din ele energia de care avea nevoie. 

Pe cer se dădea o luptă între purpură şi aur. Nici 
un artist n-ar fi putut vreodată să egaleze 
perfecțiunea naturii din acel loc. Diazinto era departe 
de lumea civilizată, dar şi mai departe era acest 
luminiş izolat la malul râului. Aici, copacii şi apa, 
hăţişurile şi stâncăriile ofereau imaginea perfectă a 
Africii eterne. 

In sfârşit, soarele dispăru de tot. Temperatura se 
schimbă brusc. Un vânt uşor începu să bată, 
încreţind suprafaţa apei. Râul susura zglobiu, 
lovindu-se de stânci. Lui Stacey i se făcu frig. Işi 
strânse braţele în jurul ei ca să se încălzească puţin. 

—  Ti-e frig? întrebă Andre, remarcându-i 
mişcarea. 

Se ridică şi îi întinse mâna lui puternică. 

— Vino. 

O luă de mână. Oare simţea şi el electricitatea 
provocată de această atingere? Expresia feţei lui nu 
lăsa să se ghicească nimic din ceea ce gândea. 
Continuară să meargă aşa. Fără îndoială că o luase 
de mână doar ca s-o ajute, căci malul râului era 
stâncos... Dar puţin îi păsa. Cel mai important era 
acest acord dintre ei. Stacey se bucura de fiecare 
secundă. 

După ce ocoliră o tufă, dădură de satul aşezat 
între două dealuri. Fumul focurilor urca spre cer, 

râsete ascuţite străpungeau liniştea. Văzură în 
dreapta un grup de fete tinere care se întorceau în 
sat purtând pe capete legături mari de vreascuri. 
Mersul lor uşor legănat era atât de vioi încât te făcea 
să uiţi că duc o asemenea greutate. Din nou, Stacey 
se miră de echilibrul pe care-l aveau. Chiar şi un copil 
putea să poarte ceva pe cap şi să se deplaseze cu 
naturalete. 

Era ceva magic în aerul răcoros, în momentul 
acesta suspendat între zi şi noapte, în faptul că 
mergea cu Andre de mână... Magia înţelegerii lor 
tacite. 

îşi ridică privirea spre el. Cât îl subestimase 
altădată! îl luase drept un gigolo înveterat. Era cel 
mai devotat medic din câţi cunoscuse vreodată... 
Devotamentul lui, competenţa, personalitatea lui 
puternică îl făceau un om deosebit, chiar superior 
tuturor bărbaţilor de calitate pe care-i întâlnise. 

încetă să fie precaută, atentă la tot ce spune. 
Poate din cauza naturii splendide, poate datorită 
amabilităţii neaşteptate a lui André... Fără să se 
gândească, rosti: 

— Jim mi-a vorbit despre interesul pe care-l ai 
pentru tra- hom. 

Andre îşi cobori ochii spre ea. Privirea lui nu mai 
era distantă. 

— Serios? 

— Da. 

îşi muşcă buzele, convinsă aproape că a săvârşit 
o greşeală. Andre părea pe punctul de a redeveni 
arogant, ca de obicei. 

— Ce ţi-a spus, mai exact? 

Expresia chipului său era de nepătruns. 

— N-are importanţă! Sau mă-nşel? răspunse ea 
încordată. 

— Mă interesează ce ţi-a zis. 

Un zâmbet abia schiţat îi apăru pe buze. Dar 
privirea i se înăsprise. 

— Mi-a spus... 

Stacey avu o ezitare, însă, întâlnind privirea lui 
Andre, continuă: 

— Se pare că acorzi un interes deosebit acestei 
maladii; te pasionează. 

—A! lar monologul meu de pe malul apei ţi-a adus 
certitudinea... 

Se simţi rănită de aroganţa lui nejustificată. Dar 
pentru nimic în lume nu i-ar fi mărturisit cât de mult 
o impresionaseră confidenţele lui din această seară. 

— Exact! replică ea pe un ton asemănător cu al 
lui. 

Işi întoarse privirea către sat, căci voia să-şi 
ascundă lacrimile care-i ardeau ochii. 

O prinse de bărbie, forţând-o să-l privească drept 
în faţă. Era mult mai puternic decât ea. Se simţi 
neajutorată şi se mulţumi să-şi plece ochii în pământ. 
Oare astfel va reuşi să-şi ascundă lacrimile? 

— Ar trebui să te pedepsesc, spuse el calm. 

— De ce? 

— Pentru că m-ai făcut să vorbesc... Te joci cu 
oamenii, Stacey, îi spuse el cu o blândeţe prefăcută. 

— Cu tine nu m-am jucat niciodată, André... 

— Uşor de zis! replică el apucând-o de păr. Ai 
făcut acelaşi lucru cu Jim. E probabil o manie! Ştiu 
cum se numesc fetele ca tine, Stacey. 

— Dă-mi drumul, spuse ea cu voce dură. 

— Nu încă! 

O obligă să lase capul pe spate, în vreme ce, cu 
mâna liberă îi cuprinse talia şi o lipi strâns de el. 
Toate aceste mişcări le făcuse cu violenţă şi la fel de 
agresiv fu sărutul care urmă. Buzele lui aproape le 
striviseră pe ale ei, provocându-i o durere ascuţită. In 
ciuda acestei demonstraţii de forţă virilă, tot corpul ei 
se înflăcăra. Se simţi cuprinsă de dorinţă. 

Când era pe punctul de a-şi trece braţele în jurul 
gâtului lui, îl simţi crispându-se. Deschise ochii, iar 
privirea ei se înceţoşată descoperi chipul lui Andre 
dominat de o satisfacţie dispreţuitoare. 

Avântul ei pasional se transformă într-o tresărire 
de dezgust. îi strigă furioasă: 

— Te urăsc! 

— Prefer să mă urăşti decât să ai pentru mine 
nişte sentimente călduţe cum ai pentru Jim! 

Un zâmbet pervers îi descoperi dinţii, prea albi în 
comparaţie cu tenul bronzat... Colţi de lup, gândi 

Stacey. 

— Nu mi-au plăcut niciodată jumătăţile de 
măsură, Stacey. 

Ce putea să-i răspundă? îl privi fix. încă o dată el 
avea 
ultimul cuvânt, spunând totodată adevărul: ea nu-l 
iubea pe Jim şi nici nu-l va iubi vreodată. Dar n-ar fi 
putut niciodată să-l urască. Ar fi fost un sentiment 
prea violent... Fusese foarte dezamăgită de 
atitudinea pe care o luase el la rezervaţie faţă de 
copilul acela; dezamăgită, nimic mai mult. Da, Jim 
nu-i putea inspira decât sentimente temperate. 

— Aşadar? N-ai nimic de spus? 

Amuzamentul lui Andre o irită ceva mai mult 
decât vorbele lui. Clătină din cap, fără nici un cuvânt. 
El adăugă: 

— Să nu mai pierdem vremea, să ne-ntoarcem în 
sat! Le place să cineze înainte de căderea nopţii. 

Carne, fasole, cartofi, urmate de un minunat ceai 
cald, care, băut în răcoarea nopţii, îi aduse 
reconfortarea mult dorită după o zi atât de plină de 
evenimente. Nişte copii, băieţi şi fete, o priveau. îi 
vorbiră. Ea nu înţelese cuvintele propriu-zise, însă îşi 
dădu seama de semnificaţia lor graţie spontaneităţii 
micuţilor. In mod natural, aceştia făceau să cadă 
toate barierele lingvistice. 

li surprinse noaptea. Cerul se transformă într-o 
perdea de stele. Ce mult i-ar fi plăcut să trăiască aici 

nişte momente fără seamăn... Să-şi facă amintiri fără 
să se mai gândească la trecut. 

După masă, li se oferi un spectacol de 
divertisment. Pe Stacey o uimiră tinerele dansatoare 
care urmau ritmul a trei tobe. Trupurile lor 
mătăsoase captau lumina focurilor. In acelaşi timp 
cântau cu voci înalte, cristaline şi, chiar dacă nu le 
înţelegea cuvintele, era sigură că în melodiile lor era 
vorba despre dragoste. Semnificaţia aceasta o 
deducea după ritm, după tonalitate... Da, nu putea fi 
vorba decât de dragoste... 

Stacey simţi că-i dau lacrimile, că i se 
îngreunează respiraţia. Prezenţa lui Andre în 
imediata apropiere îi accentua emoția trezită de 
cântecul tinerelor fete. Era sfâşietor să asculte un 
cântec de dragoste lângă bărbatul iubit, atât de 
apropiat fizic, însă îndepărtat prin forţa nemiloasă a 
dezgustului şi a dispreţului. 

Când cântecele şi dansurile luară sfârşit, focurile 
erau aproape stinse. Andre o ajută pe Stacey să se 
ridice. Din nou, ea se-ntrebă unde avea să doarmă. 

In acelaşi moment, Andre îi spuse laconic: 

—  Coliba noastră e gata. Vino. 

—  Coliba „noastră“? 

— Desigur. 

Deşi era destul de întuneric, Stacey zări un 
zâmbet sardonic plutind pe buzele lui. 

— Nu... Nu poţi să... 

— Nu-ţi mai găseşti cuvintele?... Da, vom dormi 
în aceeaşi colibă. Să nu mai discutăm. 

O luă de mână şi o trase după el. 

— Să nu încerci să protestezi. Suntem priviţi. 

— Ti-ai pierde prestigiul dacă o femeie ar avea 
îndrăzneala să te-nfrunte, presupun, insistă ea cu o 
ironie amară. 

Andre nu încercă să nege. 

— Sigur! 

îi ţinea încheietura într-o strânsoare fermă. N- 
avea cum să-i scape. în orice caz, ea nici nu 
intenţiona să-l discrediteze în ochii oamenilor care 
aveau deplină încredere în el. Trebuia să-şi ascundă 
deocamdată indignarea. Prefăcându-se ascultătoare, 
îl urmă. 

Coliba lor era puţin mai retrasă. O lampă cu 
kerosen stătea agăţată de un perete. Lumina ei 
pâlpâitoare cădea pe doi saci de dormit întinşi pe o 
saltea de paie. 

Abia intrată în colibă, Stacey se întoarse către 
Andre. 

— Tu nu intri aici, declară ea autoritar. 

— Nu-ncepe iar, spuse el pe un ton bațjocoritor... 


Hai, îndrăzneşte. 
Intră şi el în cabană. Trupurile li se atingeau. 
— Va trebui să treci peste mine! exclamă ea 
ameninţător. 
— Cu plăcere.!... 

îi cuprinse talia cu ambele mâini şi o ridică. în 
zadar lovea Stacey în spatele lui cu pumnii. Dintr-o 
dată simţi salteaua de paie sub ea, iar chipul lui 
Andre era aplecat deasupra ei. 

In ciuda voinţei sale, cu toată mânia ei, corpul îi 
fu străbătut de o puternică dorinţă. Sângele îi fierbea 
nebuneşte în vene. 

— leşi! 

Dar strigătul deveni aproape un vaiet. Mâna lui 
Andre îi astupă gura. 

— Nu-ncepe iar, Stacey! repetă el. 

O avertiza fără pic de blândeţe... Chipul îi părea 
tăiat în marmură. Işi regăsise privirea impenetrabilă. 
Strângea din maxilare; un muşchi i se zbătea pe gât, 
trădându-i nervozitatea. 

— Nu te-am rugat să mă laşi? 

— Fii sinceră, Stacey. Amândoi dorim acelaşi 
lucru, am să ţi-o dovedesc! 

Incercă să scape, dar el fu mai iute. Gura lui îi 
forţă buzele să se întredeschidă. In acelaşi timp îşi 
strecură mâinile pe sub cămaşa ei, nişte mâini febrile 
şi calde, care îi explorară mai întâi spatele, iar apoi 
curbura sânilor. Acum îşi lăsase toată greutatea 
corpului lui viril peste formele ei atât de feminine. Nu 
mai avea putere să i se împotrivească. Nu mai avea 
decât o dorinţă arzătoare: aceea de a aparţine 
bărbatului iubit. li înconjură gâtul cu braţele pentru a 
se apropia şi mai mult de el. In această clipă, André 

se ridică brusc şi o privi drept în faţă. Ea rămase 
mută, cu trupul tremurând de frustrare. 

— Cel puţin acum ştii pe ce poziţie te afli, îi 
spuse el cu glas răguşit. Nu susţine contrariul, 
Stacey. Oricum, n-ar avea importanţă. N-am mers 
prea departe şi ne vom opri aici. 

Nu mai schimbară nici un cuvânt. Fără să-l 
intereseze prezenţa ei, începu să se dezbrace. Chiar 
dacă lumina lămpii era slabă, Stacey putu să-i 
observe torsul înnegrit de soare, musculos... Oare 
chiar avea să se dezbrace în întregime? Părea să fi 
uitat de existenţa ei... îşi întoarse faţa spre perete, 
încercând să-şi înghită sughiţurile de plâns. Rămase 
nemişcată pe sacul acela de dormit unde o aruncase 
el. Ce să facă? Să se culce îmbrăcată? îi era teamă că 
va trebui să se dezbrace sub privirea nepăsătoare a 
lui Andre. 

îmbrăcat doar în pantalonul de pijama, acesta se 
băgă în sacul lui de dormit. Nici măcar un „noapte 
bună!“ spus de politeţe... în curând auzi o respiraţie 
profundă, regulată: Andre adormise. 

Atunci se ridică şi ea, îşi dădu jos hainele şi-şi 
puse o pijama. Stătu trează multă vreme, fără a reuşi 
să-şi găsească locul. Dar măcar putu să-şi dea frâu 
liber lacrimilor prea multă vreme reţinute. Salteaua 
de paie era moale, confortabilă. Era plăcut în colibă. 
în noapte se auzeau zgomotele familiare din satele 
africane: cântecul greierilor, ritmul tobelor, mugetul 

vitelor. 

Stacey se ridică, se sprijini într-un cot şi-l 
contemplă îndelung pe bărbatul adormit lângă ea. 
Andre stinsese lampa, dar era destulă lumină de 
afară, aşa că-i putea distinge chipul. Părul negru 
cădea pe fruntea lui înaltă. Pe faţa aceea cu trăsături 
aspre, genele care-i acopereau acum privirea erau 
extrem de lungi şi dese. Se simţi cuprinsă de nevoia 
de a întinde mâna şi de a-l atinge. Putea măcar să-şi 
pună uşor de tot vârful degetelor pe chipul lui fără 
să-l trezească? Se aplecă în acea direcţie, schiţă un 
gest.... Apoi, răzgândindu-se, îşi retrase mâna, se 
culcă pe spate şi închise ochii, să nu-l mai vadă... 

Când se trezi Stacey, în colibă nu mai era nimeni. 
Andre îşi împăturise deja sacul de dormit şi ieşise 
afară. Se îmbrăcă într-un minut şi se pieptănă 
repede. Soarele răsărea. Aerul rece al dimineţii o 
făcu să tremure. Câteva focuri se aprinseseră deja 
pentru micul dejun. Copiii se strânseseră în jurul 
colibelor şi sporovăiau veseli. Jungla păstra încă 
nuanțele nedefinite ale zorilor: tonuri între gri şi 
maron. Stacey simţi sub tălpi umiditatea pământului. 

Andre stătea lângă un foc, cu o ceaşcă de ceai în 
mână. Ce bun trebuia să fie ceaiul acela aburind, la 
primele ore ale dimineţii! Până ca el s-o vadă, putu 
să-l privească în voie, nestingherită. Părea preocupat 
de ceva. Cu fruntea încruntată, cu privirea 
întunecată, fixa un punct îndepărtat în pădure. Albul 

uniformei îl făcea să pară şi mai înalt, şi mai puternic, 
şi mai sigur pe el. Din nou îşi simţi inima tresărind. 
Nu va reuşi niciodată să rămână indiferentă la 
senzualitatea masculină a bărbatului din faţa ei! 
Scena de noaptea trecută îi reapăru cu o exactitate 
tulburătoare. Simţea din nou coapsele lui musculoase 
lipite de ale ei, îmbrăţişarea lui sălbatică. Gândul 
acesta îi redeştepta dorinţa. Nu-şi putu împiedica un 
tremur uşor ce-i străbătu tot trupul. 

Andre îşi întoarse privirea şi conştientiză prezenţa 
tinerei femei. Părea foarte odihnit, ca şi cum dormise 
extrem de bine. Il invidie. Chiar dacă adormise, ea 
avusese nişte vise îngrozitoare, ce o împiedicaseră 
să-şi găsească liniştea sufletească, odihna. 

— Eşti foarte matinal... îi spuse ea, adresându-i 
un zâmbet lipsit de tandreţe. 

— Ai dormit bine? 

— Foarte bine, îi răspunse pe un ton 
convenţional. 

— Minunat! zise el cu o voce mieroasă — o lua 
peste picior. După ce-o să-ţi iei micul dejun, o s-o- 
ntindem spre cel mai apropiat sat. 

Ca şi celelalte mese, micul dejun era compus din 
cereale, la care se adăugau de data aceasta lapte, 
zahăr şi o ceaşcă de ceai. Lui Stacey i-ar fi plăcut să 
mănânce pe-ndelete, bucurân- du-se în acelaşi timp 
de spectacolul matinal al junglei, de veselia copiilor, 
să privească plecarea păstorilor ce-şi duceau turmele 

de oi şi vaci în afara satului. Dar îl simţea pe André 
nerăbdător să plece. 

—Azi va fi mai dificil ca ieri, o anunţă el când se 
îndepărtau de sat. 

— în ce sens? 

Se întoarse spre el, observând imediat stăpânirea 
cu care manevra volanul pe drumul destul de prost. 
Nu cumva tot în felul acesta îşi conducea şi viaţa? — 
stăpânind fiecare moment, dominând toate femeile, 
inclusiv pe ea... Nu fusese pe punctul de a-i ceda, de 
a deveni a lui noaptea trecută? 

— Vom fi nevoiţi să mergem pe jos, căci maşina 
nu poate trece prin anumite locuri. 

Privirea lui se opri pe chipul lui Stacey, îi fixă ochii 
de smarald, îi observă vena de la gât care palpita. 
Apoi alunecă spre curbele de sub cămaşa de un roşu 
aprins. Această privire insistentă o făcu să înţeleagă 
că Andre simţise abandonul ei total de noaptea 
trecută. Obrajii i se împurpurară, dar nu-i dădu 
satisfacția s-o vadă stânjenită. li susţinu privirea. 

După o pauză, el o întrebă: 

— Ai să poţi merge? 

— De ce nu? răspunse ea pe un ton natural. 

In ochii lui Andre apăru o scurtă licărire. 

— Perfect. Chiar n-avem timp să mă-ncarc cu 
greutăţi suplimentare. 

De data aceasta, Stacey întoarse capul. Doamne, 
cât de nesuferit era acest bărbat! Dragostea e oarbă, 

într-adevăr: se îndrăgostise de cel mai viril, de cel 
mai seducător bărbat, dar acesta era şi cel mai 
necruţător, cel mai arogant om cu putinţă! 
Avertismentele lui Andre se dovediră curând 
întemeiate. Unele sate n-aveau nici o pistă 
carosabilă, nu s-ar fi putut ajunge la ele cu maşina. 
Părăsiră jeepul şi începură să străbată pădurea 
printr-o vegetaţie foarte deasă. Numai cu buldozerul 
s-ar fi putut defrişa pe-acolo! Merseră pe o potecuţă 
care abia se ghicea, prea strâmtă pentru a permite 
înaintarea a două persoane una lângă cealaltă. Cum 
putea Andre să găsească drumul în acest labirint?! 

Soarele se înălța pe cer. Incepea să se facă foarte 


cald. Stacey simţi că pielea i se umezeşte de mici 
picături de sudoare. Din când în când îşi zgâria 
braţele de crengi spinoase. Se felicită în gând că 
avusese inspiraţia să se îmbrace cu blugii. Nu doar 
că-şi ascundea astfel cicatricele, dar îşi şi proteja 
picioarele. Oprindu-se o clipă să-şi tragă răsuflarea, 
se uită în urma lui André. Mergea cu paşi mari, cu 
câte o valiză în fiecare mână. în ciuda greutăţii, 
mersul său părea sprinten şi îndrăzneţ. Totuşi, mai 
avea şi în spate cei doi saci de dormit. Admiraţia ei 
era nemărginită văzându-i curajul de a-şi croi un 
drum printre hăţişurile spinoase. Ce ghid bun ar fi 
fost! 

Nu-şi vorbeau. Din vreme în vreme, Andre se 
întorcea să vadă dacă-l urmează. Atunci Stacey se 

îndrepta şi-l privea fix în ochi. Drumul era greu, mult 
mai greu decât îi spusese el, însă n-ar fi mărturisit 
acest lucru pentru nimic în lume! 

— Mai greu decât ai fi crezut, nu-i aşa? întrebă el 
pe neaştaptate, ca şi cum i-ar fi ghicit gândurile. 

îi observase şuviţele de păr lipite de fruntea udă 
de transpiraţie. Fără să mai pună la socoteală şi 
respiraţia ei greoaie. 

— Nu m-am aşteptat la o plimbare de voie, doar 
m-ai prevenit. 

— Aşae! 

Parcă zărise pe chipul lui o mică licărire de 
emoție. Dac-ar fi fost vorba de alt bărbat, şi nu de el, 
ar fi putut să-i interpreteze această schimbare abia 
perceptibilă a fizionomiei drept un semn de 
admiraţie. Dar cu el! Despre ce putea fi vorba, dacă 
nu de aroganță sau plăcere sadică? 

— înțeleg de ce n-ai luat-o pe Tessa! 

Nu se putuse abţine, chiar dacă ştia că aborda un 
subiect periculos. 

El începu să râdă. Un râs calm. Stacey îi remarcă 
gâtul puternic şi bronzat apărând din albul imaculat 
al hainei. îi tresări un muşchi al braţului când strânse 
mai bine mânerul uneia dintre valize în podul palmei. 

— Tessa, aici? 

Imbrăţişă cu privirea locul împădurit, apoi o fixă 
pe Stacey. Ea roşi, bătând în retragere. 

— Unele femei nu sunt făcute să îndure anumite 

lucruri, Stacey. 

— Cu siguranţă. Nici n-am nevoie de explicaţii ca 
să-nţeleg asta. 

Cuvintele îi scăpară dintr-o dată iar ochii verzi 
străluciră puternic sub efectul mâniei. 

— Normal: sunt lucruri evidente. 

Din nou îşi aţinti asupra ei privirea iscoditoare. li 
scăpaseră din coc câteva şuviţe de păr lungi. Acestea 
i se odihneau pe umeri. Soarele arunca reflexe aurii 
în ochii ei ca smaraldul, făcându-i aproape să 
strălucească, întocmai ca această piatră prețioasă. 
Andre întârzie o clipă asupra buzelor fremătătoare, 
apoi, cu ostentaţie, îi analiză corpul atât de armonios. 

Când reveni cu privirea la chipul ei, o văzu că 
tremură. Dorinţă sau furie? Nici măcar ea n-ar fi ştiut 
să spună. Dar încă 
o dată, constata efectul pe care Andre îl avea asupra 
bătăilor inimii ei. Era suficient ca el s-o privească. 
Amintirea îmbrăţişării lor ţâşnea imediat, supunându- 
i mintea şi trupul. lar Andre era conştient de puterea 
lui. Cum să nu se simtă umilită? 

— Să mergem mai departe, spuse el nepăsător. 

li mai aruncă o ultimă privire, apoi îşi reluă mersul 
suplu, cu paşi mari prin vegetaţia ţepoasă. 


Capitolul 10 


Cufundată în gândurile ei, Stacey înainta mecanic, 
croindu-şi un drum prin pădurea deasă fără să-şi dea 
seama măcar. Vocea lui Andre o făcu să se 
trezească: 

— Eşti muncită de gânduri negre? 

Se uită la el şi observă nelipsitul lui zâmbet ironic. 

— Dacă ai intenţia să faci o păpuşă cu chipul 
meu pe care s-o înţepi cu ace lungi în semn de 
răzbunare, trebuie să renunţi. O s-avem o grămadă 
de treabă, frumoasa mea! 

Ea se abţinu să-i răspundă... Era inutil. Nu-l mai 
privi. Andre o înţelesese, văzuse acest lucru în 
privirea lui plină de batjocură. Preferă să se uite spre 
satul în care tocmai ajunseseră. 

Era un sat şi mai mic, şi mai izolat decât cele de 
până acum. Câteva colibe se strângeau unele în 
altele la marginea unui luminiş. Locul avea o 
frumuseţe sălbatică deosebită. în apropierea unei 
ape curgătoare se înălţau câţiva bananieri încărcaţi 
de fructe coapte suspendate pe cele mai înalte 
crengi. Stacey descoperi de asemena mango şi 
papaya. Satul era împrejmuit de plantaţii de cereale. 
Colibele erau decorate cu picturi murale: figuri 
geometrice în culori simple, dar care păreau venite 
din adâncurile timpului... 

Stacey ar fi privit multă vreme în jurul ei... Dar 
aveau treabă. Bolnavii formaseră deja o coadă, 
aşteptându-şi liniştiţi rândul. Aşa că n-avu timp nici 

să se mai gândească la aceste locuri atât de 
minunate. Munca o absorbi total. 

Unui bărbat aproape i se secţionase braţul tăind 
un copac. Accidentul tocmai se produsese, iar André 
putu să intervină la timp. Ingrijiră apoi un copil atacat 
de un vultur. Sătenii reuşiseră să alunge pasărea cu 
lovituri de ciomag, dar copilul fusese zgâriat grav — 
plângea de durere. lar apoi, în cursul acestei zile 
încărcate, nu scăpară bineînţeles de inevitabilele boli 
atât de răspândite: trahomul, malaria şi bilhardioza. 

Oprindu-se o clipă pentru a-şi da o şuviţă de pe 
frunte, Stacey avu din nou acea senzaţie că 
îndeplineşte o sarcină importantă. Era cea mai mare 
satisfacţie. 

Fără motiv, se întoarse brusc. Andre o privea. Nu 
reuşi să descifreze expresia feţei lui, dar inima 
începu să-i bată puternic. Privirile li se-ntâlniră, iar 
Andre îi adresă un zâmbet. Nu cumva visase vreme 
de o secundă? Deja Andre era din nou aplecat asupra 
unui bolnav. Stacey termina de curăţat o rană de pe 
braţul unui copil. Avu o senzaţie bruscă de bucurie 
imensă. 

Continuară să lucreze unul lângă celălalt cu 
eficacitate şi rapiditate. Andre n-avea nevoie să-i dea 
ordine. Stacey era promptă în a-i îndeplini dorinţele 
înainte ca el să şi le fi exprimat. Ca şi cum ar fi 
învăţat pe parcursul multor ani să se înţeleagă fără 
să-şi vorbească. Era o impresie ciudată şi care îi 
oferea satisfacţii. 

Nici o încordare nu se instală între ei în restul 
dimineţii. La începutul prânzului, plecară într-un sat 
vecin. 

După ce-şi terminară treaba, Andre vorbi cu mai- 
marele satului. Stacey se uita la ei, însă nu-nţelegea 
nici un cuvânt din ce-şi spuneau. Destul de repede, 
Andre se întoarse spre ea, spunându-i cu voce 
blândă. 

— N-au pregătit nimic pentru noi, se pare. în 
seara asta, Stacey, o să ne facem singuri de 
mâncare. 

— Şi apoi...? 

Şovăia, căci nu voia să distrugă minunata 
armonie care domnise între ei întreaga zi, dar trebuia 
să ştie cum îşi va petrece noaptea. 

— Ai mai dormit într-o maşină pân-acum? 

Miracol: zâmbetul lui larg nu era însoţit de o 
privire ironică. 

— Nu, din câte mi-aduc aminte! 

De data aceasta îi întoarse zâmbetul fericită. 

— Pentru orice există un început. 

Stacey simţi că roşeşte din nou sub privirea lui şi 
hotărî să schimbe subiectul. 

— Ai spus că trebuie să ne pregătim cina? 

— Da, avem provizii în maşină. 

Se întoarseră la jeep. Stacey nu se miră când 
văzu micuța geantă frigorifică în care câteva bucăţi 
de carne semipreparată erau ţinute la rece. Andre n- 
ar mai fi fost Andre dacă s-ar fi lăsat în voia sorții... 

II privi în timp ce el aprindea focul. Nu mai fusese 
atât de fericită de multă vreme. Bineînţeles, nu 
uitase că Andre nu era al ei şi că se va căsători în 
curând cu Tessa. Dar în aceste câteva zile, departe 
de Diazinto, timpul parcă se oprise în loc. Totuşi avea 
să sosească şi momentul în care va trebui să se 
despartă de Andre. Poate că după aceea nu se vor 
mai vedea niciodată. Dar prea puţin o interesa 
viitorul. Ştia acum că va rămâne singură tot restul 
vieţii, că unicul lucru care va mai conta pentru ea va 
fi meseria ei. Avea să ducă la Johannesburg amintiri 
de neuitat, amintiri extraordinare, cum era această 
seară liniştită, undeva în junglă. Nici Andre nici Tessa 
n-aveau cum să-i ia aceste lucruri atât de personale. 

Soarele apunea şi, ca de obicei, temperatura 
scădea brusc. Stacey se apropie de foc să se 
încălzească. Il lăsa pe Andre să se ocupe de friptură. 
In Africa de Sud, pregătirea cărnii la foc, în aer liber, 
e un privilegiu rezervat bărbaţilor. 

—  Delicios! 

Işi savura bucata de friptură fragedă, bine 
pătrunsă, condimentată exact după gustul ei. Ca 
garnitură aveau porumb copt uns cu unt. O amuza să 
vadă cum i se prelingea pe degete untul topit. 

— Sincer? Mă bucur. 

Incă o dată îi oferi zâmbetul acela extraordinar, 


lipsit de orice urmă de ironie sau batjocură. 
XXX 


După izolarea completă din sălbăticia junglei, 

Diazinto i se păru un loc foarte agitat... Deşi ştia că 
va fi nevoită să-şi reia munca, lui Stacey îi fu destul 
de greu să se adapteze din nou la ritmul dur al 
spitalului. Se întreba dacă Tessa chiar fusese 
întotdeauna atât de promptă şi atât de agresivă ca 
acum, după sosirea ei şi a lui Andre din expediţia prin 
satele junglei. Să fi fost vorba de o nouă animozitate? 
Să fi fost oare infirmiera şefă geloasă? Dacă da, 
atunci era de-a dreptul ridicol. Momentele de 
intimitate petrecute cu Andre fuseseră impuse de 
împrejurările călătoriei. Stacey era acum mai sigură 
ca oricând că Andre n-avea pentru ea nici cel mai mic 
interes. Totul era foarte clar: o luase cu el în acea 
expediţie doar ca s-o scutească pe femeia vieţii lui de 
o asemenea corvoadă. 

Şi Jim părea schimbat. O privea cu un fel de 
nelinişte ce părea că-l chinuise tot timpul. Stacey 
observă imediat acest lucru şi îşi dădu seama de 
imensa lui tristeţe. Jim se subestima: se compara cu 
Andre şi era probabil gelos. El nu avea acelaşi 
magnetism, acelaşi farmec viril, dar avea propriile lui 
calităţi. Era un medic bun şi un bărbat a cărui 
companie ar fi încântat-o pe oricare femeie. 

Câteva zile mai târziu, Stacey tocmai se pregătea 
să facă o plimbare matinală, când Jim veni lângă ea. 

— Pot să te-nsoţesc, Stacey? 

Avea din nou zâmbetul acela adolescentin, atât 
de minunat. 

— Bineînţeles, răspunse ea surâzându.-i, fericită 

că-l vede. îmi place mult acest moment al zilei. 
Păsările cântă, şi pe iarbă mai este încă rouă. 

— Stacey, aş vrea să vorbim, spuse el 
aruncându-i o privire nesigură. 

Tonul vocii lui o îngrijoră. Zâmbetul i se şterse de 
pe faţă. Ochii lui exprimau o nelinişte care o făcu să 
simtă un gol în stomac. „Nu spune nimic!“ îi venea 
să-i strige, căci simţea că dacă va începe să 
vorbească, lucrurile nu vor mai fi niciodată la fel între 
ei. 

— Betty se va întoarce în curând, spuse el. 

Stacey îşi ţinu răsuflarea. 

— într-adevăr? 

— Mama ei se simte mai bine. Betty va veni cam 
într-o săptămână. 

— De... de unde ştii? 

Stacey se bâlbâia, îşi simţea inima bătând să-i 
spargă pieptul. Şi totuşi chiar ea îi scrisese lui Betty 
şi o rugase să vină cât mai repede cu putință. 

— Mă aflam în biroul Tessei când a deschis 
scrisoarea de la Betty. Dar tu pari contrariată! 
adăugă el cu o privire întrebătoare. 

— Nu! Pur şi simplu surprinsă, îl corectă ea cu 
îndrăzneală. 

— Altceva voiam să-ţi spun, Stacey... 

După o pauză, el adăugă: 

— Plec de la Diazinto. 

— De ce? 

îl privea nelămurită. 

— M-am săturat. 

Văzu chipul lui atât de sensibil întunecându-se. 
Pentru o clipă, ochii li se întâlniră. Dar Jim păru jenat. 
îşi feri privirea şi adăugă: 

— A venit vremea unei schimbări pentru mine. 

Stacey îi veni în ajutor. Părea atât de nefericit, 
atât de stânjenit... 

— O schimbare e întotdeauna un lucru bun, 
spuse ea pe un ton neutru. 

— Ştiam eu c-o să fii de aceeaşi părere! se grăbi 
el să-i spună, aruncându-i o privire plină de pasiune 
şi luându-i mâinile într-ale lui. Vino cu mine, Stacey! 

— Nu, Jim. 

Răspunsul ei îl făcu să tresară. Atunci se simţi 
vinovată. Poate nu făcuse tot ce stătea în puterea ei 
pentru a evita această situaţie. Andre o prevenise... 

— Nu înţelegi, şopti el emoţionat. Vreau să mă 
căsătoresc cu tine. 

— Jim... Jim, nu se poate. 

— Dar... 

în ochi i se citea tot mai mult descumpănirea. 

— N-o să poţi rămâne aici când se va întoarce 
Betty. 

— Îmi voi căuta alt loc de muncă. 

N-avea cum să nu se simtă agasată de 
insistenţele lui Jim. Se strădui să-i zâmbească şi 
adăugă cât putu de delicat: 

— Jim... Dragă Jim, pentru mine este o onoare 
extraordinară, însă nu pot accepta. înţelegi... 


MESAJ ÎNTÂRZIAT 149 


— Onoare, ce cuvânt! 

Fără nici un avertisment o prinse de umeri şi-şi 
adânci unghiile în carnea ei. O durea. 

— Din cauza lui André! 

Ea îl privea uimită, fără să poată rosti un cuvânt, 
cu ochii în lacrimi. 

— Te-am văzut eu! N-ai ochi decât pentru el. 

Devenea din ce în ce mai întunecat la chip. 
Degetele lui pătrunseră şi mai adânc în carnea ei. 

— Dar n-ai nici o şansă cu el, Stacey. O să se 
căsătorească în curând cu Tessa. 

— Ştiu, spuse ea încet. 

— La dracu' cu Andre De Vries! spuse el cu o voce 
amenințătoare, încărcată de dorinţa răzbunării. Am 
înţeles de la început. 

O ţinu încă o vreme strâns de braţ. Ea-i observă 
ochii strălucind de mânie. 

— N-ai ce s-aştepţi de la el, insistă Jim. 

O trase cu brutalitate spre el şi îi strivi buzele cu 
ale lui. Aspectul lui firav era înşelător, sau furia îi 
dădea o forţă neaşteptată? O clipă, nici măcar nu-i 
trecu prin minte să se apere. Inlemnită, abia putea să 
respire. 

Dintr-o dată, Andre îşi făcu apariţia. Stacey se 
simţi cuprinsă de un fior când îi privi pe rând şi pe 
unul şi pe celălalt. Chipul lui Jim trăda un amestec de 
sfidare şi ruşine. Andre rămase nemişcat, cu buzele 
strânse, cu ochi reci, fără nici o expresie anume. 

1 se adresă lui Stacey pe un ton glacial. 

— Te cheamă Tessa. Avem o urgenţă. 

Ea nu reacţionă imediat. Andre folosise un ton 
mult prea autoritar. Jim n-avea de gând să 
protesteze? Nu. N-avea nici cea mai mică intenţie să 
intervină. In zadar privirea lui păstrase acea licărire 
de dispreţ, nu părea mai puţin stânjenit. 

Atunci, pe neaştaptate, Stacey simţi ridicându-se 
în ea un val de furie. Aceşti doi bărbaţi erau unul mai 
nesuferit ca altul! Fără să spună un cuvânt, se 
îndepărtă de ei cu capul sus, mândră. Merse aşa, 
dreaptă, fără să se poată desprinde de această 
rigiditate, până la intrarea în spital. 

Când se îndreptă mai târziu spre sala de mese 
simţea o durere de cap înfiorătoare şi o înţepenire 
ciudată a braţelor. N-avea nici un chef să mănânce, 
dar nu voia să devină subiectul criticii celor din jur. 
Nu se considera suficient de în formă pentru a le 
suporta comentariile. Poate că o farfurie de ciorbă 
caldă îi va face bine! 

Această senzaţie de oboseală extremă dura de 
câteva zile şi o enerva destul de tare. Când se va 
face seară, o să se culce devreme. Călătoria cu Andre 
şi acum discuţia cu Jim o epuizaseră. O noapte lungă 
şi un somn bun îi vor face cel mai mare bine. Mâine 
se va simţi altfel. 

Se gândi la întoarcerea lui Betty la Diazinto peste 
câteva zile. Tessa nu-i propusese să rămână aici, dar 
aşa era cel mai bine. Oricum n-ar fi acceptat. Trecuse 
printr-o sumedenie de emoţii, nu mai putea rezista... 

Şi apoi, nu mai suporta să-l vadă în fiecare zi pe 
Andre rece şi distant. Pe de altă parte, căsătoria lui 
cu Tessa va avea loc în viitorul apropiat. N-ar fi fost 
capabilă să îndure să-i vadă soţ şi soţie. 

In sfârşit, în două sau trei zile, Betty se va 
întoarce. Sosise timpul să-şi facă planuri pentru 
perioada ce va urma după plecarea ei de la Diazinto. 
Avea deja o propunere din partea doamnei Hilary 
Lang, o femeie în vârstă, care suferea de artrită. In 
scrisoarea dumneaei era vorba de o călătorie în jurul 
lumii. Doamna Hilary Lang căuta o infirmieră care s-o 
însoţească. Ar fi fost minunat! Şi totuşi Stacey nu era 
cu adevărat fericită. Avea în minte o altă idee pentru 
practicarea meseriei de infirmieră. O viziune cu totul 
nouă a posibilităţilor ei... 

Se simţea ciudat. Ar fi vrut să fie singură în ziua 
aceea. Astfel, când Andre şi Tessa apărură în sala de 
mese, inima îi tresări. Chiar dacă cei doi se duseseră 
să se aşeze lângă Mara, Stacey nu putea să-i ignore 
şi să bată în retragere atât de făţiş. Aşa că se duse la 
ei. 

Tessa o fulgeră cu o privire ucigaşă. Andre ridică 
ochii spre ea, o analiză scurt, distant, fără să-i spună 
nici un cuvânt. Doar Mara o salută amical. 

întâmpină toată greutatea din lume când trebui 
să-şi înghită mâncarea forţat. Nici ciorba nu mergea. 

— Ce se-ntâmplă, Stacey? întrebă Andre cu o 
voce liniştită. 

îi privea chipul cu atenţie. Stacey se întrebă de 

cât timp o fixa aşa. 

— Nimic, răspunse ea cu glas slab. 

— Nu cumva eşti bolnavă? o întrebă el fără pic 
de căldură. 

Ea nu-şi făcu nici o iluzie, interesul lui era datorat 
meseriei 
pe care o practica. 

— Sunt doar puţin obosită. 

—Nu-i de mirare! spuse Tessa izbucnind în râs. 
Toate serile pe care le-aţi pierdut cu Jim v-au făcut să 
mai pierdeţi din orele de odihnă. 

Oare Tessa chiar credea ceea ce spunea, sau 
încerca să-l influenţeze pe André? Dar cu ce scop? 
Da, era evident: ţinea morţiş s-o vadă cu Jim şi s-o 
îndepărteze de Andre. însă chiar nu realiza că ea nu 
riscă nimic?... La gândul că Tessa se simţea nesigură, 
Stacey avu o mică satisfacţie. Ridică privirea şi se 
uită la infirmiera şefă. în ochii ei negri strălucea o 
lumină stranie. Stacey vru să facă o remarcă, dar 
tăcu. Mara, tânăra infirmieră drăguță, îi făcu un semn 
din cap, un semn abia perceptibil. Era un 
avertisment? 

—După ce termini de mâncat, vreau să te 
examinez, o anunţă Andre pe acelaşi ton calm. 

— Dragul meu, dar e caraghios! interveni Tessa cu 
o voce ascuţită. Remediile sunt ca şi găsite: somnul 
sau Jim. 

— Să vii în timpul gărzii mele, Stacey, preciză el 
cu glas indiferent. 

Era un ordin ce nu putea fi refuzat. Chiar şi Tessa 
ştia acest lucru. 

La control, Andre îi luă temperatura şi nu făcu nici 
un comentariu când privi termometrul. Apoi, îi ordonă 
să se dezbrace. Cum ea ezita, îi spuse supărat: 

— Pentru Dumnezeu! N-am violat niciodată vreo 
bolnavă! 

Stacey îşi dezgoli umerii şi bustul. Insă avu grijă 
să-şi ţină uniforma strâns în jurul taliei. Pentru nimic 
în lume nu trebuia să-şi descopere picioarele. Andre 
o examină cu mişcări din care nu lipseau blândeţea şi 
competenţa. Acestea erau însă gesturile unui medic, 
nu ale unui iubit. 

— Trebuie să-ţi iau o probă de sânge, trase el 
concluzia. 

— N-am nimic, Andre. 

Incepu să-şi încheie nasturii uniformei. 

— N-aş fi chiar atât de sigur. 

Ea îşi continua mişcările, în vreme ce Andre 
pregătea o seringă. Când acul îi pătrunse în mână, 
abia simţi durerea. Apoi, cu o voce distantă, el îi 
porunci: 

— Acum mergi şi stai în pat, Stacey. 

Se pregătea să protesteze, însă Andre adăugă 
imediat: 

— Nu vreau s-aud nimic. N-am nici un chef să ne 
certăm. 

Nici ea, de altfel. îşi dădu seama de dreptatea lui 
abia când 

ajunse în cameră. O oboseală groaznică o cuprinse. 
Era îngheţată. Tremurând de frig încontinuu, se vâri 
sub pături, în pat. Apoi, după câteva clipe, avu 
senzaţia că se sufocă. Gâfâind, aruncă păturile de pe 


ea. 
kk 


Uitase probabil totul despre boala care o 
surprinsese atât de brusc. Nu-şi mai amintea decât 
câteva imagini neclare: cineva se apleca asupra ei, o 
forţa să înghită un lichid, îi trecea peste frunte o 
compresă umedă, răcoroasă. Amintiri vagi ale unui 
chip familiar şi o voce necunoscută... îşi simţea capul 
fragmentat în bucăţi. Scene înceţoşate se amestecau 
între ele, oferindu-i o viziune absurdă, lipsită de sens. 

Apoi, într-o dimineaţă, deschise ochii şi reuşi să 
vadă cu claritate tot ce o-nconjura. încercă să se 
ridice în capul oaselor, dar căzu imediat înapoi pe 
spate. Ce neputincioasă era! îi era o sete cumplită şi, 
mecanic, ceru apă. Nu-şi auzi propriul glas. 

Cineva se apropie de ea. Descoperi un chip 
zâmbitor, punctat de pistrui, prietenos şi foarte 
liniştitor. Se încruntă. Figura aceasta nu-i era 
necunoscută... Brusc, realiză: 

— Betty! 

— Bună, Stacey. Mi se pare că te simţi mult mai 
bine. 

— Cât... cât timp am fost bolnavă? 

Părea îngrijorată, voia să-nţeleagă ce se- 
ntâmplase cu ea. Prea multe lucruri nu se legau între 

ele... de exemplu, chipul lui Betty nu era acela pe 
care şi-l amintea vag, de asta era sigură. 

— Destul de mult! Cum te simţi acum? 

— Slăbită. 

— Nu-i de mirare! 

Betty clătină din cap în semn de înţelegere. li 
aduse un pahar cu apă şi o ajută pe Stacey să bea. 

— Ai fost grav bolnavă, îi spuse ea cu afecţiune. 

— Betty... 

Trebuia să clarifice un lucru imediat. 

— Tu te-ai ocupat de mine tot timpul? 

— Deci nu-ţi aminteşti? 

Ce mirare se citea pe chipul atent al lui Betty! 

— Nu prea. 

— Andre te-a-ngrijit. 

— Andre! 

Abia reuşise să-i pronunţe numele; gura i se 
uscase. 

— Bineînţeles! Tot timpul. N-a lăsat pe nimeni 
altcineva să se apropie de tine. 

— Atât eram de contagioasă? 

Ce senzaţie ciudată; să nu-şi amintească nimic, să 
afle abia acum tot ceea ce i se întâmplase! 

— Nu, Stacey! Nu acesta a fost motivul! 

Privirea lui Betty se schimbă puţin, căpătând un 
aer misterios. 

— Dar astăzi... Tu eşti lângă mine. 

— Pentru că te simţi ceva mai bine. Şi în plus, e 
nevoie de Andre la spital. 

Betty zâmbi. 

—Am să-l anunţ. Va fi foarte încântat să afle că 
te-ai trezit. Mă duc! 

— Nu... Betty... Mi-e foarte sete. 

într-adevăr, nu putea să-şi potolească setea 
aceea cumplită cu nici un chip. Dar în realitate, 
nevoia ei cea mai arzătoare era aceea de a se 
gândi... Dacă Andre o îngrijise, atunci îi văzuse 
piciorul... 

— Aşa, deci! Ti-ai revenit! 

Pe chipul frumos, bronzat de soare al lui André, 
ochii cenuşii luceau enigmatic. | se păru în această 
dimineaţă că e şi mai înalt ca în amintirile ei. Şi parcă 
avea în jurul ochilor riduri noi — mici cute de 
nelinişte, de frământare. Stacey ar fi putut să jure: 
chipul lui Andre era schimbat. 

— larba rea nu piere. Parcă aşa se spune, nu? 
Gluma era bine plasată. Dar ea se folosise de 
aceste cuvinte doar ca să-şi potolească bătăile inimii. 
Aşadar, chiar şi acum, când era slăbită, reacţiona la 

fel ca înainte la farmecul lui viril. 

— Ce-am avut, André? Malarie? 

— Nu. La început asta am crezut şi eu... Dar sunt 
destule boli tropicale, nu doar malaria... Acum eşti în 
afara oricărui pericol. 

— lar Betty s-a întors... O să scăpaţi de mine, 
spuse ea, străduindu-se să vorbească pe un ton 
dezinvolt. Mai stau o zi sau două să mai prind putere, 
după care-o să-mi iau rămas bun de la voi. 

—Asta s-o crezi tu! replică el cu o agresivitate 
abia stăpânită în glas. 

— Ce... Ce vrei să spui? 

O emotie puternică puse stăpânire pe ea pentru o 
clipă. Dar nu! Probabil că era vorba de o hotărâre a 
Tessei. In vederea căsătoriei ei, trebuia să se 
gândească la o reorganizare a vieţii profesionale. 
Probabil va renunţa la câteva din obligaţiile ei, 
angajând o infirmieră în plus. 

— Stacey, trebuie să-mi dai nişte explicaţii, mi se 
pare. 

Privirea dură şi intransigentă a lui Andre îi studia 
chipul 
palid, ochii ei mari şi verzi ca smaraldul. Apoi atenţia 
i se întreptă spre formele delicate ascunse de 
cuvertură, spre picioare... 

Stacey înghiţi în sec; înţelegea prea bine aluzia 
lui. 

— Vrei... vrei să vorbim despre piciorul meu... 

—Ai avut un accident, afirmă el fără nici o umbră 
de emoție în glas. 

— Da. 

— Şi judecând după cicatrice, accidentul s-a 
petrecut de ceva vreme. 

Făcu o pauză, privind-o fix în ochi. N-o lăsă să-şi 
ferească privirea. 

— De doi ani, Stacey? 

— Da, şopti ea. 

— In ziua în care trebuia să ne-ntâlnim? 

Ea nu-i putu răspunde. Se mulţumi să dea din cap 
afirmativ. 

—  Inţeleg. 

Rămase tăcut o perioadă lungă, având o privire 
indescifrabilă. Când vorbi din nou, vocea lui n-avea 
nici o tonalitate deosebită. 

— Dece nu mi-ai spus nimic? 

— Nu aveam cum. Eram în spital. 

— Dar mai târziu, aici... tot n-ai spus un cuvânt 
măcar. Nu voiai să înoţi. Credeam c-ai devenit 
timidă... De fapt nu voiai să-ţi arăţi piciorul, nu-i aşa? 
De ce, Stacey? întrebă el cu o privire întunecată. 

— Pentru că... 

Işi trecu limba peste buzele-i uscate. 

— Nu voiam să-ţi fie milă. Asta în nici un caz. 

— MIlă! 

—Spuneai că... doar femeile cu corp perfect te 
interesează. 

Pe chipul lui cu trăsături aspre, Stacey văzu 
trecând o umbră de regret. Un muşchi îi tresări pe 
obraz. 

— Am spus asta, aşa este, recunoscu el liniştit, 
dar nu ţi-am spus-o ţie niciodată. O ştii doar din 
auzite. 

Ea stătu o clipă să se gândească. Aşa era, el 
spusese acest lucru altor persoane, de la care auzise 
ea apoi. 

— Ai dreptate, şopti ea. André, vrei să spui că nu 
era valabil şi în ceea ce mă priveşte? 

— Nu ştiai? 

Intrebarea lui ţâşnise, agresivă. 

— Nu. Nu te-am auzit niciodată spunându-mi... 

O cuprinse ameţeala. Incercă să nu-şi facă nici o 
speranţă. Se străduia să înţeleagă vorbele lui André, 
ferindu-se să le interpreteze cum ar fi vrut ea. 

— Cum aş fi putut?! exclamă el punându-i un 
deget lung, bronzat pe mână. Aminteşte-ţi: erai 
femeia independentă autentică. Fără nici un fel de 
implicare, astea erau cuvintele cele mai frecvete. 

— Da. Dar numai pentru că tu voiai ca lucrurile 
să decurgă în acest fel. în fine, aşa credeam... 

—înţeleg, şopti el, mângâindu-i mâna tandru. N- 
am fost niciodată pe aceeaşi lungime de undă, nu-i 
aşa, draga mea? 

Stacey închise ochii. Nu cumva visase că aude 
această voce rostind fără pic de ironie „draga mea“? 
Şi tonul acela blând şi senzual era doar în imaginaţia 
ei? 

— Stacey... 

Deschise ochii şi-l privi. 

— în legătură cu acel weekend faimos... dacă n- 
ar fi fost accidentul, ai fi venit cu mine? 

îl privi lung o vreme, fără să-i vorbească. L-ar 
pierde încă o dată şi astăzi dacă i-ar mărturisi 
adevărul? Dar trebuia să fie cinstită cu el. Cu o 
mişcare înceată, dădu din cap în semn de negaţie. 

— Nu. După ce-am acceptat, am... Nu puteam... 
de aceea am vrut să ne întâlnim, ca să-ţi spun că n- 

am să vin. 

Din nou se aşternu tăcerea între ei. O tăcere şi 
mai lungă decât cea de mai înainte. Apoi Andre 
scoase din buzunar o foaie de hârtie îndoită care 
semăna cu o scrisoare. 

— Trebuie să-ţi arăt ceva, îi spuse el emoţionat, 
frământând hârtia în mână. Stacey, draga mea, îţi 
aminteşti că ai scris o scrisoare? 

— Nu, răspunse ea clătinând din cap 
dezorientată. 

— Totuşi, după accident ai fost o vreme în 
comă... Apoi ţi-ai revenit şi ai cerut să ţi se dea ceva 
de scris. 

O  scrută atent. 

— Ti-ai amintit? 

— Nu. 

Stacey începu să tremure. 

— l-ai cerut atunci unei infirmiere să pună 
scrisoarea la poştă... Dar ea s-a hotărât să n-o facă. 
Inspăimântată de stilul scrisorii şi-a imaginat şocul pe 
care l-ar fi avut destinatarul. 

— Atunci, cum ai ajuns în posesia ei? 

— Domnişoara Ellis este în vârstă, acum a ieşit la 
pensie. Tocmai s-a mutat. Făcând ordine prin 
lucrurile ei a dat peste scrisoarea aceasta. 

Un zâmbet îi apăru pe buzele cărnoase, 
îndulcindu-i trăsăturile aspre, aducând o înduioşare 
minunată în ochii lui cenușii. 

—A recitit-o şi s-a mai gândit puţin. Dintr-o dată 

conţinutul 

i s-a părut mult mai important decât prezentarea. Nu 
i-a fost uşor să afle unde sunt. Am primit scrisoarea 
acum trei zile. 

— Aş putea s-o văd? 

li citi, ţinându-i mâna într-a lui. Pe pagina albă 
aceleaşi cuvinte erau scrise la infinit, repetate cu 
încăpățânare. Scrisul era aproape lizibil. Aceste 
cuvinte erau: „Andre, te iubesc“. 

— Stacey? 

O luă de bărbie şi o obligă să-l privească. 

— Mai ai aceleaşi sentimente? 

Stacey simţi lacrimile umplându-i ochii frumoşi, 
de un verde mai strălucitor acum ca niciodată şi 
măriţi de emoție. De data aceasta nu şi le mai opri. 
Se uita la Andre fără să-i poată vorbi; nu reuşea 
decât să dea din cap în semn de confirmare. Inutil de 
altfel... căci în privirea ei se citea o bucurie imensă. 

— Draga mea! zise el strângând-o la piept. Ce 
lungă perioadă de neînțelegere! 

îşi slăbi puţin îmbrăţişarea ca s-o poată privi. 

— Te-am aşteptat atât de mult acum doi ani. 
Niciodată nu mi-aş fi putut imagina c-ai avut un 
accident... îţi făcusem propunerea pentru weekend 
doar ca să-ţi aflu reacţia. De fapt trebuia să plecăm 
în voiaj de nuntă. Aveam în buzunar verigheta. Chiar 
dacă nu speram să fii de acord, contam pe faptul că 
voi putea să te fac să te răzgândeşti... 

— N-ar fi trebuit să-ţi dai prea mult silinţa. 

Deodată, un alt gând o făcu să tresară. 

— Andre, dacă într-adevăr aveai această intenţie, 
de ce n-ai încercat să afli motivul pentru care n-am 
venit la întâlnire? 

Cuprins de remuşcare, el strânse din buze. Apoi îi 
explică. 

— La început am fost foarte furios. Mi se oferise 
deja acest post la Diazinto. Ttrebuia să plec încoace 
cât puteam de repede. Speram că vei vrea să vii cu 
mine. 

Tăcu o clipă, apoi continuă: 

— Am crezut că nu te mai interesez... Mai târziu, 
după ce mi-a mai trecut supărarea am vrut să te 
găsesc şi am sunat la domnul Allison. Dar acesta 
murise şi nimeni de-acolo nu părea să ştie ce se- 
ntâmplase cu tine. 

Ce înşiruire de neînţelegeri! lar acum nu era prea 
târziu? Apăruse deja Tessa în viaţa lui... 

— Andre... ai spus că n-o să plec de la Diazinto... 
Asta înseamnă că o să rămân aici ca infirmieră? 

Păru foarte surprins, apoi o strânse din nou în 
braţe şi îi sărută lobul urechii. 

— Nu: vei fi soţia mea, prostuţo! 

— Şi Tessa? Credeam să sunteţi pe cale să vă 
căsătoriţi. 

Andre izbucni într-un râs puternic, seducător. 

— Mă vezi căsătorit cu o astfel de femeie? Nu 
voia decât să mă aibă în puterea ei, să mă vadă 
conducând spitalul în locul ei. 

li zâmbi şi continuă: 

— Trebuie să-ţi fac o mărturisire: am cumpărat 
de la Tessa spitalul. 

—  Intr-adevăr? 

— Vom continua să-l administrăm împreună, pe 
aceleaşi baze de astăzi. Dar vom mai face în plus şi 
un centru de cercetare pentru trahom. 

— „Noi“, Andre? întrebă ea cu modestie. 

— Tu şi cu mine. Vrei să fii soţia mea, Stacey? 

— Am aşteptat momentul acesta atât de mult, 
dragul meu, spuse ea oftând de fericire. 

Mai vru să-i spună că vor face o echipă 
extraordinară, dar el deja o săruta, îmbrăţişând-o 
atât de pasionat, încât îi opri răsuflarea. Atunci 
Stacey înţelese că între ei cuvintele vor fi adeseori 
inutile... 


Sfârşit 


